
Praefatio. 


.A-i-Jente  medicinae  colendae  studio  moveor.  Sed  quum  ob  aetatem 
juniorem  illa,  quam  ad  lectos  aegrorum  colligunt , experientia  caream , 
ut  de  morbis  disserendo  par  non  sim,  nec  illa,  quae  aetatis  senioris 
decus*  est,  judicii  firmitate  polleam,  ut  aliorum  opiniones  et  tbeorias 
critice  perlustrem,  novasque  condam;  ad  experimenta  instituenda, 
quae,  ab  omni  jactitatione  et  pugnacitate  remotus,  secundum  strenuam 
veritatis  legem  tradam,  refugi. 


Facta,  quae  vidi,  retuli,  nec  sensus  me  fefellisse , credo;  attamen 
lubenter,  mibi,  facta  secundum  affinitatis  leges  in  organismum  quendam 

Multa  jam  de  rasorum  minimorum  statu  in  inflammatione  incassum  dicta, 
ct  rejecta  sunt 3 nam  disseruerunt  de  re,  quam  non  riderunt.  Conjecturae 
rero,  quae  de  rebus,  sensibiis  non  perceptis,  feruntur,  semper  frustrancae  erunt. 
Unica  restat  via,  qua  vasa  minima  sensibus  patent,  microscopium,  ad  quod  refugi. 

Primae  de  statu  vasorum  in  inflammatione  disquisitiones  microscopicae  mi- 
nime nostro  accensendae  sunt  seculo;  sed  Malpighius,  quum  primus  circula- 
tionis in  animalibus  vivis  phaenomena  observasset,  inflammationis  metamorpho- 
ses, quae  experimenta  sponte  semper  concomitantur,  simul  vidit,  quin  illa- 
rum respexisset  dignitatem.  Nec  non  Leuwenliookius , W.  Coowpcrus,  Rci- 
clielius,  Ilallerus  et  Spallanzanius  plurimas  nobis  narraverunt  systematis  san- 
guinei metamorphoses,  quas  circulationis  causa  illustrandae  exponebant, 
quae  vero  ad  inflammationem  pertinent-  Angli  denique,  Wilsonius  Philip- 
sms,  J.  Thomsomus  et  Cb.  Hastingsius  inflammationis  causa  ipsius  in  mem- 
brana natatoria  ranae  pericula  instituerunt  et  inter  Germanos  Gruithuise- 
rtius  eminef,  qui  eximias  in  pinna  caudae  cobitidis  fossilis  observationes  fe- 
cit. Quorum  virorum  experientia  usus,  id,  quod  observarunt,  denuo  trac- 
tare , ampliflcarc  et  ornare  suscepi. 

Ex  fabrica  illustrissimi  Frauenhofcrii,  Monacensis,  eximium  mihi  in  usum 
venit  microscopium,  lentibus  ornatum  achromaticis , quibus  objectorum  dia- 
metrum non  magis,  quam  octaginties  usque  ad  centies  ct  decies  augeri 
curavi. 


Tunc  corpora  varia  pellucida  elegi,  quae  sub  microscopio  collocaren- 

tur.  Inter  haec  erant:  piscium  pinna  caudae,  prae  ceteris  vero  cobitidis 
fossilis 5 tritonum  branchiae,  pulmones,  mesenterium  et  cauda 5 ranarum  es- 
culentarum et  aquaticarum,  pulmones,  hepar,  mesenterium  et  membrana  nata- 
toria 5 murum  ratorum  domesticorumque  cuniculorum  mesenterium , 

hepar,  lien  et  tubus  intestinalis. 

Organa  situ  horizontali  sub  microscopio  collocavi  \ cobitides  et  tritones, 
ut  caudas  investigarem,  fascia  involutos,  ad  machinam  quandam,  quae  m 
medio  excavata  et  vitro  tecta  erat,  modice  retinui.  Ranas  in  saccum  linte- 
um ita  reclusi,  ut  pes  solus  liber  esset.  Tunc  pedis  , in  machina  positi, 
membranam  natatoriam  extendi  et  acubus,  per  foraminula  , quibus  machina 
ad  incisurae  mediae  margines  erat  instructa,  immissis,  retinui.  Pariter  etiam 
mesenterium  ranae  expansum  figebatur.  Viscera  reliqua  sine  adminiculo  ar- 
teficiali  libere  extendebantur. 


Organorum  applicationem  instrumentis  solis  nunquam  posse  perfici,  sed 
manibus  bene  exercitis  plurima  esse  comittenda , notandum  est.  Nam  anima- 
lia, contra  vim  externam  reagentia,  immensa  experimentis  parant  impedimen- 
ta, quae  nec  prospicere,  nec  arcere  licet.  In  genere  momenta  fausta,  qua- 
si forte  occurrentia,  cito  sunt  capienda,  retinenda  et  perscrutanda,  nec 
consilia  spatiosa  et  subtilia  nec  scopus  certus  sunt  praedestinanda,  quia  ab- 
errari solent. 


Experimenta  enarrans , ab  omni  theoria  quidem  abstinui  j attamen  sic 

illa  disponenda  esse  credidi,  uti  historiographus  facta,  quae  sunt  data,  in 
ter  se  conjungi,,  „cc  novi  quidquam  addens,  nec  demens.  Ideo  metamur, 
phosium  systematis  sanguinei  historiam  conscribere  volui. 


Historiam  in  duas  divisi  partes , in  quarum  priore  omnes  systematis 
sanguinei  metamorphoses,  quae  circa  vulnera  contingunt,  collegi 5 i„  altera 

vero  reliquas  erposui  metamorphoses,  quae  vario  modo  in  systemate  sanguineo 
evolvuntur. 


Pars  L 


De  statu  vas  orum  et  sanguinis  in  inflammatione, 
quae  ad  vulnerum  m ar  gines  evolvitur . 


j Omnes,  quaecunque  in  sanguine  et  vasis  partis,  cujus  continuitas 

est  laesa,  contingunt  metamorphoses,  sedulo  investigari,  et  strenue  referam. 
2.  Laesionem  ipsam  cito  sequuntur  phaenomena,  inter  quae  haemorrhoea 

eminet.  Tunc  vero  aliae  emergunt  turbae,  pro  conditione  vulneris  plus,  minus 
in  partes  expandendae  vicinas,  quae  post  aliquot  naturae  conamina,  dum  ad 
vulneris  margines  reducuntur,  iterum  placantur.  — Placatis,  sanatio  intrat, 

2 Haec  phaenomena  sub  tribus  exponam  stadiis,  quae,  nominibus  ornata 

voluntariis,  descriptioni  soli  inserviant.  Sunt  : 

Stad.  l laesionis , 

Stad.  2 suppurationis , 

Stad.  3 sanationis , — 

Stadium  L laesio  n i s . 

4.  Stadium  laesionis  turbas,  quae  ex  laesione  continuitatis  vasorum  et 

parenchymatis  oriuntur,  continet j quibus  placatis,  finitur,  — Parenchymatis 

metamorphoses  exiguae  sunt,  ut  oculum  fere  fugiant;  sed  co  majoris  sunt 
in  stadiis  reliquis  dignitatis,  in  quibus  rasorum  turbae,  in  stadio  laesionis 
insignes,  exigui  sunt  momenti. 

5.  Vasorum  laesorum  haemorrhoea  excitatur,  ad  quam  placandam  mira 

natura  exercet  conamina. 

(Quum  in  vulneribus  punctis  et  incisis , quae  marginibus  gaudent 
circumscriptis,  fere  nulla  spectentur  in  parenchymate  phaenomena,  ad  rasa 
sola  respexi) 


1.  Vasa  punctcu 

6»  Vase  acu  puncto,  sanguis  ex  omni  parte  rersus  vulnus  confluit,  per 

quod  depellitur.  Unda  inversa  denique  reducta,  haemorrhoea  sistitur;  — 
sed  thrombi  restant. 

7*  Vase  mescraico  ranae  magno  acu  puncto,  mirum  undae,  ex  omni  parte 

ad  vulneris  ostium  sibi  occurrentes,  parant  spectaculum.  — Venarum  trunci, 
qui  cordi  est  propior , flumen  invertitur  , undae  vero  arteriarum  trunci,  qui 
inferior  est,  ramorumque  cunctorum  aucto  impetu  devectae,  ad  vulneris  locum 
compelluntur,  et  se  ipsas  data  porta  praecipitant,  ita  ut  sanguis  pleno  proruat 
flumine.  (Arteriarum  vivacior  est  haemorrhoea,  quam  venarum). 

8.  Sed  undae,  quae  inversa  est,  impetus  non  perdurat,  et  mox  remittit, 

quo  flt,  ut  unda  altera,  aequali  semper  se  protrudens  vi,  potior  evadat  et  prio- 
rem modo,  quo  remittit,  retrudat.  IIoc  undarum  certamen,  eximium  est. 
Oscillatio  quaedam  inter  illas  oritur,  dum  unda  infracta  modo  repellitur,  modo 
iterum  aliam  protrudit;  sed  tandem  superatur,  et  ab  unda  potiore  in  pristi- 
num abripitur  circulum. 

g.  Certamine  insurgente,  simul  sanguinis  fluxus  continuus  interrumpitur, 

et  pro  oscillationis  momentis  pulsu  ejicitur.  Tunc  eodem  gradu,  quo  unda* 

potior  infractam  repellit,  a vulneris  ostio  ipsa  arcetur,  et  circulatione  nor- 
mali restituta,  haemorrhoea  penitus  cohibetur. 

10.  Sed  restant  thrombi.  Sanguinis,  e vasis  emissi,  pars  foris  ubique  dis- 
pergitur, alia  vero  in  parenchymate,  quod  vas  laesum  circumdat,  effunditur, 
et  vulneris  labia,  circulatione  restituta,  obturare  videtur,  quaethrombus  exter- 
nus vocatur. 

11,  Sanguis,  thrombum  formans,  proprias  in  parenchymatis  contactu  vide- 
tur subire  metamorphoses  j nam  e coagulo  quidem  thrombus  constat,  sed  ab 
illo,  quod  extra  vasa  formari  solet,  differt.  Ex  massa  constituitur  pellucida,  flaves- 
cente , circa  vulneris  ostium  spissiore,  quae  versus  peripheriam  magis  magis- 
que dilabitur,  et  in  floccos  dehiscit.  Flocci  sero  cincti  esse  videntur. 

12*  Ad  thrombi  margines  saepissime  globulos  circumspersos  vidi  minutissi- 

mos — - sanguineorum  nucleis  globulorum  penitus  similes,  ita,  ut  thrombos  ex 
globulorum  nucleis  evacuatorum  prae  ceteris  formari,  fere  mihi  persuasus  sim. 

13.  Mirum  est,  etiam  intra  vulneris  ostium  thrombum  talem  oriri,  qui  ex 

eadem  constat  massa,  sed  marginibus  gaudet  circumscriptis.  — A thrombo 
interno  canalis  lumen  plus,  minus  coarctatur,  ita,  ut  unda  compressa  velocitate»» 
quod  spatio  deest,  redimere  debeat. 

Quas  parietes  vasorum  ipsi  subeant  metamorphoses,  dijudicare  non 
potui  j quia  vulneris  ostia  a thrombis  absconduntur.  Ceterum  quin  circa  vulnus 
contrahantur,  non  dubito  5 a contractione  vero  vulnus  claudi,  fere  non 
credo.  — In  ambitu  rasis,  si  animal  non  exhaustum  est,  nil  observavi  5 in 
animali  autem  exhausto,  aneurysmata  facile  excoluntur.  — 

15*  Sic  haemorrhoeae  turbae  componuntur,  nec  resuscitantur  , ni  novae 

accesserint  causae,  quales  sunt  irritatio  vasorum  mechanica,  turgor  san- 
guinis versus  vulnus  et  abstersio  thromborum.  Haemorrhoea  denuo  orta, 
prioris  ad  instar  placatur.  — Haemorrhoeas  protractas  vidi,  si  animal 

viribus  valde  erat  exhaustum,  seu  si  in  parte  laesa  major  simul  aderat  san- 
guinis lurgor  et  affluxus. 

16.  Iisdem,  quae  in  majoribus  contingunt  vasis,  phaenomenis  etiam  minora 

gaudent  vasa,  si  acu  punguntur.  In  venis  et  arteriis  pinnae  caudae  Co- 
bitidis  et  membranae  natatoriae  ranae  eundem  vidi  undarum  versus  vulnus 
concursum  et  pugnam.  Sed  punctu  sunt  difficillima,  et  phaenomena  ex- 
hibent minus  clara  ct  perspicua,  ac  tandem  a sanguine  multo  et  rubro, 
effuso  opacantur. 


2.  Vasa  recisa. 

1 1*  Effunditur  sanguis  ex  utraque  vasis  resecti  parte  hujusque  ramis. 

Simul  vas  retrahitur  et  ad  vulneris  ostium  contrahitur.  Tunc  undarum  pro- 
fluentium oritur  certamen,  quod,  anastomosi  impetrata,  tandem  finitur.  — 
Haemorrhoea  placata,  thrombi  restant. 

Si  vas  meseraicum  ranae  rescinditur,  duo  formantur  trunci  , qui 
retracti,  intervallo  sejunguntur,  et  quorum  unum,  cordi  propiorem,  superiorem, 
alterum  vero,  a corde  remotiorem,  inferiorem  saluto.  — • Ex  utroque  magno 
cum  impetu  sanguis  profluit ) — (ex  trunco  superiore  et  arteriis  haemorrhoea 
rehementior  accidere  solet.) 

Eit,  ut  undarum  pars  invertatur.  Venarum  trunci  superioris,  arteria- 
rum vero  trunci  inferioris  omniumque  ramorum  invertuntur  undae,  et  omnes, 
qua  data  porta,  prorumpunt.  Sanguine  fluente,  ostii  contrahuntur  labia,  ut 
sanguis  quasi  per  infundibulum  trajici  videatur. 

2°. 

Haemorrhoea  vero  non  perstat,  ac  e trunco  inferiore  prius  remittere 
solet,  quam  ex  superiore.  — Nam  in  aliquo,  ramorum,  seu  in  pluribus 
(utrum  directione  gaudeant  normali  an  perversa)  continuum  undae  flumen 
pulsibus  interrumpi  coepit}  in  quam  simul  undae  reliquae  protruduntur.  Tunc 

infracta  oscillat.  Subito  tandem  superatur  et  revertitur;  trunci  vero  undae 
reliquae  superatam  sequuntur,  et  tali  modo  a vulneris  ostio  derivantur.  Tunc 
sanguis  trunci  relinquit  partem,  quae  inter  ramum  anastomoticum  et  vulnus 
jacet,  nec  in  illam  amplius  intrat,  licet  lumine  hiet  aperto.  Pars  trunci  a 
sanguinis  globulis  vacat. 

21.  Singulare  nobis  ad  angulum,  in  quo  sanguis,  lumen  trunci  resecti 

apertum  spernens,  in  ramum  anastomoticum  deflectitur,  occurrit  spectaculum. 
Nam  globuli  ad  angulum  appulsi,  quasi  vortice  corripiuntur,  ut,  lumen  trunci 
bians  evitantes,  in  ramum  redeant  minus  obvium.  Interdum  globulus,  e vor- 
tice evasus,  in  truncum  vacuum  intruditur)  sed  cito,  quasi  criminis  accusatus, 
reditum  quaerens,  a vortice  iterum  abripitur.  — (Ad  talis  vorticis  margines, 
quum  globuli  singuli  per  longius  saepe  retinentur  tempus,  perscrutandae 
illorum  naturae , otium  adest.) 

22  Haemorrlioea  placata,  tbrombi  formantur.  Thrombus  externus  ab  illo, 

qui  ad  vulneris  puncti  ostium  externum  oritur,  haud  differt.  Thrombus  vero 
internus  levissimus  est,  cujus  margines,  uti  nebula,  dehiscunt.  Reliquum 
tTunci  lumen  materia  aliqua  pellucida,  fluida  impletum  esse  videtur,  de  qua 
vero,  quum  conspici  non  possit,  certius  suspendo  judicium. 

23.  Vasa  minora  recisa  eadem  in  genere  exhibent  placationis  haemorrhoeae 
phaenomena  et  singulis  solum  differunt  conditionibus. 

24.  Vasa  capillaria,  recisa,  vix  aliquot  sanguinis  globulis  emissis,  jam  evacuan- 
tur, et  vidua  restant,  quum  sanguis  libere  per  canales  vicinos  normali 
circulat  decursu. 

25 ♦ Venarum  et  arteriarum  Cobitidis  resectarum»  contractio  et  retractio 

exigua,  haemorrhoeae  impetus  modicus  est,  et  cito  placari  solet.  Quum 
porro  vasorum  trunci  inferioris  anastomoses  sunt  exiguae,  hacmorrhoea  per 
stasin  judicari  solet,  quae  canales  infarcit.  Nec  minus  trunci  superioris 

pars,  quae  inter  vulneris  ostium  et  ramum  anastomoticum  jacet,  a sanguine 
stagnante  impletur.  — 

26*  Ostia  venarum  membranae  natatoriae  ranae  resectarum  modice  con- 

trahuntur 5 anastomoses  vero  facillime  admittunt  et  sanguis,  novos  quaerens 
tramites,  levi  opera  fontes  ascendit,  et  venae  trunci  superioris  unda,  licet  sit 
inversa,  fontes  potius,  ut  a vulnere  arceatur,  ascendit,  quam  ipsa  reducatur. 
(Serius  vero  reduci  solet).  — In  trunci  parte,  quae,  haemorrhoea  placata,  cir- 
culationis est  expers,  sanguis  stagnans  restat,  qui  serius  sensim  arolat. 

27.  Arteriis  membranae  natatoriae  ranae  (haud  exiguis)  resectis  , haemor- 
rhoea minima  est  et  momento  citius  placatur,  quum  trunci  superioris  unda 
per  ramum  anastomoticum  integre  deflectitur,  truncus  vero  inferior  cito  eva- 
cuatur, — Trunci  partes  evacuatae  omni  carent  sanguinis  vestigio,  et  pcl- 
lueidissimae  oculum  fere  fugiunt.  — In  ramulis,  quibus  arteria  in  vasa  dis- 
pergitur capillaria,  stases  aliquae  ob  circulationem  sanguinis  impeditam 
relinquuntur. 

28.  In  genere  baemorrhoeae  placandae  conamina  laesionis  fere  momento 
jam  incipiunt,  et  cito  finiuntur.  — Sanguinis  vero  turgore  versus  vasa  laesa 
ex  quacunque  causa  regnante,  haemorrhoea  alitur.  — Placata,  sine  causa 
sufficiente  resuscitari  non  solet.  Resuscitatur  vero  seu  vasis  mechanice 
laesis,  seu  thrombis  abstersis,  seu  turgore  versus  vulnus  insurgente  nimio. 
Tunc  sanguis  e ramis  anastomoticis  subito  revertitur  et  in  truncum  apertum 
obvium  irruens,  thrombos  levi  opera  abripit,  ut  dentio  prosiliat. 

2Q.  Ilaemorrhoeae  sistendae  processum  in  animalibus,  calido  imbutis  san- 

guine et  in  homine  eodem  absolvi  modo,  nullus  dubito.  Hominis  vasorum  hae- 
morrhoeam  magnorum  sine  adminiculo  externo  sponte  placari  posse,  in  Dr.  Kochii 
nosocomii  moderatoris  clinico  Monachii  saepissime  vidi,  qui  amputationes,  alios- 

que  tales  labor  es,  quin  ligaturam,  aliudve  administret  compressorium  artificiale, 
peragit,  influxus  solumodo,  naturae  conamini  contrarios,  arcens. 

30.  Quod  ad  rasorum  retractionem  et  contractionem  in  animalibus,  san- 

guine calido  praeditis,  pertinet,  ex  egregiis  cl.  Ionesii  laboribus  certiores 
fimus,  iisdem  gaudere  rasa  ubique  metamorphosibus. 

5.  Vulnera  contusa  et  lacera . 

3 1.  Yulnera  liaec  marginibus  sunt  instructa  parum  circumscriptis , quae, 

esti  parenchyma  intensius  laesum  esse  soleat,  tamen  exigua  oculo  praebent 
phaenomena. 

32.  Vulnera  contusa,  quibus  superficiei  continuitas  non  est  laesa,  haemo- 
rrhoea  foris  expulsa  carent,  sed  sanguis  intra  parenchymatis  margines  effun- 
ditur, et  cum  parenchymate  laeso  confluit.  — Leviori  contusionis  gradu  ali- 
quot vasa  capillaria  extinguuntur,  quae  sanguinis  dispersi  in  parenchymate 
relinquunt  maculas.  Si  venae  majores  tanguntur,  motus  sanguinis  in  illis 
turbatur,  retardatur  et  vasis  parietes  dilatantur.  Aneurysmata  ridi  exinde 
exculta  in  vasis  ranae  meseraicis.  Arteriae  minores  et  vasa  cuncta  maxima 
(meseraica)  motus  rapiditatem  non  exuunt 5 sed  majore  mali  gradu  rumpun- 
tur, ut  sanguinem  in  parenchyma  demittant.  Cobitidis  vasa  facillime 
tali  modo  rumpuntur. 

Si  circulatio  quodammodo  intercipitur,  sanguis  per  ramos  anastomo- 
ticos tramites  sibi  quaerit,  a turba  liberos, 

33,  In  vulneribus  laceris,  in  quibus  contusionis  turbae  cum  illis  re- 
cisionis sunt  mixtae,  haemorrhoeae  accedunt  insignes,  difficillimae  placatu. 
Vasorum  ostia  juste  nec  retrahi,  nec  contrahi  possunt.  Flacatis  denique, 
tlirombi  restant  maximi* 

4.  Vulnera  delenti  a. 

Pars,  influxu  aliquo  aut  penitus  deleta,  aut  valde  mutata  esse 
potest.  Si  penitus  est  deleta  necrotica  dici  potest.  Necrosis  cito  induc- 
ta, colore  pallido  emortuo  partes  tingit,  illasquc  corrugat.  Lentius  et  quasi 
per  exsiccationem  inducta,  hanc  prae  se  fert  faciem. 

Pars  pallida  est,  coloris  emortui,  squalida 5 rasa  minora  extincta 
sunt,  quorum  sanguis  dispersus  maculas  exhibet  spurcas,  pallidas,  flaviusculas 
In  vasis  membranae  natatoriae  ranae  majoribus  rudera  sanguinis  spurci 
brunnei,  in  agmina  sejuncta  collecti,  conspiciuntur,  quae  sero  quodam  squalido 
cincta  esse  videntur. 

Et  in  ranis  et  in  cobitide  necrosis  frequentissima  est. 

Vulnera,  in  quibus  parenchymatis  fabrica  profundius  est  mutata,  quin 
sit  penitus  deleta,  quoad  vasorum  statum  iis  accedunt,  quae  ex  commotione 
fortiore  oriuntur.  Parenchymatis  vero  metamorphoses,  maxima  in  reliquis 
stadiis  dignitate  gaudentes  , parum  adhuc  patent. 

Ad  vulnera  haec  etiam  ulcera  sunt  referenda,  quae  ab  aflcctionc  gene- 
rali ad  partem  quandara  sunt  conjecta  ct  alita,  (vide  partis  II  Stad.  ILI 
solutionis,  c.  d.) 

Pessimae  vero  sunt  notae  vulnera,  quae  ex  influxu  sunt  orta,  coutinui- 
tatein  partis  cujusdam  et  reliquum  organismum  simul  offendente.  (vide 
partis  II  Stad.  III  solutionis  c.  d ) 

Stadium  II.  suppurationis , 

3 8.  Turbas  systematis  sanguinei,  quae  a vulnere  ortum  ducentes,  in  partes 

vicinas  expanduntur,  continet.  — Turbarum  vero  gradus  pro  vulnerum  con- 
ditione valde  differt)  modo  enim  levissimae,  modo  gravissimae  sunt.  A 
duobus  potissimum  momentis  dependere  videntur:  a)  a parenchymatis 

fabrica  laesa  — 6)  ab  affectione  generali  concomitante.  Binae  quidem 
in  causa  esse  solent,  attamen  modo  illa,  modo  haec,  quae  pessima  est, 
potior  evadit.  — Turbis  actis,  mira  evolvit  natura  reactionis  conamina,  inter 
quae  motus  eminet  suppuratorius.  Placantur  denique  turbae,  et  solae  circa 
vulneris  marginem  restant  metamorphoses.  — 

59.  Totum  hunc  processum  sub  suppurationis  stadio  complexus  sum,  ob 

motum  suppuratorium  eximium,  qui  in  illo  excolitur.  De  Stadii  suppuratio- 
nis tribus  momentis  nunc  fusius  loquar,  nempe  : 
a)  momento-  confusionis  , 
fr)  momento  motus  suppuratorii  , 
c)  momento  quietis. 


a)  Momentum  c on  fusionis. 

40.  Haud  longe  post  turbas,  quae  a laesione  ortum  duxerunt,  placatas, 
aliae  a vulneris  margine  proficiscuntur  vasorum  metamorphoses,  quae  in  mi- 
norem, seu  majorem  expanduntur  ambitum.  — 

41.  Levissimae  sunt  vasorum  metamorphoses  in  vulneribus  punctis,  seu 
incisis , quae  minima  gaudent  parenchymatis  affectione. 

Sanguinis  unda  plena,  turbis  haemorrhoeae  placatis,  in  canales  vulneri 
vicinos  affluit,  per  quos  aucta  trajicitur  celeritate.  Mox  vero  motus  in  aliquot 
vasis  capillaribus,  vulneri  proximis,  perturbatur,  quorum  tandem  pars  a stasi 

corripitur,  alia  evacuatur,  ita  ut  sanguis  in  parenchyma  dispergatur,  alia 
vero  penitus  resolvi  videatur.  Sanguis,  ad  marginem  vulneris  extravasatus, 
maculas  dispersas,  exhibet  parvulas,  cum  parenchymate  confluentes. 

42.  Sed  graviora  in  dirioribus  excitantur  phaenomena  vulneribus  j atta- 
men eodem  omnia  exculta  typo,  solum  ambitu  differunt,  in  quo  efformantur,  et 
vasorum  dignitate  offensorum. 

43.  Per  ambitum  ampliorem  unda  spargitur  largior  et  motus  insurgit  ra- 
pidior. Motus  in  vulneribus  gravissimis , inter  quae  prae  ceteris  illa , ab 
affectione  generali  orta,  seu  haestipata,  eminent,  per  totum  accelerari  potest 
systema  sanguineum. 

44.  Motus  accelerationem  mox  ulteriores  sequuntur  metamorphoses,  quae 
certo  typo  evolutae,  a vulneris  margine  insurgentes,  versus  peripheriam  ex- 
panduntur. Sed  sequentes  priorum  non  amplius  adtingunt  fines , ita,  ut  ul- 
timae metamorphoses  minimas  circumscribant  peripherias. 

45.  Primo  plenum  undae  flumen  circa  vulnus  imminuitur,  ita,  ut  a canali- 
bus dilatatis  haud  arcte  amplius  cingatur,  rapido  perstante  motu. 

40.  Tunc  undae  imminutae  huc  usque  continuae  etiam  perturbatur  distri- 

butio: et  globuli  variis  per  canales  trajiciuntur  intervallis. 

47-  Dein  etiam  motus  perturbatur  et  sanguis  inaequali  vasa  percurrit 

rythmo. 

Rvthmo  tandem  magis  magisque  pessumdato,  pars  vasorum  sanguine 
evacuatur,  in  altera  vero  stases  contingunt  dispersae,  pallidae,  non  cir- 
cumscriptae. 


Postremo  canales,  vulneri  proximi,  dissolvuntur  et  sanguis,  in  paren- 
chyma effusus,  maculas  format  dispersas,  pallidas,  diffluentes.  Simul  paren 

chyma  ipsum  mutari,  constat)  nam  intumescit,  colorem  induit  lividiorem, 
et  maculas  contrahit.  — 

49  • Si  omnibus  excultis  confusionis  turbis  totum  circumspicimus  me- 

tamorphosium  campum,  duo  distinguere  licebit  strata.  Stratum,  quod  vulneris 
margines  proxime  cingit,  internum  vocari  potest,  eo  insigne,  quod  nulla 
pristinorum  exhibet  vestigia  vasorum  maculisque  solummodo  scatet  dis- 
persis. 

50.  . A loco,  quo  vasa  apparent,  stratum  externum  repetitur,  quod  ad 
metamorphosium  lines  periphericos  usque  proficiscitur. 

51.  Metamorphoses  nunc  exposui,  quae,  omnium  vulnerum  marginem  in 
stadio  confusionis  occupantes,  ambitu  solummodo  differunt  et  vasorum  dig- 
nitate offensorum. 

Quam  ob  rem  vulnerum  leviorum  stratum  internum  minimum  est, 
nam  vix  aliquot  extincta  sunt  vasa  capillaria ; increscit  vero  in  affectione 
graviore  ambitus  strati  interni  et  externi  et  vasorum  copia  major  et  grandi- 
ora vasa  resolvuntur.  Quo  extensiora  sunt  strata,  eo  magis  inter  se  confluunt. 

52.  Vulnerum  contusorum  confusio  orta  non  magnae  solet  esse  extensio- 
nis , sed  et  pessimae  esse  potest  indolis.  Si  partis  fabrica  penitus 
est  resoluta,  necrosi  traditur,  nec  ulteriores  subit  metamorphoses)  — quae 
vero  ad  partis  necroticae  margines  excolitur  confusio,  insignis  esse  non 
solet.  Pessima  est,  quae  in  partibus  oritur,  quarum  fabrica  profundius  est 
laesa,  quin  sit  deleta. 

In  cobitide  vasorum  resolutio  multo  facilius  contingit,  quam  in  rana) 
quo  fit , ut  stratum  internum  etiam  in  vulneribus  levioribus  majoris  sit  exten- 
sionis, quam  in  rana.  Tunc  vero  maculae,  quae  restant,  majores  sunt  et 
laetiore  tinctae  colore.  In  cobitide  confusionis  turbae  eum  nunquam  adtingunt 

gradum,  ac  in  rana,  (quo  fit,  ut  stratum  externum  non  sit  extensum)  j sed 
affectione  graviori  animal  aut  moritur,  aut  cito  in  necrosin  pars  Tertitur 
laesa,  — 


b)  Momentum  motus  suppurator  ii. 

54.  Confusionis  turbis  evolutis,  organismi  insurgit  reactio,  quae  illas 
coercere  conatur  et  turbas  , late  in  strato  externo  expansas,  sensim  placat, 
dum  in  strato  interno  suppurationis  oriuntur  phaenomena.  Si  tandem  tur- 
bae periphericae  ad  'strati  interni  marginem  sunt  epactae,  tum  natura  vicit, 
et  suppuratio  extinguitur. 

55.  Idem  nobis  ubique  occurrit  phaenomenorum  processus,  qui  pro  con- 
fusionis praegressae  conditione  modificatur.  Nam  si  turbae  leviores  sunt, 
citius  eas  congeri,  quam  graviores,  et  suppurationem  emergere  minorem  patet. 
Laesionem  graviorem  suppuratio  sequitur  abundior  quae  cum,  substantiae 

jactura  stipari  solet.  — 

Ad  motus  suppuratorii  phaenomena  explicanda  nunc  progredior. 

56.  Vulnerum  levissimorum  stratum  internum  maculis  impletur  exiguis, 
sed  majoribus,  tinctioribus  et  circumscriptioribus,  quam  vulnerum  graviorum. 
Ad  maculas  has,  a sanguine  extravasato  ortas,  aliae,  quae  ex  parenchymate 
ipso  ortum  duxisse  videntur,  pallidiores  accedunt. 

57.  Inter  maculas  motus  oritur  obscurissimus,  qui  eo  constat,  ut  maculae, 
(quas  sub  hoc  labore  particularum  nomine  saluto),  floccos  quosdam  a mar- 
gine ipsae  demittant  aliosque  iterum  sibi  apponant.  Ideo  motus  in  qua- 
dam floccorum  vicissitudine  quaerendus , lente  et  sensim  peragitur,  ut 
oculos  fere  fugeret,  nisi  ex  particularum  forma  et  situ  relativis  semper 
mutatis  eum  adesse,  constaret. 

ggt  Particularum  motus  in  hoc  evolutionis  stadio  jam  sistitur,  si  turbae 

strati  externi  leviores  placatae  jam  ad  marginem  sunt  restrictae. 

&g>  Malo  vero  graviori,  quum  maculae  minores,  minus  tinctae  et 

circumscriptae  sunt,  suppuratio  ulterius  progreditur.  Nam  flocci,  sine  lege 
migrantes,  circa  particulas  certas  magis  magisquae  colliguntur,  ad  quas  deni- 
que fixae,  in  glomerem  rediguntur.  Flocci  et  particulae,  in  glomerem  evoluta, 
non  amplius  vagantur  j sed  conjuncta  finibus  se  cingere  conantur  certioribus, 
intra  quos  ulteriores  evolvant  metamorphoses.  Flocci,  in  glomerem  collecti, 
formae  et  coloris  exuunt  inaequalitates  et  aequalem,  sed  pallidam  prae  se 
ferunt  faciem. 

60.  In  glomere  aequali,  qui  interstitium  vocari  potest,  motus  insurgit 

proprius  , quocum  corpuscula  in  interstitio  nascuntur.  Corpuscula  vero,  uti 
motus,  imperfecta  et  evanida  sunt.  Motus  nulla  gaudens  lege,  hinc  emergit, 
illinc  vergit,  et  tandem  iterum  extinguitur,  ut  alio  loco  denuo  emergat  et 
evanescat.  Et  pariter  corpuscula  modo  emergunt,  modo  diffluunt,  ut  eundem 
alio  loco  absolvant  processum. 

(3l.  Interstitia  conferta  esse  solent,  ambitus  sunt  subrotundi,  et  margini- 

bus incertis  instructa,  ita,  ut  saepe  inter  se  confluant  5 quam  materiae  vicissi- 
tudinem more  floccorum  eo  facilius  gerunt,  quo  sunt  imperfectiora.  Sunt 
autem  interstitia  in  eadem  superficie  non  eodem  omnia  exculta  gradu. 

62.  Inter  hanc  suppurationis  evolutionem  strati  externi  metamorphoses 

placari  possunt  et  tunc  ulterius  suppuratio  non  progreditur.  Plerumque  vero 
singula,  quae  inaequaliter  excoluntur,  interstitia  jam  ulterius  sunt  evoluta. 

93.  Motus  in  interstitiis  liberius  increvit,  et  cum  motu  corpuscula  sunt 

exculta.  Motus  corpuscula  versus  directionem  certiorem  nunc  colligit,  ita, 
ut  ad  duo  extendatur  puncta  interstitium,  et  rivuli  acquirat  formam.  Rivuli, 

affectione  ulteriore,  praecipue  vero  ad  partium  marginem,  quae  sunt  abster- 
gendae , mirum  quantum  excoluntur. 

6l.  Dum  sensim  elongantur  rivuli,  sibi  occurrunt,  quum  parum  inter  se 

interstitia  distent.  Tunc  inosculantium  rete  oritur  rivulorum,  quod  in  ex- 
ordio maxime  est  incertum  et  motu  gaudet  imperfectissimo,  qui  magis  ma- 
gisque corrigitur.  Motus  vero  oscillatorii  nomine  in  initio  ornari  vix  potest, 
quum  evanidam  adhuc  servet  naturam,  quam  lente  deponens,  oscillationi 
tandem  propius  accedit.  Motu  oscillatorio  exculto,  etiam  corpusculorum  in- 
crescit individualitas , et  forma  granulosae  accedit.  Quum  vero  rivuli  di- 
versi non  eodem  omnes  excoluntur  gradu,  semper  eximia  regnat  in  reti 
motus  et  formae  inaequalitas. 

(3 5.  Dum  hic  perficitur  motus  suppuratorius  ad  vulneris  marginem,  parti- 

culae absterguntur  parenchymatis  singulae.  Hic  processus  eo  usque  perdurat, 
donec  strati  externi  turbae  sensim  sunt  placatae.  Placari  solent  partibus, 
profundius  mutatis,  abstersis.  Partes  abstergendae  modo  majores  modo  mino- 
res sunt}  ideo  etiam  rivulorum  rete  plus,  minus  excoli,  necesse  est. 

Saepius  vero  fit,  ut  affectione  gravissima  maculae  dispersae,  vitae  tur- 
gore  maxime  privatae,  metamorphosi  tali  subeundae  non  sint  pares.  Nam 
motum  quidem  constituere  conantes,  floccos  emittunt,  qui  vero,  sicuti  parti- 
culae ipsae,  depauperati  sunt,  et  ubique  diffluunt.  Parenchyma  quasi  sero 
quodam  intertextum  esse  videtur,  quod  particulas  cingens,  floccorum  vices 
gerere,  ac  hinc,  illinc  dispergi  et  colligi  videtur,  nulla  gaudens  lege.  Talis 
motus  suppuratorius  partium  dissolutione  est  stipatus,  sed  nec  ulterius  evolvi, 
nec  perdurare  potest.  Sed  turbis  aliquantulum  placatis,  prope  marginem 
externum  particularum  corrigitur  indoles,  quae  tunc  ad  interstitia  colligun- 
tur. Ex  interstitiis  rivuli  formantur,  et  ad  retis  rivulorum  marginem  partes 
degeneratae  tandem  absterguntur.  — 

68.  Dura  liaec  phaenomena  in  interno  strato  absolvuntur,  in  externo  tur- 
bas confusionis  sensim  placari,  jam  dixij  placandarum  vero  methodus  simplex 
est.  — Primo  motus  solvitur  perturbatio,  quae  restat  $ tum  sanguis  aequaliter 

69.  ubique  iterum  distribuitur*  Simul  motus  imminuitur  rapiditas  et  unda  canales  dila- 
tatos non  explente  quidem,  attamen  corrigitur*  Eodem  igitur  redeunt  metamorpho- 
ses ordine,  quo  excolebantur,  et  versus  vulneris  marginem  magis  magisque 
imminuuntur.  Vasa  vero  a confusionis  turbis  extincta  seu  profundius 
mutata,  restitui  non  amplius  possunt-  — Ad  suppurationis  finem  motus, 
circa  vulnus  acceleratus,  et  in  modicum  restrictus  ambitum,  in  strato  externo 
solus  restat,  qui  saepius  jam  novas  inducit  metamorphoses,  quae  sanationem 
indicant  imminentem. 

Motus  suppuratorius  in  cobitide  eodem  quidem  absolvitur  typo,  ac 
in  rana,  sed  rivuli,  granula  ac  rete  ipsum  minus  excoluntur  et  sunt 
indeterminata.  — Suppuratio  mala  in  cobitide  non  contingit,  quum  pars, 
priusquam  suppurationem  malam  subiret,  in  necrosin  vertertur,  quae  fre- 
quentissima  est.  — In  rana  necrosis  minus  est  frequens.  — Circa  loca 
necrotica  motus  excolitur  suppuratorius  eximius. 

7 !♦ 

Motus  suppuratorii  duramen  variat  atque  eo  citius  finiri  solet,  quo 
erat  affectio  levior. 

In  membrana  natatoria  ranae  etiam  ulcera  observavi,  quae  motu  gau- 
debant suppuratorio  eximio,  et  rivulorum  reti  valde  exculto. 

c.  Momentum  quietis. 

Motu  suppuratorio  extincto  vulneris  superficies  depuratur  et  margines 
ipsi  rotundantur. 

Motu  suppuratorio  floccorum  et  particularum  formatione  jam  concluso, 
floccorum  migratio  intercipitur.  — Particulae  ipsae  turgidiorem  induunt  et 


laetiorem  faciem. — Interstitiorum  et  rivulorum  tollitur  motus,  et  leves  illorum 
solummodo  restant  in  parenchymate  turgido  et  aequali  maculae.  Stasium  er 
confusione  ortarum  reliquiae  ubique  restringuntur,  laetiorem  induunt  faciem 
et  parenchyma  turget. 

Omnia  in  hoc  quietis  momento  conveniunt  vulnera,  gravissima  pari- 
ter ac  levissima,  et  marginibus  depuratis  sanationi  accedunt,  in  quam  uno 
tramite  omnia  progrediuntur.  Temporis  solummodo  differunt  intervallo, 
in  quo  ad  hunc  usque  statum  sunt  profecta;  nam  quem  levia  intra  paucas 
horas  adtigerant  terminum,  graviora  multis  diebus  vix  conficiunt. 

D e p u r e . 

76.  Corptiscula  et  granula,  quae-*in  interstitiis  et  rivulis  evolvuntur,  pus 
vocari  posse,  credo. 

77.  Puris  formationem  cum  motu  suppuratorio  intime  cohaerere,  constat; 
sed  utrum  motus  prior  sit,  an  granula;  vel  utrum  granula  motum,  an 
motus  granula  excitet,  visu  dijudicari  nequit.  Attamen  simul  orta  esse  motum  et 
pus,  nullus  dubito,  quum,  sicuti  simultaneum  ceperunt  ortum,  simul  etiam 
excoluntur.  — 

78.  Floccorum  forma  vaga  est,  ut  motus,  quem  perficiunt, — Motu  in  inter- 
stitia converso,  floccorum  forma  figitur,  et  pallidiores  quidem  fiunt,  sed  corpuscula 
exhibent  aequaliora,  quae  ab  interstitiis  non  amplius  aberrant  — Corpuscula 
evanida  sunt,  uti  motus,  parva,  pallida,  et  sphaericam,  dum  emergunt, 
quaerentia  formam,  cui  vero  servandae  nondum  pares,  mixtim  inter 
se  confluunt.  — Interstitiis  in  rivulos  protractis , etiam  corpuscula  certiores 
induunt  formas  et  granula  exhibent,  eo  insignia,  ut,  dum  moventur,  non 
amplius  inter  se  involvantur.  Attamen  individualitas,  quam  acquirebant,  tam 
exigua  est,  ut  motu  vix  retardato,  jam  diffluere  incipiant.  - — Locis  denique,  quae  • 
motu  gaudent  alacerrimo,  granula  maxime  sunt  exculta;  — quum  vero  motus 

diversis  retis  suppuratorii  locis  vario  semper  peragitur  evolutionis  gradu , 
etiam  granula  in  eodem  reti  non  eadem  gaudent  individualitatis  conditione. 

Granula  perfectissima  parvula,  pellucida,  pallida  et  spherica  sunt. 

7Q.  Uti  corpusculorum  et  granulorum,  etiam  locorum,  in  quibus  versantur, 

circumscribuntur  margines.  Ideo  interstitia  per  floccos  finibus  valent  certiori- 
bus, inter  quos  rivuli  eminent.  Rivuli  canales  suos,  licet  sint  imperfecti,  non 
facile  relinquunt,  et  hoc  modo  legem,  secundum  quam  ne  ab  infimis  qui- 
dem succis  canales,  quos  sibi  creaverunt,  relinquuntur,  confirmant. 

80.  In,  cobitide  corpuscula  et  granula,  sicuti  interstitia  et  rivuli,  minus, 
quam  in  rana  evolvuntur. 

81.  In  suppuratione  malae  notae  neque  corpuscula,  nec  granula,  neque 
interstitia,  aut  rivuli  formantur. 

82.  Procefsum,  quo  pus  formatur,  evolutorium  et  secretorium  esse,  nul- 
lus dubito 5 pus  vero,  quod  est  malae  notae,  ex  destructione  partium  gigni, 
credo. 

83.  De  pure,  quod  intra  rivulos  formatur,  locutus  sum;  superest  quaestio 
de  pure  excreto,  et  de  excretionis  modo.  Quae  difficillima  sunt  erutu j nam 
in  cobitide  et  in  rana  pus  ab  aqua,  in  qua  versantur,  ablui  seu  contami- 
nari solet. 

84.  Pus,  quod  ex  abscessulis  quibusdam  ranae,  cute  adhuc  tectis,  ope  inci- 
sionis exactae  depromsi,  liquidum,  pellucidum,  excolor,  subviscidum,  glo- 
bulis aliquot,  qui  nucleos  nec  gerebant,  nec  tardius  contrahebant,  et  vesi- 
culis , quas  aereas  esse  aestimavi , instructum  esse,  inveni. 

8 5.  Furis  vero  ad  superficiem  depositionem  nunquam  vidi,  sed  ostiis 

patulis,  quae  hinc,  illinc  in  superficie  aperiuntur  et  pus  secretum  deponunt, 
seu  ad  alium  quondam  locum  colligunt,  peragi  posse,  credo.  Ad  marginem 

partium  necroticarum  simul  cum  pure  parenchymatis  pars  ipsa  solvi  vi- 
detur, quae  deponitur 3 quo  fit,  ut  pus  cum  parenchymatis  mutati  misceatur 
exuviis.  Pus  genuinum  ex  rivulis  procreatur,  seu  secernitur  solis  et  ad 
superficiem  excernitur.  Mirum  est  phanomenon,  suppuratorium  motum  bo- 
num ab  irritatione  quadam,  vtdneri  illata,  (quae  in  experimentis  saepissime 
forte  contingit)  aliarum  secretionum  more  interrumpi. 

'86.  In  hominis  pure  meraco,  quod  ab  aeris  injuria  bene  erat  munitum, 

granula  aequalia,  sphaerica,  pellucida,  circumscripta,  nucleo  penitus  caren- 
tia, conspiciuntur,  nec  aliud  quidquam.  Aeri  vero  exposita,  granula,  mox 
inter  se  conglutinantia  et  decomposita,  floccos  inaequales  exhibent,  qui  sero 
quodam  cincti  sunt. 

Granula,  quae  restant,  magnitudine  variant,  quum  bina  aut  terna 
inter  se  sunt  conjuncta.  Pus  genuinum,  per  longius  tempus  aeri  expositum, 
in  crassamentum  et  serum,  hoc  cingente,  sejungitur,  quae  inter  se  marginibus 
floccosis  confluunt.  In  pure  malae  notae  nec  granulorum,  nec  coagulatio- 
nis animadvertitur  vestigium 3 sed  ichor,  cum  pus  bonae  indolis  semper  sit 
idem,  pro  partis  fabrica,  quae  destruitur,  valde  variat. 

87.  Pus  genuinum  a muco  longe  distat,  nec  cum  illo  confundi  potest. 

Mucus  vero  quam  plurimis  pro  organorum,  in  quibus  deponitur,  conditione 
obnoxius  metamorphosibus,  sub  iisdem  conditionibus,  quibus  pus  malum  mu- 
tatur, nec  pus  et  mucus  facile  amplius  distinguuntur. 

38-  Motum  eximium  suppuratorium  motui  humorum  in  animalibus  inferi- 

oribus et  pus  humori  ipsi  esse  analogum , nullus  dubito.  — 

S t a diu  m III  sanati  o n i s. 


89.  Prima  sanationis  phanomena  ingruunt,  dum  reliquis  turbis  compositis, 

motus  acceleratus  solus  restat.  Tum  ad  strati  externi  marginem  inflammatio 
sanans  paratur,  quae  stasibus  circumscriptis  insignis  est,  et  qua  (quasi  cri- 
tice) formata,  etiam  ultimae  circa  vulnus  turbae  evanescunt.  Momento  quie- 
tis introducto,  jam  materia  quaedam,  lympha  plastica  olim  dicta,  ad  vulneris 
marginem  ipsum  deponi  coepit , a qua  vulnus  sensim  expletur.  Dein  vasa 
nova  formantur,  pristina,  obruta,  restituuntur,  et  omnia  in  anastomosin  ge- 
neralem recipiuntur.  Inflammatio  denique,  jam  infracta,  penitus  dissipatur, 
et  postremo  cicatrisatione  vulneris  sanatio  absolvitur. 


90.* 


Hunc  processum  sub  quinque  momentis  exponam.  Sunt : 

a)  formatio  inflammationis  sanantis, 

b)  exsudatio  lymphae, 

c)  formatio  vasorum, 

d ) resolutio  inflammationis, 

e)  cicatrisatio. 


a.)  De  formatione  inflammationis  sanantis. 

91.  Omnibus  confusionis  turbis  solus  est  superstes  motus  acceleratus,  qui 
versus  vulneris  margines  procedit.  Hic,  dum  vasa  adtingit,  quorum  pars,  vulneri 
proxima,  resoluta } alia  vero  evacuata 3 et  alia  stasibus  dispersis  est  impleta, 
mira  parat  phanomena.  In  haec  vasa  sanguis  e canalibus  suis  subito  irruit, 
ut  columellas  et  insulas  paret. 

92.  Insulae  parantur,  dum  globuli  in  canales  prosilientes,  ad  apicem  re- 
solutos , in  parenchyma  irruunt.  Insularum  formationis  in  cobitide,  cui  vasa 
facillime  resolvuntur,  frequentissimae  admirandae,  saepius  mihi  fuit  occasio. 

3 * 

Subito  ubique  cx  vase,  vulneri  vicino,  quasi  resecto,  globuli  adfluunt  et  in 
parenchyma  deflectuntur,  quod,  sicuti  torrens,  aggere  rupto,  inundant. 
Sanguinis  copia  evacuata,  fons  iterum  clauditur,  et  rami,  evacuatione  forte 
inversi , pristinum  recuperant  decursum.  Sanguis , qui  in  parenchymate 
restat,  massam  exhibet  plus,  minus  extensam,  laete  rubram,  circumscrip- 
tam, quam  sanguinis  insulae  nomine  salutavi. 

95.  Si  canales,  in  quos  irruunt,  globulis  retinendis  adhuc  sunt  pares, 

sanguis  propulsus  formam  columellae  certiorem  induit.  Columellae,  uti  in- 
sulae pulsibus  formantur^  nam  subito  irruunt  globuli,  et,  in  canalem  intrusi, 
oscillationibus  aliquot  pei’actis,  quiescunt  et  stagnant. 

94.  Insulae  et  columellae  sparsim  et  singulatim  effunduntur ; nam  primas, 
in  momento  quietis  sub  fine  stadii  prioris  jam  formatas,  ultimae  longo  inter- 
vallo tandem  sequuntur,  donec  omnes  excultae,  amplo  vulnus  et  stratum 
internum  circumsideant  cyclo. 

95.  Nec  parenchyma,  dum  vasa  tales  subeunt  metamorphoses,  iners  est, 
sed  turget  et  opacius  fit,  ut  pelluciditatem  saepius  fere  perdat.  Quo 
fit,  ut  stratum  externum,  sanguine  stagnante  multo  obrutum,  parenchymate 
opacato,  oculo  inermi  turgorem  et  rubedinem  exhibeat  insignem.  Stratum 
vero  internum  liberum,  pellucidum  et  aequabile,  bene  ab  externo  differt,  prae 
ceteris  in  vulneribus  levioribus,  quibus  pauca  erant  deleta  vasa.  In  his  co- 
lumellae et  insulae  rariores  marginibus  gaudent,  versus  stratum  internum  valde 
circumscriptis.  Graviorum  vero  vulnerum  insulae  frequentiores  ct  columel- 
lae minus  sunt  circumscriptae,  magisque  cum  strato  interno  majori  confluen- 
tes. I11  vulneribus  levioribus  etiam  vasa  inter  stases  ad  marginem  usque 
strati  interni  proserpunt,  dum  in  gravioribus  longe  ab  illo  distant. 

96.  Vasorum  metamorphoses,  quae  sub  confusionis  momento  excoluntur, 
cum  iis,  quae  sanationem  praecedunt,  comparavi. 

In  utroque  statu  ruborem  et  tumorem  inveni.  Motus  9anguinis  nor- 
malis interceptus  est,  adsunt  stases  et  parenchyma  mutatur. 

97-  Differunt  vero  metamorphoses:  a)  conditionibus,  sub  quibus  forman- 

. tur,  b)  charactere,  c)  forma. 

(NB.  Metamorphoses,  sub  confusionis  momento  introductas,  sub  inflam- 
mationis suppuratoriae  nomine  complector.) 

a)  Inflammatio  suppuratoria  momento  confusionis  inducitur  $ inflamma" 
tio  vero  sanans  sanationem  concomitatur  ipsam.  Inflammatione  suppuratoria 
regnante,  inflammatio  sanans  excluditurj  inflammationem  vero  suppuratoriam 
placatam,  sanans  semper  sequitur. 

98.  b)  Inflammatio  suppuratoria  in  latum  circa  vulnus  expanditur  ambi- 
tum j ast  ab  inflammatione  sanante  omnes  versus  vulnus  restringuntur  turbae. 

99.  c)  In  inflammatione  suppuratoria  stases  et  insulae  dispersae,  lividae, 
non  circumscriptae  sunt 5 pars  vero  canalium  penitius  deleta,  pars  evacuata  et 
mutata  est.  Stases  et  insulae,  in  inflammatione  sanante  contingentes,  circa  vid- 
ueris marginem  collectae,  laete  rubrae  et  circumscriptae  sunt,  et  canales,  in  qui- 
bus versantur,  bene  infarciunt,  quos  dupplo  ad  triplum  usque  ambitu  normali 
extendunt.  — Stases  et  insulae  in  inflammatione  suppuratoria  variis  turbis 
largo  sunt  cinctae  cyclo  5 stases  vero  et  insulae  in  inflammatione  sanante  a nullis 
amplius  sunt  circumsessae  turbis.  Parenchyma  in  inflammatione  suppuratoria 
turgorem,  licet  tumor  augeatur,  coloremque  laetum  deperdit,  quos,  inflamma- 
tione sanante  introducta,  sensim  recuperat.  — 

b)  De  depositione  lymphae  plasticae. 

100.  Motu  suppuratorio  extincto  et  strato  interno  depurato,  materia  quae- 
dam ad  vulneris  margines,  quos  aequaliter  cingit,  deponitur,  quae  lymphae 

- nomine  salutari  solet,  cujus  rero  natura  difficillima  est  indagatu. 

101.  Fluida  et  pellucidissima  in  initio  esse  et  sub  floccorum  tenerrimo- 
rum forma  sensim  marginibus  apponi  videtur.  Exsudata  vero , lympha  mox 
mutatur  et,  visciditatem  aliquam  acquirens,  firmior  fit  et  flavior.  Lympha 
firmior  parenchymati  sic  adnascitur,  ut  ab  illo  non  amplius  distingui  possit. 
Dum  vero  flocci  lymphae  primi  parenchymati  apponuntur,  jam  novae  ad  ex- 
tremum exsudant  marginem,  qui  denuo  cristallisati,  aliis  cinguntur,  donec 
nil,  quod  expleant,  supersit. 

102.  In  Cobitide  et  rana  flocci  tenerrimi  ab  aqua,  in  qua  versantur,  fa- 
cillime absterguntur,  et  vulneris  margines  semper  sunt  rotundati. 

103.  In  homine  et  animalibus,  sanguine  praeditis  calido,  materiam,  quae 
ad  vulneris  marginem,  sanatione  introducta,  deponitur,  hujusque  signum  est 
certum,  lymphae  buic  analogam  esse  credo.  Est  clara , pellucida,  flavens  et , 
aeris  influxu  exposita,  yisciditatem  contrahit  insignem,  et  exsiccata  in  cru- 
stas denique  abit.  Pariter  materiam  illam,  quae  ad  vulnerum,  sane  granu- 
lantium,  superficiem  exsudatur,  et  quae  pro  pure  bono  haberi  solet,  minime 
pus,  sed  lympham  plasticam  esse,  puto. 

104-  Pus  et  lympha  plastica  valde  inter  se  confundi  solent)  sed  eodem  dif- 

ferunt inter  se  modo  insigni,  quo  inflammatio  suppuratoria  a sanante 
differt. 

Pus  et  lympha  transeunt  qxiidcm  inter  se,  sed  se  invicem  excludunt) 
nam  sicuti  pus  ad  stadium  suppurationis,  ita  lympha  ad  stadium  sanatio- 
nis pertinet , et  ambo  sub  conditionibus  toto  coelo  diversis  excoluntur. 

Ideo  etiam  in  superficie  vulneris  granulante,  quae  in  stadio  sanationis  versa- 
tur, lympha  sola,  minime  vero  pus  exsudari  potest. 

105.  Unde  et  quomodo  lympha  stillet,  haud  sum  certus.  Sed  quum  ad 

vulneris  marginem  nec  vasa,  nec  sanguis,  nec  proprii  adsint  canaliculi,  ex 
parenchymate  ipso  solo  procreari  et  secerni  videtur. 


c)  D e fo  rmcitione  vasorum . 

106.  Vasa  nova  parantur,  pristina  restituuntur,  et  omnia  in  circulum  ge- 
neralem recipiuntur. 

d)  Vasa  nova  parantur  in  strato  interno. 

107.  Sanguinis  formatio  non  prius  , quam  quiete  penitus  introducta  et 
inflammatione  sanante  jam  exculta,  incipit.  Suppuratione  leviore  aut  nulla 
praegressa,  maculae  aliquae  in  parenchymate  restant,  quae  eo  sunt  tinctiores, 
majores  et  circumscriptiores,  quo  levior  fuerit  affectio.  Simul  insulae  et 
columellae,  ex  strato  externo  imminentes,  floccos  versus  vulneris  marginem 
demittunt,  qui  ubique  sparguntur.  Nec  minus  in  parenchymate  ipso  pro- 
priae nascuntur  inaequalitates,  flaviorem  induentes  colorem,  quae  tenerrimis 
similes  floccis,  cum  floccis,  ex  insulis  demissis  et  cum  illis,  qui  ex  prioribus 
stadiis  adhuc  sunt  superstites,  miscentur.  Flocci  insularum  prae  ceteris  co- 
lore suo  aliquantulum  rubriore  et  laeto  eminent.  Inter  floccos,  qui  non 
sunt  conferti,  sed  magni,  parenchyma  turgidum  et  pellucidissimum  interjacet. 
Flocci  ad  vulneris  marginem  minores  sunt,  quam  versus  stratum  internum, 
et  in  genere,  gravissimis  praegressis  laboribus,  minimi  sunt. 

108.  Inter  floccos  particularum  oritur  vicissitudo  quaedam,  dum  aliquas 
demittunt,  aliasque  sibi  iterum  apponunt.  Sed  ulteriores  mox  inter  floccos 
versus  stratum  externum  oriuntur  metamorphoses. 

109*  Nam  Coccorum,  magis  magisque  dilapsorum,  pars  colligitur,  quae,  om- 

nem cum  ceteris  exuens  vicissitudinem,  in  interstitium  coit.  In  interstitium 
collecti,  Cocci  pallidiorem  induunt  colorem,  sed  aequabilem;  et  massam  exhi- 
bent, in  qua  vicissim  corpuscula,  male  circumscripta,  subrotunda,  parvula 
emergunt. 

110.  Una  cum  motu  etiam  corpuscula  magis  magisque  excoluntur  et  inter- 
stitia certiores  acquirunt  margines.  Obscurissimus  vero  adhuc  est  corpus- 
culorum motus,  nec  directione  certa  gaudet;  sed  hinc,  illinc  inter  corpus- 
cula fere  singula  emergens,  incerte  per  aliquot  tempus  cunctans,  iterum 
extinguitur. 

111.  Sed  sensim  colliguntur  corpuscula,  ut  motum  absolvant  et  directionem 
acquirant  certiores.  Tunc  ad  duos  interstitii  subrotundi  apices  appellantia, 
hoc  elongant  et  in  rivulum  denique  extendunt. 

112.  In  rivulo  motus  directio  non  amplius  est  incerta;  sed  versus  apices 
clare  oscillat  et  motus  oscillatorius  dici  potest.  Simul  corpuscula , liberio- 
ribus gaudentia  marginibus,  granulosa  ornantur  forma.  Sed  granula  nondum 
perstant  et  motus  incertitudini  sunt  analoga.  Rivulis  denique  magis  ma- 
gisque formatis,  motus  insurgit  certior  et  oscillatio  clarior;  ac  simul  margines 
granulorum  et  rivuli  ipsius  magis  circumscribuntur»  Rivulus,  dum  elonga- 
tur , duobus  gaudet  cornubus  lunatis,  qaae  versus  stratum  externum  in- 
clinant. 

j Singulatim  rivulus  quilibet  formatur,  nec  plures  simul  et  variis  excoli 

solent  gradibus. 

jj4  , £>)  Restitutio  vasorum  pristinorum  in  strato  externo. 

Dum  in  strato  interno  nova  ex  parenchymate  oriuntur  vasa,  in  exter- 
no vasa  mutata  restituuntur. 


Ex  rase  quodam  subito  globuli  aliquot  in  canalem  obrutum  deflectun- 
tur, in  quem  immissi,  primi  retinentur.  Sed  sanguinis  stagnantis  columella, 
ab  iis  perculsa,  quasi  in  undas  emovetur,  et  a columellae  apice  opposito  globuli 
aliquot  jam  resolvuntur.  Mox  novi  priores  sequuntur  globuli,  denuo  se 
in  stases  intrudentes,  donec  impetu  subitaneo  omnem,  qui  stagnat,  sanguinem 
secum  abripiunt  et  devehunt.  In  columella,  motu  correpta,  citissime  glo- 
buliiterum  emergunt,  qui  in  circulum  reducuntur  generalem. 

1*5.  ' Saepe  vero  accidit,  ut  canalis,  qui  stasin  continet,  intercisus  sit,  nec 

cum  ceteris  amplius  cohaereat*  Tunc  globuli,  ad  apicem  usque  [profecti, 
in  parenchyma  irruunt,  quod  invadentes,  cito  novam  sibi  parant  iter,  et, 
ad  canalem  tandem  quendam  advecti,  ibi  inosculant.  Globuli,  dum  viam 
sibi  quaerunt,  non  recto  semper  tramite  proserpunt. 

Il6.  Saepissime  vero  fit,  ut  globuli  sponte  e vase  quodam  in  parenchyma 

prorumpant.  Unus  vel  duo  primi  prosiliunt,  qui  iter  quaerentes,  saepe  in 
parenchymate  retinentur  5 sed eodem  tramite  mox  alii  adveniunt,  qui  ulterius 
progressi  et  per  ambages  devecti,  ad  aliud  denique  appellant  vas  formatum, 
ut  inosculent.  Canalis,  novissime  paratus,  paucis  et  raris  primo  percurritur 

11  ^‘globulis,  quorum  numerus  mox  augetur.  Hic  vasorum  modus  formandorum  in  iis 
prae  ceteris  admittitur  vulneribus,  quorum  stratum  externum  paucis  instructum 
est  collumellis  certis  et  circumscriptis,  et  ideo  in  cobitide  ac  vulneribus  prae- 
gressis gravioribus  potissimum  perfojjffar* 


118. 


c)  Vasa  omnia  in  circulationem  generalem  recipiuntur. 

Vasa,  in  strato  externo  restituta,  ad  strati  interni  marginem  usque 
proserpunt,  ad  quem  etiam  rivulorum  cornua  accedunt. 

ll9*  Tandem  ras  quoddam  a cornu  rivuli  tangitur,  in  quem  momento 

citius  ex  vase  globuli  deflectuntur.  In  rivulum  invadentes,  omnia,  quibus 
occurrunt,  granula  secum  abripiunt,  et  oppositum  petunt  cornu,  unde  in  pa- 
renchyma prosiliunt,  quod  leviter  et  cito  trajicientes,  in  vas  quoddam  obvium 
incidunt.  Globulos  primos  mox  alii  sequuntur,  et  tali  modo  rivulus,  in 
vas  mutatus,  nunc  in  circulationem  generalem  receptus  est.  Tale  vas,  nove  para- 
^^•tum,  etiam  aliis  recipiendis  est  par.  Rivuli  vero  non  eundem  semper  evoluti- 
onis, quin  abripiantur,  adtingunt  gradum ; nam,  quum  vasa  vicina  globulos 
emittere  solent,  globuli,  tramitem  quaerentes,  facillime  interstitio  seu  rivulo 
imperfecto  occurrunt,  quae  secum  abripientes,  per  longas  saepe  ambages  in 
circulum  reducunt  generalem» 

12 1 Omnes  vasorum  formandorum  modos  nunc  descripsi,  quos  breviter 

repetam. 

a)  Sanguis  in  strato  interno  in  interstitiis  et  rivulis  propriis  formatur» 

b)  Vasa  obruta  a tergo  a globulis  circulantibus  abripiuntur. 

c)  Globuli  a tergo  in  parenchyma  irruunt,  in  quo  proserpunt,  donec  ad 
formatum  adpellant  vas. 

d ) Rivulorum  cornua  vas  adtingunt  formatum,  ex  quo  globulos  reci- 
pientes, in  circulum  generalem  devehuntur. 

e)  Globuli,  e canalibus  sponte  emissi,  in  rivulos  et  interstitia  plus, 
minus  exculta  inciduut,  quae  abripiuntur. 

122-  Ad  omnium  vulnerum  margines  fere  omnes  simul  exercentur  vasorum 

formationis  methodi  5 sed  aut  haec  aut  illa  magis  excolitur. 

In  cobitidc  vasorum  ex  parenchymate  formatio  imperfectius  proce- 
dit; (nam  rivuli  minus  sunt  circumscripti,  in  longum  extensi,  minus  curvati 
et  irregulariores,  quam  in  rana).  Vasorum  vero  formatio  a tergo  frequen- 

tissima  est,  et  tam  cito  perficitur,  ut  brevi  tempore  magnum  novorum  rete 
vasorum  excultum  sit» 

123*  Pariter  etiam  in  vulneribus,  quae  lato  gaudebant  strato  interno  et 

intensis  confusionis  turbis,  vasorum  formatio  a tergo  in  strato  externo  frequens 
est»  Nec  non  in  strato  interno  vulnerum  graviorum  rivuli  multo  magis  ex- 
coli solent,  quam  in  levioribus,  in  quibus  vasa,  cito  versus  marginem  strati 
interni  proserpentia,  rivulos  imperfectos  jam  abripiunt.  — 

De  s anguinis  formatione. 

124.  Fluidum,  quod  in  rivulis  et  interstitiis  formatur,  sanguis  est. 

Floccorum,  qui  colore  rubro  varie  tincto,  sed  semper  laeto  gaudent, 
motus  primo  obscurissimus  est.  Flocci  eo  majores  esse  solent,  quo  sunt 
strato  externo  propiores,  et  quo  levior  praegressa  est  confusio.  Tum 
in  interstitium  collecti,  omnem  coloris  et  formae  exuunt  inaequalitatem,  et 
motus  excolitur  intestinus,  qui  a corpusculis,  hinc,  illinc  simul  cum  motu 
emergentibus  et  evanidis,  perficitur.  Interstitia  ambitu  gaudent  subrotundo 
sat  certo  $ sed  a motu  increscente  mox  elongantur,  et  in  rivulos  sensim  ex- 
tenduntur. Tunc  a motu  liberiore  granula  e corpusculis  vagis  creantur,  quae 
vero  marginibus  certis  nondum  sunt  ornata.  Sed  margines  cum  motu 
oscillatorio  liberiores  fiunt,  et  granula,  individualitatem  quandam  tandem  ac- 
quirentia, sphaerulas  exhibent  parvas,  nucleis  globulorum  efformatis  haud 
dissimiles,  quarum  color,  dum  evolvuntur,  rubrius  tingitur. 

12  5.  Tantum  abest,  ut  in  granulis  nucleos  observaverim  proprios,  quos 

Prevostius  et  Dumasius  depingunt,  ut  illa  potius  nucleos,  qui  globulorum  sunt 
substratum,  ipsos  esse  credam. 

120,  Sanguinis  formationem  cum  illa  puris  comparavi. 

Sanguis  et  pus,  evolvenda,  conveniunt : evolutionis  typo)  utrumque  in 
strato  interno,  primo  sub  floccorum  forma,  qui  in  interstitia,  et  dein  in  ri- 
vulos excoluntur,  apparent)  utriusque  ex  floccis  corpuscula,  ex  corpusculis 
granula  creantur* 

127.  Differunt  vero; 

c)  conditionibus,  sub  quibus  formantur.  Pus  in  stadio  suppurationis 
formatur,  sanguis  vero  in  stadio  sanationis)  utriusque  vero  stadii  characterem 
jam  sat  large  designavi,  ut  nil,  quod  addam,  supersit. 

128*  h)  Charactere.  Puris  rivuli  rete  condunt  proprium,  in  se  reclusum, 

et  puris  granula  inter  se  ipsa  circumvolvuntur)  sanguinis  vero  granula  motu 
gaudent  certo  oscillatorio,  et  rivuli  vasis  accedunt  formatis,  et  in  circulum 
denique  recipiuntur  generalem , dum  puris  rivuli  et  granula  extinguuntur. 

129.  c)  Forma.  Puris  flocci  conferti  sunt,  valde  dehiscentes,  parvi,  et  li- 

vidi) sanguinis  vero  flocci  minus  sunt  conferti,  constantiores,  majores  et 
laetius  tincti»  Puris  interstitia  conferta,  parum  circumscripta,  minima  et 
saepissime  inter  se  confluentia  sunt)  sanguinis  vero  interstitia  rariora, 
sat  circumscripta,  nec  confluentia  sunt.  Puris  rivuli  incerti  sunt,  medium 
tenent  strati  interni  locum)  tum  inter  se  inosculantes  rete  exhibent  plus 
minus  constrictum)  pariter  etiam  granula,  quae  in  rivulis  versantur,  parvam 
servant  individualitatem,  et  motu  gaudent,  vix  oscillatorio  dicendo,  qui  chaotice 
per  retis  ambages  circumvolvitur)  et  tandem  granula  unacum  rivulis  exstinguun- 
tur. Sanguinis  vero  rivuli  certi  sunt,  ad  strati  externi  marginem  vergunr, 
solitares  sunt)  granula,  quae  in  illis  versantur,  individualitate  gaudent  multo 
majore,  et  motu  oscillatorio  sat  perfecto.  In  circulum  generalem  tandem 
recipiuntur. 

130.  Pariter  parenchyma,  quod  inter  rivulos  puris  et  sanguinis  jacet,  differt) 

inter  rivulos  puris  tumidum  est,  pallidum,  et  maculosum)  quum  inter  sangui- 
nis rivulos  turgens,  pellucidum  et  purum  est. 

d)  De  resolutione  inflammationis. 

131*  Pauca  de  resolutione  inflammationis  sunt  addenda,  quum,  dum  vasa 

pristina  restituuntur,  maxima  inflammationis  pars  simul  avolaret.  Resolutio 
igitur  inflammationis  jam  coepit,  quando  globuli  a tergo  in  columellas  irruunt, 
quas  solvunt. 

132.  Sed  restant  insulae  et  columellarum  pars,  quae  in  circulum  non  am- 
plius revehuntur)  ambae  resorptione  insensibili  in  parenchyma  diffluunt  et 
extinguuntur,  ita,  ut  magis  magisque  pallescentes,  vix  levem  loci,  quem  tenu- 
erant, reliquant  notam. 

133.  In  vulneribus  levioribus,  quae  columellis  gaudent,  valde  circumscriptis, 
et  insulis  parcis,  columellarum  (et  inflammationis)  resolutio  cito  peragitur,  ita, 
u;  jam  omnes  disparuerint  inflammationis  notae,  quum  nec  vulnus  penitus 
clausum,  nec  vasa  omnia  sint  formata. 

Hoc  modo  inflammatio  transigitur. 

e)  De  cic  at  risation  e. 

134.  A lympha  plastica  vulneris  margines  denique  implentur,  et  evanescunt 
reliqua  affectionis  topicae  vestigia)  sed  remanet  cicatrix. 

135.  Lymphae  plasticae  depositio  vasorumque  formatio  continuantur,  donec 
vulnus  clausum,  vasorumque  in  parte  laesa  fabrica  sit  restituta. 

136.  Pulchrum  praebet  vasorum  circa  vulnus,  nondum  clausum,  distributio 
spectaculum)  nam  vasa,  ad  vulneris  marginem  usque  profecta,  ibi  subito  re- 

flectuntur,  et  tali  modo  rasa  ex  omni  parte  quasi  in  punctum  medium  ver- 
gunt et  redeunt.  Vulnere  vero  clauso,  mox  vasorum  aliquot,  quae  ex  op- 
posito sibi  occurrunt  latere,  ramulis  inter  se  conjunguntur,  et  alius  sanguinis 
in  vasis  distributionis  modus  inducitur,  ita,  ut  sanguis  ad  punctum  medium 
non  amplius  vergere  videatur. 

137.  Sanatione  fere  transacta,  etiam  vasorum,  quae  large  a tergo  erant 

emissa,  pars  iterum  evacuatur,  et  vasorum,  tali  modo  formatorum,  imminui- 
tur rete.  Lymphae  vero  secerndae  processus  per  longum  tempus,  etiam 
vulnere  clauso,  protrahi  videtur.  Tum  lympha  in  parenchymate  ipso  accumulari 
videtur,  quod  albedine  et  spissitudine,  ut  reliquam  superficiem  longe  superet, 
et  crassitie  opacetur,  insigne  est. 

De  differentiis  nonnullis  inter  agglutinationem , gra- 
nulationem et  suppurationem. 

138*  Pro  appendice  de  statibus  nonnullis,  qui  saepe  inter  se  confunduntur, 

verba  faciam,  ut  cos,  quantum  pro  experimentis  meis  valeam,  illustrem. 

13Q.  In  vulnere  leviori,  quod  sanis  gaudet  marginibus  (uti  in  vulneribus 

incisis  fieri  solet)  sanatio  cito  intrat,  et  lympha  plastica,  ubique  exsudans, 
margines,  qui  haud  procul  inter  se  distant,  facile  et  cito  explet.  Vulnera 
haec  per  agglutinationem  sanari  dicuntur. 

Si  vero  vulneris  margines  ob  majorem  substantiae  jacturam,  seu  ex 
alia  quacunque  causa  amplius  inter  se  hiant,  a lympha  secreta  tam  cito 
expleri  non  possunt 5 sed  lympha,  singulis  apposita  stratis,  quae  granulosam 
exhibent  superficiem,  lente  substantiae  exaequat  jacturam.  Propter  super- 
ficiem lymphae,  sensim  depositae,  granulosam  tale  vulnus  per  granulationem 
sanari  dicitur. 

141.  Inter  agglutinationem  igitur  et  granulationem  accidentale  interest 
discrimen,  quod  a vulneris  marginum  distantia  sola  oritur*  Ideo  ambae 
a stadio  sanationis  pendent,  et  procul  absunt  ab  omni  suppurationis  cha- 
ractere, quacum  granulationis  saepissime  confunditur  processus*  Nam  quum 
suppurationem  in  stadio  sanationis  granulatio  sequi  solet,  et  tympha  a 
pure  bono  haud  dissimilem  servat  formam,  granulationem  suppurationem, 
et  pus  lympham  esse  dixerunt.  Tum  modo  granula  a pure  — modo  pus  a 
granulis  j modo  granula  ex  vasis  — modo  vasa  ex  granulis  formata  esse, 
contenderunt. 

142.  Sed  ex  experimentis  persuasum  mihi  habeo,  granulationem  a suppu- 
ratione tam  longe  distare,  quam  lympha  plastica  a pure,  quae  forma  et  evo- 
lutionis typo  haud  sunt  inter  se  aliena,  sed  conditionibus,  sub  quibus  for- 
mantur, charactere,  quem  servant,  et  scopo,  quem  adtingunt,  toto  coelo  in- 
ter se  dilferunt, 

143.  Pariter  etiam  granula,  uti  jam  memoravi,  ex  lympha  plastica  formari, 
nullus  dubito  5 sed  cur  lympha  sub  granulorum  apponeretur  forma,  non  am- 
plius investigavi;  mirarer  vero  , si  lympha  sub  alia  ad  parenchyma  cristal- 
lis  aretur  forma. 

144.  Granulorum  elevationis  saepius  non  datur  finis  certus , et  super  vul- 
neris eminent  superficiem } quo  casu  luxuriantia  dicuntur,  sed  morbosi  nil 
prae  se  ferunt. 

145.  In  locis  vero,  seu  ex  influxu  externo  seu  interno  sauciis,  etiam  alia 
evolvi  posse  pseudoplasmata,  constat,  quae  certe  sunt  morbosa.  Quorum 
evolutio  toto  coelo  a granulorum  differt  formatione , et  stadio  suppurationis 
accensenda  esse  videtur*  Nam  facile  secundum  eandem  naturae  legem, 

qua  pus  in  parenchymate  evolvitur,  etiam  alia  formari  posse  pseudoorgana 
contendo  $ et  sicuti  pus  sanguis  est  pseudoplasticus,  alia  pseudoorgana  aliis 
analoga  esse  possunt  organis.  Sub  iisdem  conditionibus,  ac  pus,  evoluta, 
morbosa,  indolisquc  imperfectae  sunt,  et,  in  infimis  formationum  versantia 
gradibus,  ab  organismi  commercio  semper  arcentur. 


P a r s II. 


De  statu  sanguinis  et  vasorum  in  inflammatione 

morbosa. 


146-  Sub  inflammationis  morbosae  nomine  omnes  complexus  sum  status 

inflammatorios,  ex  quibuscunque  causis,  quae  organismum  multifarie  offen- 
dunt , quin  partium  continuitatem  solvant,  ortos.  Eo  sunt  insignes,  ut,  a 
loco  certo  profecti,  in  circuitum  plus,  minus  amplum  propagentur,  imo  totum 
aggredi  possint  systema  sanguineum. 

Vagos  adscripsi  inflammationi  morbosae  fines } sed  quia  de  inflamma- 
tionis nomine,  uti  jam  memoravi,  sub  judice  adhuc  lis  est,  de  nomine  haud 
curans,  omnes  systematis  sanguinei  metamorphoses,  in  quantum  licet,  mihi 
investigandas  esse , aestimavi , ut  ex  magna  phaenomenorum  serie  sibi  ipse 
quisque,  quod  inflammationi  aut  tribuere,  aut  non  tribuere  velit,  eligat.  Ideo 
in  omnes  a minimo  vasorum  turgore  usque  ad  vehementissimas  illorum  affec- 
tiones , quibus  cito  organismus  solvitur,  attentum  converti  animum. 

140,  Tot  experimenta  pro  ingenti  influxuum  agmine  mihi  non  praestiterunt, 

quot,  ut  inde  synopsis  metamorphosium  systematis  sanguinei  perfectior  emer- 
sisset, necessaria  fuissent,  et  vix  flocci  habenda  sunt}  attamen  ad  tractatus 
finem  ipsi,  lectores  benevoli,  judicetis,  quaeso,  an  non  sufficiant,  ut  inde 

influxuum  in  systema  sanguineum  actio  et  systematis  sanguinei  metamorpho- 
ses et  reactio  aliquantulum  illustrentur. 

14Q.  Experimenta,  quae  institui,  in  duabus  disposui  sectionibus,  quarum 

prior  illa,  quae  nos  de  metamorphosibus  , in  systemate  sanguineo  a primo 
laesionis  momento  usque  ad  turbas  omnes  placatas  contingentibus,  certiores 
faciunt,  continet:  altera  vero  experimenta  varia,  certo  ordine  inter  se  non 
cohaerentia,  explanat. 

Sectio  I. 

Experimenta,  quae  nos  systematis  sanguinei  metamorphoses , ex  laesionis 
momento  usque  ad  turbarum,  inde  ortarum,  solutionem 
contingentes  , edocent. 

150.  • Metamorphosium  systematis  sanguinei  cyclum  in  pinna  caudae  cobiti- 

dis  fofsilis  et  in  membrana  natatoria  ranae  solis  observare  licuit.  Membrana 
natatoria  ranae  jam  Angli  Philipsius,  Thomsonius  et  Hastingsius  usi  sunt,  ut 
rasorum  conditionem  in  inflammatione,  irritamentis  variis  accita,  cognos- 
cant, Sed,  licet  vera  viderint  et  narraverint,  tamen,  a praematuris  saepius 
decepti  conclusionibus,  in  assertiones,  quas  vix  concedere  velim , ruunt.  Tali 
modo  plurima  de  tensione  et  relaxatione  parietum  vasorum,  a quibus  inflam- 
matio potissimum  constituatur,  locuti  sunt,  et  inflammationem  activam  et 
passivam  inde  derivarunt.  Quod,  quo  jure  facerent,  non  intellexi.  Ideo  illus- 
trissimorum virorum  experientia  usus  , omnes  fugi  conclusiones  praematuras, 
quae  prae  ceteris  experimento  sunt  inimicae,  et  tantum  modo  descriptioni, 
quantum,  ut  in  organismum  quendam  experimenta  singula  redigantur,  nccesse 
est,  addidi,  nempe  formam  et  nomina  libita. 

1 5 j . Metamorphosium  cyclum  perlustrans,  in  sequenti  illum  versari,  inveni. 

Primo  ex  actione  influxus  cujusdam  turbae  emergunt,  quae  a loco  laeso  in 
partes  vicinas  expanduntur,  et  quarum  conditio  a qualitate  et  quantitate  in- 

fluxus  pendet.  Laesione  acta,  contra  influxus  actionem  organismi  insurgit 
reactio,  quae  turbas,  a laesione  inductas,  placare  et  ad  loca  circumscripta 
iterum  restringere  conatur.  Turbae,  in  loca  circumscripta  reclusae,  solvuntur. 

152.  In  tria  hunc  metamorphosium  cyclum  distribui  stadia,  nominibus  or- 
nata libitis.  Sunt : 

1)  Stadium  invasionis,  quod  systematis  sanguinei  turbas,  ex  influxu 
quodam  ortas  et  in  partes  vicinas  expandendas , continet. 

2)  Stadium  coctionis,  in  quo  phaenomena,  ex  reactione  organismi,  con- 
tra actionem  influxus  insurgente,  orta,  explanantur. 

5)  Stadium  solutionis , quod  affectione  in  locum  circumscriptum  ab 
organismi  reactione  restricta,  affectionis  topicae  residuae  demonstrat  solutionem. 

Stadium  I invasionis . 

153.  Sicuti  influxus,  ita  et  turbae,  inde  ortae,  qualitate  et  quantitate  im- 
mense variant$  attamen  influxuum  actionis,  et  systematis  sanguinei  affectionis 
certum  eruisse  credo  typum  , sub  punctis  sequentibus  explicandum. 

154.  l)  Omnis  influxus  diverse  pro  qualitate  et  quantitate  sua  agit. 

2)  Omnis  systematis  sanguinei  affectio  evolutionis  gradu  et  indole  differt. 

155.  3)  Systematis  sanguinei  organa,  quae  semper  simul  afficiuntur,  sunt: 

a.  Sanguinis  circulus,  in  quo  motus,  undae,  quae  per  canales  traji- 
citur, copia  et  diameter,  et  sanguinis  distributio  mutantur. 

b.  Parietes  vasorum. 

c.  Sanguinis  indoles,  quae  aut  a motu  sanguinis  turbato  solo,  aut 
simul  a morbo  dependet. 

d.  Parenchyma,  quod  vasa  circumdat. 

(De  nervis,  in  quantum  ad  circulationis  organa  pertinent,  nil  vidi,  nec  scio.) 

156.  4)  Metamorphoses,  quae  ia  his  organis  evolvuntur,  evolutionis  typo  certo 
gaudent,  quem  sub  momentis  sequentibus  designavi; 

a ) momento  tensionis, 

b ) momento  incrementi, 

c)  momento  perturbationis, 

d ) momento  staseos. 

157.  5)  Indolis  turbarum  duo  potissimam  observavi  momenta,  quae  ab  illarum 
pendent  ambitu.  Sunt  aut 

a ) topicae,  dum  in  loco  primum  tacto  solo  haerent,  aut 

b ) plus , minus  expansae,  dum  a loco  tacto  plus,  minus  expanduntur. 

6)  Omnis  affectio,  topica  et  illa,  quae  expansa  est,  sicuti  in  quolibet 

ambitu,  etiam  in  omni  evolutionis  gradu  retineri  potest,  ita,  ut  prioribus  con- 
fectis, ultima  non  amplius  adtingat  stadia. 

150.  7)  Turbae  expandendae,  qualescunque  sint,  a puncto  certo  proficiscuntur, 

et  ita  ubique  propagantur,  ut  omnes,  qui  sequuntnr,  turbarum  gradus  sem- 
per  a loco  primo  laeso  oriantur,  dum  turbae  primigeniae  et  leviores  versus 
peripheriam  magis  magisque  expandantur.  Secundum  eandem  legem  omnes 
metamorphoses  a vasis  capillaribus  ortum  ducunt,  a quibus  ad  venas  mini- 
mas, tum  ad  arterias,  et  dein  ad  vasa  majora  proficiscuntur. 

15 (j.  Legibus,  secundum  quas  omnes  systematis  sanguinei  metamorphoses 

in  stadio  invasionis  evolvuntur,  relatis,  nunc  metamorphosium  ipsarum  synop- 
sin  tradam,  quarum  momenta  essentialia  in  iconum  tabula  quinta  depingenda 
suscepi.  Metamorphoses  systematis  sanguinei  in  stadio  tensionis  eaedem  sunt  : 
a)  si  affectio  in  loco  ab  influxu  tacto,  solo  haeret,  seu  topica  estj  vel  b ) si 
affectio  in  ambitum  latiorem  propagatur.  V.  Fig.  26. 

Motus  sanguinis  acceleratur,  plenior  affluit  unda,  qua  mirum  quan- 
tum vasorum  ambitus  et  volumen  augentur,  et  globuli,  in  statu  normali  variis 

intervallis  sejuncti,  nunc  aequabiliter  per  canales  sunt  distributi.  Parietes  va- 
sorum circa  undam  plenam  tensi  sunt;  nec  non  constringi  possunt,  et  sin- 
gulis locis  lumen  vasis,  quasi  ligatura  injecta,  inde  coarctatum  vidi.  Globuli 
sanguinei  ipsi,  inter  se  appropinquati,  serum  pellucidum,  quo  sunt  cincti, 
consumsisse  et  simul  volumine  et  coloris  rubri  intensitate  increvisse  videntur. 
Parenchyma  turget» 

161.  2)  Affectione  ulterius  progressa,  stadium  incrementi  inducitur,  quod 
a)  in  affectione  topxca  sequenti  modo  perficitur.  Vide  Fig.  27.  . 

Motus  sanguinis  rapidus  subito  infrangitur  et  retardatur,  unda  vero 
plena  perstat  et  distributio  sanguinis  aequalis  est.  Vasorum  parietes,  tensione 
remissa,  . ab  unda  plena  eo  magis  dilatantur*  Globuli  sanguinei,  motu  immi- 
nuto, magis  magisque  inter  se  conglutinantur,  serum  consummunt,  volumine 
et  colore,  qui  es  laete  rubro  in  purpureum  abit,  augentur,  et  simul  margines 
circumscriptos  deponere  incipiunt.  Parenchyma  magis  turget. 

162.  b)  In  affectione  plus,  minus  expansa,  (vid.  figur*  28)  motus  accele- 
ratus non  remittit,  imo  augetur.  Unda  vero  minor  fit;  distributio  sanguinis 
aequabilis  est.  Vasorum  parietes,  licet  ab  unda  vis  amplius  rite  expleantur, 
dilatati  manent.  Globuli  metamorphoses  proprias  subire  videntur,  quae  non 
a motus  mutatione,  sed  a morbo  pendent,  et  quae  maxime  multifariae  esse 
videntur;  cognitu  sunt  difficillimae,  explicandis  vero  penitus  non  par  sum. 
Parenchyma  potius  tumet , quam  turget; 

163.  3)  Stadium  perturbationis  , a)  in  affectione  topica.  V.  Fig*  2Q. 

Motus  sanguinis,  primo  in  vasis  capillaribus,  tum  in  venis  magis  ma- 
gisque retardatus  , tandem  perturbatur , et  inaequalis  fit.  In  arteriis  vero , 
etiam  minimis , motus  tam  insigniter  nunquam  retardatur,  sed  unda  minor 
fit,  et  pulsibus  interrumpitur.  In  prioribus  unda  plena  perstat  et  canales, 
tensione  omni  privatos , infarcit.  Globulorum  distributio  aequabilis  simul  cum 

motu  inaequali  perturbatur.  Globuli  ipsi  magis  magisque  inter  se  congluti- 
nantur, margines  deponunt,  inter  se  confluunt,  et  colore  tinguntur  obscuriore. 
Parenchyma  magis  turget. 

164.  b)  In  affectione  expansa  (vid.  Fig.  30)  motus  rapidus  perstat,  undae 
rero  minuties  valde  augetur,  et  a canalium  latere  quasi  recedens,  in  medium 
luminis  coacta  esse  videtur.  Distributio  sanguinis  inaequalis  oritur,  quam 
mox  etiam  motus  inaequalitas  sequitur.  Turbis  motus  et  distributionis  san- 
guinis semper  auctis,  fit,  ut  vasa  capillaria  modo  a globulis  sanguineis  inae- 
qualiter, ast  rapide  percurrantur,  modo  penitus  evacuentur,  modo  stasibus 
lividis,  male  circumscriptis  et  dispersis  impleantur.  Vasorum  parietum  dilata- 
tio in  flacciditatem  transit.  Parenchyma  tumidum  turgorc  magis  magisque 
privatur,  et  sicuti  globuli  sanguinei  indolis  mutationem  propriam  subire  videtur. 

165.  4)  Stadium  staseos,  a)  in  affectione  topica.  (Vid.  Fig.  51.) 

Tandem  motus  sanguinis  in  vasis  capillaribus  et  venis  penitus  interci- 
pitur, et  oritur  sanguinis  stasis.  Arteriarum  pulsus  minores  fiunt,  et  sensim 
expiratis,  arteriae  vacuae  restant.  In  cobitide  vero  et  in  organis  secretoriis 
animalium  cunctorum  arteriae  uti  venae  se  habent.  Globuli  sanguinei  in  mas- 
sam rubram,  aequabilem,  circumscriptam,  canales  bene  infarcientem  et  co- 
haerentem abeunt.  Parenchyma  turgidum  aliquantulum  opacatur. 

16O.  b ) In  affectione  expansa.  (Vid.  Fig.  32.) 

Motus  rapidus  ad  finem  usque  perstat,  sed  unda  minima  fit.  Tum  in 
arteriis  pulsus  insurgunt,  primo  aequales,  qui  magis  magisque  inaequales  fiunt, 
et  tandem,  canalibus  vacuis  relictis,  expirant.  Interea  vasorum  capillarium 
et  venarum  turbae , quoad  motum  et  distributionem  sanguinis , mirum  quan- 
tum augentur,  et  motus  clandestine  extinguitur.  Motu  extincto , maxima  va- 
sorum capillarium  pars  sanguine  est  evacuata,  et  illorum  vix  animadvertitur 
vestigium}  pars  alia  stasibus  lividis,  dispersis,  quae  cum  parenchymate  livido 


et  maculoso  confluunt,  inaequaliter  impletur.  Venae  sanguine  disperso  et 
plus,  minus  mutato  scatent,  qui  tardius  decomponitur,  et  in  agmina  sparsa, 
sero  spurco  cincta,  abit.  Si  metamorphoses,  hic  relatae,  in  ambitum  mino- 
rem sunt  restrictae,  gangraenam  exhibent  j super  totum  yero  expansae  organis- 
mum, statum  rasorum  post  mortem  indicant,  sicuti  metamorphoses,  in  stadiis 
prioribus  inductae,  si  totum  aggressae  sunt  organismum,  febris  stadia  exhibent. 

167.  Metamorphosium  characteres,  quos  retuli,  non  pro  hac  vel  illa  in- 

flammatione, quae  aut  topica,  aut  plus,  minus  expansa  est,  valet  5 sed  nil 
quam  normae  sunt,  inter  quas  omnes  inflammationes  morbosae  jacent.  In- 
flammatio pro  ambitu,  in  quem  a loco  laeso  extenditur,  aut  magis  characteri 
inflammationis  topicae,  aut  illi  expansae  dictae  accedit,  et  plurimis  varietati- 
bus inter  illas  versatur,  quae  in  experimento  singulo  diversae  , bene  sunt  no- 
tandae. Motus  conditio  amussis  est , secundum  quam  inflammatio  aut  huic1, 
aut  illi  speciei  magis  adnumeranda  est.  Motus  sanguinis  rapidus  eo  longius 
perdurat,  unda  sanguinis  eo  minor  fit,  et  stases,  tandem  accitae,  eo  diffu- 
siores sunt,  quo  magis  inflammatio  est  expansaj  sed  motus  eo  citius  retar- 
datur, unda  plena  restat,  et  stases  paratae  eo  circumscriptiores  sunt,  quo 
magis  ad  locum  tactum  affectio  restricta  est.  Momentum  igitur , quo  motus 
rapidus  subito  infrangitur  et  retardatur,  insigne,  et  in  quolibet  experimento 
maxime  considerandum  est.  In  cobitide,  in  qua  affectiones  non  facile  ex- 
panduntur, momentum  retardationis  nunquam  longe  cunctatur,  nec  non  in 
organis  secretoriis  motus  rapidus  cito  infrangitur:  quum,  eodem  influxu  agen- 
te, in  animalibus  generosioribus  et  aliis  organis  momentum  retardationis  sae- 
pe valde  differatur  et,  affectione  per  totum  systema  sanguineum  expansa,  vix 
exspectetur. 

168.  Metamorphosium  systematis  sanguinei  in  stadio  invasionis  synopsi  re- 

lata, ex  experimentorum  historia  ipsorum,  an  illarum  leges  juste  et  fauste 

statuerim,  patebit.  Experimenta,  in  membrana  natatoria  ranae  instituta,  prae 
ceteris,  narrabo,  quia  phaenomena  praebuerunt  magis  perspicua,  quam  illa, 
in  pinna  caudae  cobitidis  facta. 


169.  Pr  e f s L o mechanica. 

A pressione  sanguinis  motus  in  loco  tacto  impeditur,  reliqua  vero 
circulationis  organa  non  aliter  ac  pro  motus  conditione  imitantur. 

Vase  aut  compresso  aut  ligato,  ita,  ut  lumen  penitus  claudatur,  san- 
guis circulans  eundem  subit  processum,  ac  si  vas,  loco  compresso,  resectura 
esset  (excepta  haemorrhoea.)  Vasa  in  duos  dividuntur  truncos,  quorum  unus 
a corde  separatus  est,  alter  vero  cum  illo  cohaeret  5 in  utroque  sanguis  per  ana- 
stomosin  circulum  intercisum  restituere  conatur.  Arteriae  flumen  in  ramum 
proximum  integre  deflectitur,  truncus  vero  inferior  et  pars  inter  anastomosin 
et  ligaturam  evacuatur.  Venae  compressae  anastomoses  facillime  impetrant, 
dum  sanguis,  fontes  ascendens,  de  via  parum  haesitat,  sed  omnes  levi  opera 
mutans  directiones,  etiam  per  minimas  derivatur  portas.  Motu  vero  impedito, 
celeritas  normalis  mutari  debet  et  sanguis  loca  arctiora,  per  quae  derivatur, 
majore  trajicit  celeritate,  ut  id,  quod  spatio  illi  desit,  celeritate  exaequet. 

170.  Pede  toto  ligato,  omnis  interrumpitur  anastomosis  ct  arteriae  cito  eva- 
cuantur. Attamen  sanguinis  in  venis  ct  vasis  minoribus  conamen  viae  inveni- 
endae apertae,  insigne  est.  Nam  hinc,  illinc  deflectitur,  ut  portam  quaerat 
non  detegendam 5 sed  mox  revertitur,  ut  alias  denuo  vergat.  Sic  sanguis  motu 
inaequali  ubique  oscillat,  ac  si  circulum  proprium  intra  ligaturae  fines  velit 
inducere. 

171.  Tandem  in  vasis  capillaribus  primae  contingunt  stases,  a quibus  ad 
venulas  et  vasa  majora  proficiscuntur.  Vasorum  parietes  dilatati,  a stasibus 
rubris,  amplis  et  cohaerentibus  implentur. 

172.  Mira  in  arteria,  non  stricte  ligata,  contingunt  phaenomena.  Undae  ani- 

madvertuntur pulsus,  qui  cordis  ictibus  respondere  videntur.  Prefsione  aucta, 
pulsus  elevantur  et  augentur y continuata,  cordis  ictibus  tandem  non  amplius 
respondent  et  simul  exiliores  fiunt,  donec,  pressione  summa  adhibita,  pulsuum 
irregularitas  et  parcitas  eo  usque  progrediuntur,  ut  exspirent.  Sanguis  per 
stricturam  ad  finem  usque  rapiditate  insigni  trajicitur. 

In  venis  semicottstrictis  pulsus  tales  nunquam  vidi  5 sed  unda  eo  ma- 
gis retardabatur,  et  ad  anastomoses  retrudebatur,  quo  arctius  erat  stricta. 


Motus. 

173.  Circulum  sanguinis,  dum  motus  muscularis  perficiebatur,  mutari,  ob- 
servavi. Thomsonius,  sanguinis  circulum  a motu  saepius  retardatum  et  per- 
turbatum fuisse,  contendit 5 sed  motum  cum  pressione,  quae  saepissime  in  ani- 
malibus, ad  machinam  quandam  adplicatis,  una  cum  motu  occurrit,  mutasse 
videtur.  Inter  motum,  quem  in  cauda  tritonum  , nullo  retenta  vinculo,  ob- 
servavi , sanguinis  circulum  acceleratum  et  simul  undam  pleniorem  ad  vaso- 
rum angulos  adpulsam  vidi.  Idem  etiam  in  pinna  caudae  cobitidis  inveni. 

174.  Ceterum  nescio  : utrum  sanguinis  circulus  acceleratus  et  unda  plenior, 
versus  angulos  vasorum  adpulsa,  a motu  musculari  excitentur,  (seu  acciden- 
tales sint  motui)  j an  ipsi  motum  muscularem  excitare  juvent,  (seu  sint  es- 
sentiales). 

Agitat  i o. 

175.  Agitatio ) qua  fere  totus  afficitur  organismus,  motui  vehementiori  af- 
finis est.  Agitationem  animalia,  ad  machinas  applicata,  dum  vim  fugere  ten- 
tant , facillime  patiuntur  5.  unde  turbae , quae  experimentorum  decursum  valde 
confundunt,  et  qui  luis  bene  est  consulendum,  acciri  solent, 

176.  Primo  sanguinis  motus  acceleratur,  unda  affluit  plenior,  Tasa  tendun- 
tur et  parenchyma  turget;  mox  Tero  undae  plenitudo  et  rasorum  tensio  im- 
minuuntur; sed  permanet  motus  acceleratus.  Unda  plena  per  cuncta  aequali- 
ter distribuitur  vasi,  minima  et  maxima;  quo  fit,  ut  rasa  capillaria,  in  qui- 
bus statu  normali  globuli  quasi  furtim  et  in  intervallis  inaequalibus  serpebant, 
nunc  multo  clariora  eradant  et  facilius  observentur. 

177.  Mirum  contingit,  dum  sanguinis  acceleratur  motus,  phaenomenon.  Su« 
per  membranam  natatoriam  ranae  plurimae  dispersae  sunt  pigmenti  nigri  ma- 
culae, stellularum  formas  hexagonarum  exhibentes.  Motu  accelerato  talis  stel- 
lulae, hinc,  illinc  praemordentur  apices,  et  tandem  stellae,  radiis  denu- 
datae, truncus  solus  restat.  Pigmenti  particulas  sanguinem  ipsum  depasci, 
et  in  circulum  abripere,  saepius  vidi;  sed  quum  particulae  subito  solvuntur 
et  abripiuntur,  in  momento,  quo  absorbentur,  raro  conspiciuntur.  Absorp- 
tionem vero  insignem  in  membrana  natatoria  absolvi,  facile  ex  eo  patet,  quod 
superficies,  in  initio  stellularum  agmine  fere  opacata,  mox  valde  depuratur, 
stellulaeque  ipsae  apicibus  carent.  Hoc  absorptionis  phaenomenon  , quoties 
sanguinis  circulus  ex  quacunque  causa  acceleratur,  semper  observatur. 


C r a m p u s, 

178.  Saepius,  quin  pressio  seu  alia  affuerit  causa  sufficiens,  sanguinis  mo- 

tum in  diversis  membranae  natatoriae  ranae  locis  parvis  et  circumscriptis  per- 
turbatum, imo  stases  factas  vidi.  Altera  vice  vasorum  parietes  tensos,  imo 
in  singulis  locis  constrictos  observavi,  quae  metamorphoses  facillime  iterum 
solvebantur. 

Crampus  in  illarum  causa  fuisse  videtur. 

Calo  r. 

179*  Calor,  vel  humido  vel  sicco  modo  applicatus,  diversam  exhibet  acti- 

onem. Calor  siccus,  quem  ferri  calidi  ope  applicavi,  metamorphoses  parat 
sequentes. 

180.  Motus  sanguinis  acceleratur,  et  major  advehitur  copia,  quae  flumine 
pleno  omnes  extendit  canales.  Canalium  parietes  primo  tenduntur,  imo  con- 
stringuntur circa  undam  plenam,  ut  ad  angulos  arteriarum  membranae  nata- 
toriae maximarum  locomotionem,  inde  contingentem,  saepius  viderim.  Paren- 
chyma laetiorem  induit  eoiorem  ct  turget.  Metamorphoses  vero  non  valde 
circa  locum  primo  tactum  expanduntur. 

181.  Caloris  gradu  intensiore  motus  rapiditas  ad  summum  usque  gradum, 
cui  in  rana  perficiendo  par  est,  pervehitur,  et  simul  vasorum  tensio  summa 
excolitur.  Sanguinis  globuli,  inter  se  sparsim  agglutinantes,  grumos  diversae 
magnitudinis  formant,  qui  per  canales  trajiciuntur.  Parenchyma  laetius  turget. 
Simul  affectio  in  latiorem  spargitur  ambitum. 

182.  Caloris  vehementia  in  loco  tacto  increscente,  motus  rapidus  in  punc- 
to laeso  subito  retardatur,  vasorumque  tensio  imminuitur  et  parietes  dilatan- 
tur. Motus  retardatus  cito  perturbatur  et  ad  stases  inclinat , quae  denique 
rubrae  et  sat  circumscriptae  formantur.  Stasibus  formatis,  affectio  ex  calore 
ortum  ducens,  si  augetur,  in  latiorem  ambitum  periphericum  non  amplius  di- 
vulgatur, sed  loci  tacti  laedit  fabricam.  A calore  summo  partes  comburun- 
tur et  paratur  vulnus , quod  calore  subito  invadente,  topicum  est,  nec  par- 
tes vicinas  afficit,  calore  vero  vehementissimo  lente  applicato,  vastis  cinc- 
tum est  turbis. 

183.  Calorem  humidum  sub  forma  aquae  tepidae  applicavi. 

Sanguinis  motus  modice  acceleratur,  sed  plenissima  adducitur  sangui- 
nis unda,  qua  omnia  vasa  sat  amplo  extenduntur  circuitu.  Sed  vasorum  pari- 

ctes  modice  sunt  tensi.  Insignes  sunt,  quas  sanguis  ipse  subit,  metamorpho- 
ses} nam  globuli  laete  quidem,  sed  minus  intense  tincti,  et  in  halorem 
qucndam  serosum  miro  modo  singuli  involuti  sunt.  Pariter  etiam  parenchyma 
turget,  sed  colorem  minus  tinctum  induit,  et  tumet.  Affectio  in  ambitum  spar- 
gitur sat  largum. 

184.  Calore  continuo  et  intensiore  motus  rapiditas  haud  multum  increscit, 
parietum  vero  circa  undam  plenissimam  tensio  exigua  magis  relaxatur.  San- 
guinis et  parenchymatis  metamorphoses  augentur  et  divulgantur. 

In  loco  tacto  motus  retardatio  lente  intrat  vasorumque  parietes  magis 
dilatantur,  ut  laxe  undam  haud  imminutam  ambeant.  Sanguinis  et  parenchy- 
matis metamorphoses  augentur.  Motus  retardatio  in  perturbationem,  et  per- 
turbatio in  stases  denique  transit,  non  bene  circumscriptas,  minus  rubras, 
nec  cohaerentes.  Affectione  continua,  stases  augentur  et  divulgantur. 

185.  Dum  motus  adhuc  viguit,  depositiones  sanguineas  saepe  vidi  factas, 
praecipue  in  eobitide.  Globuli  loco  quodam,  quasi  vase  puncto,  in  paren- 
chyma prorumpentes,  insulam  parabant  rubram,  qua  exsudata,  in  pristinam 
revertebantur  viam.  Tales  observandi  depositiones,  occasio  fausta,  ob  ni- 
miam, qua  peraguntur,  rapiditatem  rara  est.  Etiam  alias  contingere  depo- 
sitiones, fortassim  frequentiores , quam  sanguineas,  nempe  serosas,  quae  ob 
copiam  minorem  et  pelluciditatem  suam  conspici  non  possunt,  fere  credere 
licet. 


F r i g u s. 

186.  Frigus  modicum  siccum  motum  sanguinis  citat,  et  vasa  valde  constrin- 

git, ita,  ut  canalium  ambitus,  licet  plenior  affluat  unda,  modicus  sit.  Stric- 
turas in  singulis  vasorum  praecipue  arteriarum  locis  observavi,  in  quibus  ca- 
nalis lumen,  quasi  ligatura  injecta  et  leviter  constricta,  erat  coarctatum,  San- 

guis  valde  rubet,  et  parenchyma  intensius  est  tinctum.  Metamorphoses  vero 
in  ambitum  sat  circumscriptum  suat  restrictae. 

187.  Frigore  vehementiore , quod  glaciei  ope  applicavi,  motus,  primum  ci- 

tatus, mox  retardatur,  et  parietes  tensi  dilatantur.  Sanguis  rubore  purpureo 
tingitur,  globuli  in  magnos  coeunt  grumos,  ct  parenchyma  tumet.  Stases  con- 
tingunt, in  initio  circumscriptae  et  sat  cohaerentes,  intense  rubrae  seu  coeru- 
lescentes.  Frigore  vero  continuato,  parenchymatis  fabrica  intensius  offendi- 
tur,, tunc  stases  dissolvuntur,  spureioremque  et  brunnescentem  induunt  co- 
lorem. Metamorphoses  ex  loco  tacto  non  vaste  divulgari  solent. 


Sal  c ulin  a r e. 

188.  Saturata  muriatis  sodae  solutio  cum  penicillo  membranae  natatoriae 

ranae  adhibetur. 

Sanguinis  motus  in  loco  tacto  primo  acceleratur,  et  unda  affluit  lar- 
gior, qua  canales  extenduntur.  Parietes  modice  tenduntur,  et  sanguis  rubet. 
Mox  vero  in  toto  ambitu,  quem  sal  tetigit,  motus  retardatur  , tunc  pertur- 
batur, vasaque  dilatantur^  et  tandem  inter  vasa  minima  stases  oriuntur,  quae 
cito  ad  majora  propagantur,  Stases  circumscriptae,  cohaerentes  et  rubrae  sunt. 

18p.  Affectio  ultra  locum  tactum  parum  divulgatur,  quo  fit,  ut  globuli, 

qui  ex  partis  affectae  margine  collecti,  in  majores  transeunt  venas,  cum  glo- 
bulis , qui  ex  sanis  adveniunt  partibus,  misceantur.  Globuli  grumulosi , rubri , 
agglutinantes , cum  sanis  mixti,  strias  inter  hos  exhibent , dum  usque  sen- 
sim corriguntur. 

Cuticulae  stratum  summum  a salis  actione  opalescit. 

A c e t u 77?. 

1Q0.  Acetum  dilutum  ad  membranam  natatoriam  ranae  adplicavi. 

Blotus  'sanguinis  valde  acceleratur,  unda  affluit  plena,  et  vasorum  pa- 
rietes vehementer  constringuntur,  ut  unda  plena  inde  coarctetur.  Etiam  stric- 
turas in  singulis  praecipue  arteriarum  locis  observavi.  Lumen , inde  coarcta- 
tum,  vix  paucis  globulis  viam  concedebat.  Parenchyma  turget,  sed  sicuti 
sanguis  metamorphoses  proprias  subiisse  non  videtur. 

1Q1.  Aceti  influxu  continuato,  motus  rapiditas  ad  summum  usque  gradum 

augetur,  vasorumque  tensio  increscit,  et  affectio  modice  divulgatur.  In  vasis 
minimis  motus  denique  retardatur,  ct  cito  perturbatur , dum  in  majoribus  vasis 
magna  cum  vehementia  adhuc  perdurat  5 sed  undae  plenitudo  imminuitur.  In 
majoribus  vasis  motus  potius  inaequalis  fit,  quam  retardatur,  quoniam  unda 
minor,  licet  rapida,  inaequaliter  per  canales  distribuitur.  In  arteriis  motus 
citatus  longissime  perstat.  Stases  tandem  dispersae,  minus  cohaerentes,  sed 
rubrae  et  sat  circumscriptae  contingunt. 

1Q2.  Aceto  intensius  agente,  stases  citius  contingunt  j tunc  magis  cohae- 

rentes, rubrae  et  circumscriptae,  atque  cunctae  metamorphoses  in  arctiorem 
ambitum  restrictae  sunt. 


Acida  c 0 n c ent  r at  a. 

193.  Acida  diluta  eodem  modo  in  membranam  natatoriam  ranae  agunt,  ac 

acetum  dilutum  3 concentrata  vero  partem,  quam  tangunt,  delent 3 sed  licet 
cito  deleant,  momenta  accelerationis,  retardationis,  perturbationis  et  staseos, 
citissime  se  insequentia,  distingui  possunt. 


47 


Murias  A mm  o n i a e, 

1Q4.  Hastingsius  multa  dc  actione  muriatis  Ammoniae  in  membrana  natato- 

ria pericula  haud  pari  cum  eventu  instituit,  quum  vasa  modo  contracta,  mo- 
do extensa  vidit.  Idem  sub  conditionibus,  quae  sequuntur,  mihi  contigit. 

Muriate  Amoniae  applicato,  motus  sanguinis  acceleratur,  unda  plena 
adducitur,  et  vasa  tenduntur.  Arteriae  vero  semper  majori  gradu,  quam  veT 
nae,  tendi  solent.  Motus  rapiditas  et  parietum  tensio  increscit,  licet  stric- 
turas singulas  eximias  non  viderim,  et  in  amplum  divulgantur  circuitum.  Si- 
mul sanguinis  indoles  mutata  esse  videtur,  cujus  vero  metamorphosi  descri- 
bendae par  non  suip.M,  a*m 

195.  Influxu  continuo  £anec  motus  nec  vasorum  tensio  ad  magnum  gradum 

excoluntur  $ sed  per  longum  tempus  protrahuntur,  et  in  latiorem  ambitum  ex- 
tenduntur. Vasorum  tensio  primo  remittit,  et  parietes  circa  undam  parciorem 
dilatati  remanent.  Tum  etiam  sanguis  inaequaliter  per  vasa  distribuitur,  et 
motus  ipse  denique  inaequalis  fit.  Postremo  stases  hinc , illinc  emergunt , 
non  cohaerentes,  minime  circumscriptae,  et  subpallidae,  circa  quas  affectio- 
nes ulteriores  largo  sparsae  sunt  ambitu. 


A mm  o ni  a caustica. 

196.  J.  Thomsonius,  quum  ex  actione  Ammoniae  causticae  vasa  contrahi, 
observasset , theoriam  de  inflammatione  activa  inde  repetiit.  Hastingsius  vero 
ab  Ammonia  vasa  non  solummodo  contrahi,  sed  etiam  expandi  posse,  vidit, 
cui  assentio, 

197.  Si  pauxillum  Ammoniae  purae  in  arteriam  seu  venam  solam  impinge- 
bam, motus  sanguinis  valde  accelerabatur,  vasorum  parietes  summe  tendebantur, 
et  undam  plenam  comprimebant.  Stricturas  vidi  ortas,  quae  ne  uni  quidem 
globulo  viam  concederent. 

JQ8.  Ammonia,  in  ampliori  circuitu  applicata,  pro  dilutionis  gradu, 

(quae  aut  aqua  aut  muco,  forte  partes  obtegente,  perficitur.)  citius  aut  len- 
tius metamorphoses  insignes  accit.  Motum  sanguinis  maxime  anget,  plenam- 
que  adducit  undam,  quae  a parietibus,  maxime  tensis,  valde  comprimitur. 
Sanguinis  indoles  valde  mutari  videtur,  et  metamorphoses  in  latum  expan- 
duntur ambitum. 

199.  Tensio  summa  in  genere  non  longe  perstat,  sed  dum  unda  plena  pri- 
mo in  arteriis  parcior  fit,  celeritas  fei*6  haud  quaquam  imminuitur,  tensio 
in  dilatationem  transit.  Undae  parcitas  magis  magisque  dividgatur,  et  affec- 
tionem et  tensionem  primariam  super  totum  organismuifi  saepius  expansam 
esse,  ex  eo  conclusi,  ut  in  membrana  natatoria  prdis.  alterius  fere  eandem 
animadverterem  tensionem  , ac  in  pede  tacto. 

Undae  parcitas  increscit,  et  dilatatio  vasorum  in  flacciditatcm  transit, 
quum  circa  undam  quasi  hiant  3 celeritas  vero  motus  non  imminuitur.  Tunc 
distributionis  ct  dein  motus  sanguinis  inaequalitas  et  perturbatio  accedit. 
Pulsus  in  arteriis  observantur,  et  a sanguine,  inaequaliter  moto  et  distributo, 
vasorum  capillarium  alia  relinquuntur,  alia  petuntur 3 et  alio  tempore  relicta 
petuntur,  et  plena  relinquuntur.  Motu  denique  retardato,  globuli  hinc,  il- 
linc colliguntur,  stasesque  exhibent  maxime  dispersas , quae  saepius  iterum 
abripiuntur,  donec  perstent}  stases  fere  diffluentes  et  coloris  sunt  lividi. 

200.  Ammonia,  cito  agens,  qua  caustica,  partes  comburit}  tum  vero  in  mi- 
norem ambitum  metamorphoses  spargit.  Parenchyma  et  sanguis,  praecipue  in 
loco  tacto , valde  mutata  esse  , dubium  non  est. 

Alcohol , oleum  aethereum  laricis , aether  sulphuricus. 

Alcoholis,  aetheris  et  olei  terebinthini  actionem  simul  tracto,  quia  si- 
mili agunt  modo. 


201. 


49 


Sanguinis  motus  in  lato  ambitu  acceleratur  et  plena  adducitur  unda, 
circa  quam  vasorum  parietes  modice  tenduntur.  Sanguinis  indoles  mutari 
videtur. 

202.  Influxu  continuo,  celeritas  et  tensio  quidem  augentur,  sed  globulo- 

rum mutatio  et  affectionis  expansio  insigniores  sunt.  Tunc  ad  locum,  primo 
tactum,  unda  plena  parcior  fit,  et  vasa  dilatata  non  amplius  explet.  Turbae 
auctae  expanduntur.  Dein  sanguis,  in  vasis  capillaribus  inaequaliter  distribu- 
tus, etiam  motus  rapidi  rythmum  aequalem  perdit.  Majora  vasa  minus  offen- 
duntur. In  vasis  capillaribus  stases  denique  contingunt  dispersae,  subpalli- 
dae , non  circumscriptae , non  vero  diffluentes.  Parenchymatis  et  sangui- 
nis metamorphoses  propriae  multo  minores  sunt,  quam  illae , ex  actione 
Amoniae  causticae  ortae. 


O p i u m. 

203.  Hastingsius  ex  applicatione  Opii  circulum  sanguinis  acceleratura  vidit, 

quod  affirmo  j nam  inter  Opii  et  Alcoholis  actionem  in  stadio  invasionis  vix 
vidi  discrimen,  quod  in  stadio  sequenti  patebit. 


Murias  o xy  di  hydrargyri. 

Hastingsius  muriatis  oxydi  hydrargyri,  per  bihoriura  in  membranam 
natatoriam  ranae  applicati , actionem  non  vidit  5 quod  affirmare  non  possum. 

Motum  sanguinis  acceleratum  et  vasa  tensa  vidi,  quae  metamorphoses 
in  ampliorem  circuitum  semper  progrediebantur.  Sanguinis  indoles  intense 
mutari  videtur,  et  longiore  muriatis  hydrargyri  influxu  etiam  fabrica  paren- 
chymatis, quod  tangitur,  destruitur.  Stases  ortae  spurcum  induunt  colorem, 
parenchyma  turgorem  perdit  et  maculis  lividis  et  squalidis  contaminatur. 

O x y dulum  Arsenici . 

205.  Oxyduli  arsenici  actio  eadem  est,  ac  Muriatis  oxydi  hydrargyri. 


Influxus  alii . 

206.  Animalia,  in  vitrum  per  longius  tempus  reclusa,  agitationibus  repeti- 

tis et  affectionibus  variis  vexata,  cibo  exiguo  et  aqua  saepius  impura  curata, 
affectiones  inde  contrahunt,  quarum  invasio,  ob  actionem  lentam  obser- 
vari quidem  non  potest,  effectus  vero  et  sequelae  in  stadio  secundo 
patebunt. 


Vulnera , qua  influxus  inimicu 

207.  Vulnera  quoque  influxus  inimici  sunt  5 nam  ex  vulnere  quolibet  affec- 

tiones in  partes  vicinas  proficisci,  memoravi,  atquae  in  tractatus  parte  priore 
sub  confusionis  nomine  exposui.  Confusionis  igitur  phaenomena  ejusdem  sunt 
aestimanda,  ac  phaenomena,  quae  ex  quolibet  altero  influxu,  partes  inva- 
dente, ortum  ducunt,  et  inflammatio,  quam  suppuratoriae  nomine  designavi, 
ab  inflammatione  morbosa  ne  minime  quidem  differt.  Ideo  stadium  suppura- 
tionis ineuntis  in  vulneribus  cum  stadio  invasionis  aliorum  influxuum  coincidit. 


Differentia  horum  processuum  in  rana  et  in  cobiticle. 

208.  Processus,  qualem  exposui,  in  membrana  natatoria  ranae  contingit. 

Ab  hoc  processus,  in  cobitide  contingens,  typo  nequaquam,  sed  conditio- 
nibus, sub  quibus  influxus  agit,  et  forma  aliquantulum  differt.  Omnis  influ- 
xus in  cobitide  magis  topice  agit,  nec  affectio  in  ambitum  latum  facile  divul- 
gatur. Motus  acceleratio  et  vasorum  tensio  scropcr  exiguae  sunt 5 acceleratio 

facillime  in  retardationem  et  tensio  in  dilatationem  transit.  Dilatatio  • vero 
nunquam  est  insignis,  et  ab  unda  vasa  semper  implentur.  Exemplum  re- 
fero.  Alcohol,  quod  in  rana  sanguinis  circulum  valde  accelerat  et  phaenome- 
na affectionis  plus,  minus  generalis  accit , in  cobitide  motum,  parum  acce- 
lerat et  acceleratum  cito  retardat  stases  quae  parat,  quae  aliis  sunt  aliquan- 
tulum dispersiores  et  pallidiores.  Tales  in  animali  generosiore  post  actionem 
influxus,  qui  magis  topice  ageret , fierent.  Affectione  intensiore,  sanguis  facil- 
lime e canalibus  evacuatur  et  insulas  exliibet  plus , minus  dispersas  et  colore 
rubro  tinctas. 

I.  Mirum  in  animalibus  inferioribus  phaenomenon  est,  omnem  affec- 

tionem a loco  tacto  parum  divulgari,  sed  in  illo  haerere,  ac  si  organismus 
partibus  laesis  succurrendo  non  par  esset,  nec  curaret,  si  delerentur.  Si  af- 
fectio major  est,  quam  quae  in  loco  tacto  retineri  possit,  organismi  vires 
reactioni  non  sufficiunt , sed  facile  exhauriuntur  5 quum  in  animalibus  gene- 
rosioribus, affecta  parte,  totus  quidem  organismus  facile  afficitur,  sed  reac- 
tione vigorosissima  et  validissima  contra  morbum  pollet. 


Stadium  II  coctionis. 

210.  In  stadio  invasionis  systematis  sanguinei  metamorphoses,  quae  ex  ac- 
tione influxus  cujusdam  oriuntur,  descripsi 5 in  stadio  coctionis  affectionem, 
quam  organismus  inde  cepit,  et  reactionem,  quam  affectioni  decutiendae  im- 
pendit , perscrutor.  Sed  quam  in  producendis  hujus  stadii  phaenomenis  ac- 
tio influxus  et  reactio  organismi , singula  sibi  vindicent  partem,  dijudare  non 
audeo.  Facta  perlustrans,  phaenomenorum  typum  certum,  quem  descriptio- 
nis causa  in  momenta  distribui,  observavi. 

211.  a)  Sub  momento  confusionis  phaenomena,  quae  organismi  affectio- 
nem , pro  influxus  in  stadio  invasionis  actione  excolendam,  indicant , con- 

7 * • 

scripsi.  Haec  affectio,  a partibus,  in  stadio  primo  laesis,  profecta,  in  or- 
ganismum reliquum  plus,  minus  expanditur,  et  maxime  pro  laesionis  prae- 
gressae conditione  differt.  Nam  laesione  leviore  praegressa,  affectio,  quae 
insequitur,  lerior  est,  et  laesione  topica  in  loco  circumscripto  haerente, 
saepius  vix  animadvertitur.  Sed  et  gravissima  esse  potest,  si  jam  in  stadio 
invasionis  systematis  sanguinei  laesio  valde  intensa  erat.  Momentum  confu- 
sionis cum  stadio  laesionis  intime  cohaeret,  quod  ex  templo  sequitur 3 sicuti 
ad  vulnerum  margines  cito  post  laesionem  confusio  inducitur,  quae  a vulne- 
ris margine  in  partes  vicinas  propagatur.  In  genere  vulnera,  quae  uti  alii 
influxus  agunt,  horum  actionis  exemplum  esse  possuntj  nam  affectio  seu  mor- 
bus, qui  ex  vulnere  oritur,  et  illius  solutio  simplicissimae  maximeque  per- 
spicuae sunt. 

Metamorphoses,  quae  in  stadio  confusionis  in  systemate  sanguineo 
contingunt,  secundum  eundem  typum  evolvuntur,  ac  in  stadio  priore,  et  qua- 
si continuationem  illarum,  quae  in  stadio  invasionis  acciderunt,  sistunt. 

212.  £)  Tum  contra  actionem  influxus  heterogeni,  qui  affectionem,  in  am- 

bitum plus,  minus  expansam,  induxit,  reactio  insurgit,  quae  affectionem  re- 
stringere et  componere  conatur.  Reactio  actionem  exaequat,  et  ideo,  influxus 
actione  levissima  praegressa,  vix  animadvertitur  reactio,  quae,  laesione  et 
affectione  gravissima  elapsa , vehementissima  est,  et  frustranea  saepius  edit 
conamina  Tum  mors  intrat.  Reactione  vero  pollente,  turbae,  quae  affectionem 
et  morbum  constituunt,  eodem  typo  restringuntur,  ac  divulgabantur.  Quae 
peripheriam  occupant,  turbae  primo  componuntur,  reliquae  mitigantur,  et  hoc 
modo  metamorphosium  ambitus  minor  minorque  fit,  donec,  in  locum  circum- 
scriptum reclusae,  eo  usque  corrigantur,  ut  solutioni  sint  pares.  Affectionem 
igitur,  quae  expansa  erat,  topicam  reddi,  priusquam  solvatur,  necesse  est. 
Affectio  aut  in  unum  aut  in  plura  loca  restringi  potest.  Locus , in  quem  in 

experimentis  meis  restringi  soluit,  locus  primo  tactus  erat.  Naturae  conamina, 
quibus  affectionem  in  locum  circumscriptum  restringere  studet , motuum  cri- 
ticorum nomine  haud  inepte  salutantur. 

213.  c)  Reductio  affectionis  topicae  residuae,  quae  a motu  critico  versus 

partes  certas  impetratur,  critica  appellari  potest,  et  ideo  momentum  ter- 
tium, in  quo  haec  affectio  sola  restat,  momentum  criseos  saluto. 

Affectio  critica  valde  pro  morbi  praegressi  intensitate  et  indole  dif- 
fert. , Differentias  sub  punctis  sequentibus  collegi. 

а.  Morbo  levissimo  praegresso,  crisis  propria  non  animadvertitur. 

б.  Morbo,  jam  prius  in  locum  tactum  solum  restricto,  quem  non  excessit, 
crisi  non  est  opus,  sed  affectio  topica  statim  sanationi  accedit. 

c.  Morbo  plus,  minus  a loco  tacto  in  partes  vicinas  expanso,  crisi  opus 
est,  quae  pro  intensitate  et  indole  morbi,  uti  dixi,  valde  differt. 

d.  Crisis  potissimum  aut  per  inflammationem  sanantem  , tandem  induc- 
tam, perficitur.  Haec  criseos  methodus  in  animalibus  inferioribus,  piscibus, 
fere  sola  est,  qua  affectio  judicatur. 

e.  Aut  crisis  per  functionem  partis,  quae  affectionem  criticam  patitur, 
mutatam  absolvi  potest.  Hoc  crisium  genus  in  animalibus  generosioribus  fre- 
quentior  est. 

/,  Nec  non  ambabus  criseos  methodis  nonnunquam  simul  est  opus. 

g.  Ambitus,  quem  affectio  critica  topica  occupat,  major,  minor  est,  et 
valde  variat. 

h.  Fit,  ut  pars,  ad  quam  motus  criticus  contingit,  a crisi  ipsa  profun- 
dius mutetur,  et  ulcus  exhibeat. 

i.  Si  in  partem  quandam  jam  sauciam  affectio  critica  vergit,  vulnus  val- 
de pessumdatur , priusquam  sanationi  accedat. 

Momenta  confusionis,  coctionis  ct  criseos , quae  hic,  ut  descriptioni 
inserviant,  retuli,  in  experimentis  ipsis  sensim  inter  se  transeunt,  nec  ubique 
facile  distinguuntur  j sed  typus  constans  est,  licet  phaenomena  innumera  sint. 


Pressio  mechanica. 

215.  Quum  affectio , ex  pressione  orta,  levissima  est,  turbae,  inde  natae, 

minimae  sunt.  Nam  pressione  sublata  ct  circulo  sanguinis  restituto,  sanguis 
per  canales  apertos  magno  cum  impetu  devectus,  stases  minimorum  et  majo- 
rum tollit  vasorum,  ct  unda  plena  decurrit.  Globuli,  in  stases  coacti,  motu 
a tergo  impellente  , cito  inter  se  liberantur  et  pristina  gaudent  forma.  Ob 
affectionem  levissimam  coctionis  et  criseos  momenta  non  sunt  distinguenda. 


Motus  muscularis. 

2i6,  fllotu  absoluto,  pristinus  vasorum  status  illico  revertitur.  Motu  vehe- 

mentiore  ct  continuo  peracto  , sanguinis  acceleratio  et  vasorum  circa  undam 
pleniorem  tensio  per  aliquot  tempus  remanet , et  sensim  extinguitur. 


Agitatio. 

217.  Agitationis,  quae  per  totum  expansa  erat  corpus,  turbae  tam  cito  non 

placantur,  sed  motum  acceleratum,  vasorumque  circa  undam  pleniorem  ten- 
sionem longius  vidi  vigentes , donec  sensim  avolaverint. 


Calo  r. 

218-  Motus  acceleratio  ct  tensio,  a calore  sicco  modico  inductae,  sensim 

avolant.  Calore  vero  graviore  ct  continuo  praegresso , confusionis  turbae 

per  aliquot  tempus  protrahuntur,  usque  donec  motus  coctionis  intret,  qui 
versus  partem,  primo  tactam,  affectionem  colligere  conatus,  stases  rubras  et 
circumscriptas  ibi  accit $ et  si  stases  jam  affuerint,  novas  parat  et  addit.  Sta- 
sibus  paratis,  affectio,  quae  in  amplo  extensa  erat  circuitu,  sensim  avolat, 
stasesque  solae  restant. 

21Q.  Si  partis  fabrica  igni  deleta  est,  laesio  ad  vulnera  est  referenda. 

220.  Calore  humido  continuato,  rarissime  stases  emersas,  nec  motu  criti- 

co affectionem  ad  puncta  certa  collectam  vidi.  Sed  postquam  metamorpho- 
ses per  aliquot  tempus  durassent,  subito  avolabant,  et  sanguis,  indolem 
exuens  morbosam,  normalem  iterum  recuperabat,  motusque  adauctus  relaxa- 
batur. Crisis  per  mutatam  partis  functionem  absolvi  videbatur.  Depositiones 
contingunt,  dum  hinc,  illinc  insulae  sanguinis  emittuntur.  Depositiones  vero 
serosae,  quae  fortassim  frequentius  effunduntur,  conspici  rion  possunt.  In 
homine  caloris  humidi  usum  sudor  largus  sequitur,  et  partes  valde  emolliun- 
tur. Hunc  sudorem  depositione  tali  serosa  fieri  credo,  qualis  insularum 
depositio  in  animalibus  inferioribus  est.  Sudor  e vasis  ipsis,  sanguinis  motu 
adaucto  et  globulis  ipsis  turgescentibus,  pulsibus  emissus  et  proruptus  esse 
videtur.  Quasi  criticus  est,  nam  deposito,  motus  adauctus  et  globuli,  mor- 
bose'mutati,  componuntur. 


Frigus . 

221.  Motus,  a frigore  leviore  sicco  acceleratus,  sensim  solvitur.  Frigore 

aliquantulum  graviore  praegresso,  ad  partem,  primo  tactam,  stases  rubrae  et 
circumscriptae  colliguntur,  seu  novae  illis,  quae  jam  adsunt,  adduntur.  Sta- 
sibus  paratis,  reliqua  extinguitur  affectio.  Partis  fabrica  ulterius  laesa,  sup- 
purationis phaenomena  evolvuntur  et  laesio , sicuti  vulnus  se  habet. 

Murias  S o d a e. 

222.  Stascs  a nullis  seu  exiguis  circumdantur  turbis  5 ideo  nullis  aut  exi- 

guis opus  est  metamorphosibus  ulterioribus  criticis. 


Acetum . 

223.  Affectio  levior  sensim  avolatj  gravior  vero  stasibus,  quae  in  loco, 

primo  affecto,  parantur,  seu  novis,  quae  jam  paratis  adduntur,  judicatur. 


A c i d a . 

224.  Si  acida  delebant,  vulnus  relinquunt,  quod,  affectione  partium  vici- 

narum stipatum  , vulnerum  talium  stadia  absolvit. 


M u r i a s Amm  o n i a e . 

225.  Affectio  levior  sensim  extinguitur.  Si  in  stadio  invasionis  affectio  in- 
tensior in  largiorem  sparsa  est  circuitum,  tum  post  aliquot  tempus,  quo  tur- 
bae perduraverant,  versus  locum,  primo  tactum,  motus  quidam  oritur,  criti- 
cus dicendus,  qui  denique  stases  circumscriptas  et  rubras  accit. 

226.  Affectione  vero  jam  eo  usque  praegressa  , ut  stascs  ortae  sint,  plus, 
minus  expansae,  dispersae  ct  minus  rubrae,  stasium  pars,  quae  medium  af- 
fectionis locum  tenent , ct  maximam  affectionem  produnt,  sensim  pallescit,  ct 
diffluens  in  parenchyma  livescens  disolvitur.  Tali  modo  vulnus,  in  quo  fa- 
brica parenchymatis  intensius  laesa  est,  oritur.  Alia  vero  pars  stasium  corri- 
gitur 3 illae,  quae  diffluentes  erant,  colliguntur,  pallidae  tinguntnr,  ct  novae 
adduntur. 

Ammonia  pura  licjuida . 

227.  Ammonia  caustica  dupplici  modo  agit,  quum  ioci,  quem  tetigit,  re- 

finquit  vulnus,  et  affectionem  sat  intensam  in  lato  circa  vulnus  spargit  cyc- 
lo. Vulnera  talia,  quae  affectione  intensiore  organismi  stipata  sunt,  pessi- 
ma esse,  jam  in  priori  tractatus  parte  memoravi  j nam  vulnus  sanationem 
prius  subire  non  potest,  quam  affectione  organismi  judicata  et  sublata.  Coc- 
tionis conamina  in  boc  casu  cum  confusionis  vulneris  turbis  conveniunt,  et 
affectio  generalis  per  vulnus  topicum  derivatur.  Intrat  suppuratio,  quae  pro- 
trahitur, donec  omnis  affectio  soluta  et  ad  vulneris  marginem  restricta  sit. 


Alcohol . Aether  sulphuricus . Oleum  terebinthinae  aether  eum. 

228.  Affectio  minor  sensim  extinguitur,  Stases,  quae  jam  sunt  paratae, 

corriguntur,  laetiorem  induunt  faciem,  et  novae  adduntur.  Affectio  circum- 
spersa  sensim  finitur  et  ad  loca  circumscripta  restringitur. 


O p i u m. 

22Q.  Affectio  post  aliquot  horas  per  totum  corpus  expandi  videtur,  quia 

etiam  in  membrana  natatoria  pedis  alterius  eandem  motus  et  qualitatis  san- 
guinis mutationem  animadverti,  ac  in  prius  affecto.  Motus  vero  coctionis  in- 
signes, qui  turbas  ad  partem,  primo  affectam,  colligerent,  non  observavi $ atque, 
licet  stases  aliquae  sparsim  contingant,  eas  pro  affectionis  crisi  sufficere,  non 
credo}  sed  crisis  etiam  alio  modo,  qui  oculum  fugit,  absolvi  videtur. 

Murias  oxydi  hydrargyri. 

250*  Metamorphoses  insignes  post  aliquot  tempus  per  totum  corpus  ex- 

pansae esse  videntur,  et  in  altero  quoque  pede  conspiciuntur.  Motus  sanguinis  per 
totum  corpus  acceleratus  et  globulorum  indoles  valde  mutata  esse  videtur. 
Quae  affectiones,  dum  per  motum  coctionis  ad  crisin  vergunt,  ad  corporis 
superficiem  prae  ceteris  deponuntur.  Nam  tota  ranae  cutis  spurce  pal- 
lescit, et  mucum  copiosum  edit.  Tandem  hinc  inde  ulcuscula  oriuntur, 
quae  praecipue  in  regione  gulae,  ad  pedes  et  in  membrana  natatoria  ipsa 
observavi.  Utorque  pes  tumet,  praecipue  vero  is,  qui  primus  erat  affectus. 
Sub  cute  abscessuli  formantur,  qui,  cute  perforata,  liquidum  stillant. 

Locus,  muriate  ipso  tactus,  plerumque  sphacelo  deletur. 

Sed  motuum  criticorum,  a quibus  ulcuscula  derivationis  causa  con- 
trahebantur, conamina  affectioni  solvendae  non  sufficiunt,  omnesque  ranae  pe- 
rierunt, priusquam  affectio  penitus  esset  judicata.  Motus  celeritas  ad  mortem 
usque  perdurabat,  et  sanguinis  qualitas  pessumdabatur,  ut  decomponi  vide- 
retur. Postremo  unda  maxime  exigua,  sed  rapida,  inaequaliter  distribui  et 
motus  ipse  perturbari  coepit}  tum  animal  moritur. 


Oxydulum  Arsenici. 

31.  Simili  modo  processus  confusionis,  quae  ex  influxu  fatali  Arsenici  uni- 

versum organismum  invadit,  peragitur.  Coctionis  conamina  critica  in  cute 
conspiciuntur,  in  qua  ulcuscula  oriuntur.  Sanguis  alio  modo,  quam  a inu- 
riate  hydrargyri  decomponi  videtur.  Tandem  loco  criseos  animal  moritur- 

Vulnera , qua  influxus. 

Stadium  suppurationis  in  vulneribus  loco  stadii  coctionis  est. 


Influxus  alii. 

233.  Si  animal  ex  influxu  quodam,  quem  memoravi,  damnum  majus  ceperit, 

metamorphoses  intrant  gravissimae.  Totum  sanguinis  systema  affectum  est; 
motus  sanguinis  acceleratus,  vasaque  semitensa,  plerumque  vero  jam  circa  undam 
parciorem  dilatata  sunt;  sanguinis  qualitas  mutata  esse  videtur.  Motus  coctio- 
nis cutem  prae  ceteris  petere  videtur,  quae  colorem  normalem  laetum  deper- 
dit, et  muco  impuro  frequenti  obtegitur.  Ulcuscula  vidi  orta.  Eximia  pa- 
rantur sub  hoc  statu  in  cobitide  ulcera,  cutem  depascentia,  quae  mortem  prae- 
cedunt. In  genere  in  animalibus  inferioribus  motus  critici  versus  cutem  con- 
tingunt, et  materia  morbosa  ibi  deponitur.  Ranas  asphycticas  fieri  vidi,  quae, 
circulatione  adhuc  perstante,  cura  singulari  ad  vitam  reducebantur. 


Phaenomenorum  differentia  in  cobitide. 

234.  Stadium  coctionis  in  cobitide  cito  et  modo  simplici  absolvitur;  nam 
si  affectio  non  cito  exterminari  potest,  animal  moritur.  Ideo  confusionis 
momento  cito  peracto,  turbae  versus  locum,  primo  tactum,  restringuntur  et 
judicantur.  Nec  affectio  topica  seu  vulnera,  quae  inde  oriuntur,  gravia  esse 
solent;  nam  pars,  intensius  laesa,  cito  necrosi  relinquitur.  In  cobi- 
tide necrosis  frequentissima  est,  quum  in  rana  natura  partem  tam  levi  opera 
morti  non  relinquit,  sed  intensiora  suppurationis  conamina  in  illam  impendit. 

235.  Exemplis  utor.  In  cobitide  levior  Alcoholis  seu  Aetheris  actio  necrosi, 
plus  minus  extensa,  jam  stipari  solet;  necrosi  vero  partiali  non  cito  inducta, 
animal  moritur.  In  animalibus  inferioribus  organismus  forti  reactionis  cona- 

mini  non  par  est 5 sed  partes  facile  morti  relinquit,  quin  afficiatur.  In  ani- 
malibus vero  generosioribus  organismus  rchcmentissima  reactionis  conamina 
moret,  et  ne  minima  qiiidem  parte,  quin  afficiatur,  privatur.  Quare 
etiam  necrosis  in  illis,  gangraena  in  his  frequens  est. 


Slaclium  III  solutionis  seu  sanationis. 

2 36*  Si  morbus  per  motum  criticum  in  locum  circumscriptum  coactus  et 

judicatus  est,  sanatio  simplici  modo  inducitur.  Sanationis  modus  pro  affectio- 
nis topicae  indole  differt. 

a.  Afflectio  minima  cito  solvitur  et  quasi  avolat. 

237»  b.  Si  morbus  per  inflammationem  sanantem  judicatus  est,  seu  si  in 

parenchymate  turgente  stases  circumscriptae,  rubrae,  quae  nullis  turbis  am- 
plius sunt  circumsessae,  adsunt,  solutio  affectionis  residuae  eodem  absolvitur 
modo,  quo  columellae  et  insulae  in  inflammatione  sanante,  quae  ad  vulnerum 
margines  excolebatur,  dissipabantur.  Columellae  sanguinis,  a tergo  impellentis, 
ope  liberantur,  insulae  vero  et,  quae  residua  sunt,  sensim  absorbentur. 

230.  c.  Si  loci,  in  quo  crisis  contigit,  fabrica  est  laesa,  haec  laesio  uti 

vulnus  se  habet,  et  vulneris  stadia  absolvit,  in  quo  parenchymatis  fabrica 
mutata  est.  Tale  vulnus  ulceris  characterem  plus,  minus  induit. 

d.  Talia  vulnera  longissime  saepe  protrahuntur  et  suppuratio  alitur. 
In  his  vulneribus  motus  suppuratorius  cum  motu  critico  convenit}  crisis 
vero  ipsa,  suppuratione  soluta  et  sanatione  introducta,  facta  est. 

25Q,  e.  Si  partis  cujusdam  functio  critice  est  modificata,  haec  affectio  sen- 

sim solvitur , et  correcta  in  statum  normalem  reducitur,  quin  solutionis  mo- 
menta certiora  distingui  possint. 

240.  His  sanationis  legibus  relatis,  cxperimentasingula  enarrare,  non  opus  est. 
Nam  metamorphoses  ad  terminum,  quem  ad  linem  prioris  stadii  adtigcrunt,  pro- 
fectae, cunctae  uno  tramite  citius  seu  tardius  ad  solutionem  progrediuntur.  Murias 
Sodae,  frigus,  acida  leviora,  levior  usus  Alcoholis  ac  muriatis  Ammoniae  et 
multa  alia  sub  certis  conditionibus  stases  circumscriptas,  nullis  obsessas  tur- 
bis ulterioribus,  relinquunt.  Hae  impetu  a tergo  dissipantur.  Actione  gra- 
viore frigoris,  Alcoholis,  muriatis  Ammoniae,  acidorum  etc.  praegressa, parenchyma 
magis  ab  affectione  critica  laeditur,  quae  suppuratione  imminente,  sensim  com- 
ponitur. Ammoniae  causticae  actionem  vulnera  gravissima  saepius  sequuntur. 
Ulcera  vero,  a muriate  oxydi  hydrargyri  orta,  crisin  penitus  non  absolvere  vidi. 

241.  Crisi  peracta,  normalis  partium  status  restituitur.  Motus,  unda  et 
distributio  sanguinis  normales  suntj  indoles  sanguinis  et  parenchymatis  inte- 
gra est.  Sed  vasorum  parietes  pristinum  tenorem  nondum  recuperabant,  et 
illorum  relaxatio  per  longius  tempus  perstat,  donec  sensim  corrigatur.  Haec 
relaxatio  nil  morbosi  prae  se  fert,  et  omnes  systematis  sanguinei  metamor- 
phoses sequitur.  Levior  vel  intensior  est  pro  affectionis  praegressae  conditione» 


De  influxuum  actione  in  partibus  jam  affectis . De  actione 
medicamentorum. 

242»  Fitj  ut  ranae,  ex  agitationibus  repetitis  seu  influxibus  aliis  exhaustae, 

affectionem  quandam  intensiorem,  per  totum  organismum  expansam,  con- 
traxerint. Si  influxus  novi,  tali  affectione  jam  praesente,  agunt,  metamor- 
phoses longe  aliae  haud  faustae,  ac  illae,  quas  exposui,  acciuntur.  Quum  in 
initio  forte  in  ranis  jam  aegrotantibus  varios  adhibuissem  influxus,  valde  mi- 
ratus sum,  me  longe  aliam  illorum  invenire  actionem,  ac  esse  soleret 5 nec, 
quid  in  causa  esset,  novi. 

243.  Murias  Sodae,  qui  in  organo  sano  stases  eximias  excitat,  stascs  rubras, 

cito  ortas  fet  circumscriptas  non  amplius  evolvit  3 sed  longas  oscillationes, 
quae  in  ampliorem  extenduntur  ambitum,  stases  denique  sequuntur  dispersio- 
res,  minus  rubrae  minusque  circumscriptae.  Muriatis  Ammoniac,  Alcoholis, 
olei  terebinthinae  ctc.  levior  dosis,  affectione  jam  regnante,  illum  exhibue- 
runt eventum,  ' quem  in  statu  normali  doses  maximae  vix  producebant.  Le- 
vissimorum actio  influxuum  facillime  in  amplum  expandebatur  circuitum.  Et 
sicuti  sub  hac  rerum  conditione  turbae  invasionis,  ita  etiam  stadium  coctio- 
nis pessumdabatur,  et  inter  pessima  vulnera  hoc  modo  orta  erant  referenda. 

244-  Si  vero  muriatem  Sodae  saepius  et  magna  copia  administrabam, 

stases  inde  sensim  augebantur,  nec  affectio  in  cyclum  latiorem  amplius  ex- 
pandi, sed  ad  locum,  stasibus  occupatum,  magis  colligi  et  judicari  videbatur. 
Muriatem  Sodae  igitur  in  affectione  hac  sicuti  medicamentum  egisse,  credo, 
quum  affectionem  in  locum  circumscriptum  derivare  conatus,  affectiones  pe- 
riphericas extensas  mitigasset. 

245.  Simili  modo  influxus  novi  in  partibus,  a quopiam  influxu  jam  affectis, 

singularia  parabant  phaenomena. 

Si  ex  influxus  levioris  actione  stases  topicae  circumscriptae,  quae  nulla 
turba  cinctae  erant,  uti  post  applicationem  frigoris,  muriatis  Sodae,  seu  aliis, 
levius  agentibus,  fieri  soluit,  restabant,  a novis  influxibus  has  stases  saepis- 
sime solutas  vidi.  Hoc  scopo  calorem  modicum,  frigus  modicum,  leviorem 
Alcoholis  seu  Aetheris  dosin  applicavi,  et  cunctae,  dum  sanguinis  impetum  a 
tergo  augebant,  et  undam  plenam  versus  stases  protrudebant,  stases  solvebant. 
Pariter  etiam , quum  haud  procul  a loco  affecto  venam  incidissem , stases  a 
sanguine,  magno  impetu  versus  vulnus  ubique  confluente,  abreptas  vidi.  In 
genere  stases  circumscriptas  et  affectione  cingente  carentes,  ab  omni  medio 

sublatas  vidi,  quod  motum  sanguinis,  a tergo  impellentem,  augebat.  Sic 
etiam  motus  veh  ementior  stases  dissipare  potest» 

246.  Si  vero  stases  affectione  ulteriore  cinctae  sunt,  labore  tam  exiguo  non 
solvuntur.  Novas  applicavi  Aetheris  seu  Alcoholis  doses  et,  en,  stases  a san- 
guine, a tergo  rapide  impellente,  subito  quidem  solvebantur 5 tantum  vero 
abfuit,  ut  levamen  constans  inde  ortum  esset,  ut  post  aliquot  tempus  stases  non 
soluxri.  reverterentur,  sed  multo  pejorem  et  miseriorem  induerent  formam. 

247.  Tum  frigore,  per  longius  tempus  in  stases  dispersas  applicando , usus 
sum.  Stases  inde  non  solutas  quidem,  sed  correctas  vidi,  dum  certiorem 
ipsae  induentes  formam,  a turbis  cingentibus  magis  liberabantur.  Pariter 
etiam  murias  Sodae  stases  non  sustulit  quidem,  sed  correxit.  Nec  non 
turbae,  lato  ambitu  vulnus  circumsidentes,  a venaesectione  instituta  mul- 
tum levaminis  duxerunt. 

248*  Ideo  stases  minus  circumscriptae,  et  affectione  ulteriore  late  obsessae, 

a remediis,  quae  sanguinis  motum  a tergo  augent,  cito  quidem  solvuntur,  sed 
mox  revertuntur,  ut  in  pejus  ruant 5 a remediis  vero,  quae  topice  agunt, 
et  a venaesectione  stases  correctas  et  affectionem  cingentem  sensim  in  locum, 
a remediis  tactum,  restrictam  vidi. 

Si  vero  parenchymatis  fabrica  ipsa  laesa  erat,  nullum  inveni  remedium, 
quod  illi  medebatur,  sed  laesio  vulnerum  conditionem  subibat. 

249.  Sanatione  introducta,  relaxationem  quandam  vasorum  parietum  per 

longum  tempus  restare  memoravi  5 quam  a plurimis  remediis,  levissima  appli- 
catis dosi  e.  gr.  calore,  frigore,  Aethere  correctam  vidi.  Majori  vero  dosi 
applicata,  facillime  novas  turbas  in  parte  reconvalescente  parant,  easque  pri- 
mis pejores. 

Hastingsius  stases  inflammatorias  ab  Aethere,  calore  et  glacie  pari  cum 

eventu  sustulisse,  credidit.  Sed  annon  turbae  pejores  primas  post  aliquot 
tempus  saepius  secutae  sint,  mentionem  non  facit,  nec  observavit. 


Ve  statu  sanguinis  et  vasorum  post  mortem . 

251.  Functionum  et  organorum  affinitate  et  connexu  miro  Sublato,  mors 

individui  intrat 5 organismi  vero  morti  singulorum  organorum  vita  propria 
longe  superstes  est,  et  organa,  quasi  isolata,  functiones  suas  porro  exercere 
conantur.  Hoc  modo  sanguinis  globuli  motum  innatum,  circulatione  gene- 
rali sublata,  non  cito  perdunt,  nec  cor  vim  pulsantem,  nec  musculi  con- 
tractilitatem,  nec  nervi  sensibilitatem  statim  exuunt 5 sed  servant,  donec  or- 
gana ipsa,  dissolutionis  processu  invasa,  cum  fabrica  propria,  nec  prius, 
etiam  functionibus  priventur  propriis.  Imo  organorum  vita  et  functio  pecu- 
liaris eodem  gradu  imminui  videtur , ac  illorum  fabrica  sensim  destruitur. 
Vita  et  functio  organorum  propriae  igitur  cum  fabricae  integritate  intime  co- 
haerere videntur.  Status  sanguinis  post  mortem  milii  nunc  considerandus  est. 

052.  JamReicbelius  ranarum  in  mesenterio  motum  sanguinis  morti  superstitem 

vidit,  quem  se  observasse,  etiam  Hallerus  et  Spallanzanius  contendunt.  Wils. 
Philipsius  talem  motum  in  mesenterio  cuniculi  enecati  vidit,  cui  Thomsonius 
et  Ilastingsius  assentiunt.  Sed  sanguinis  motum  post  mortem  pro  mortis 
conditione  valde  modificatum  esse  inveni. 

253.  A.  Status  sanguinis  in  animalibus,  ictu  subitaneo  enecatis  (muribus  et 

ranis).  Cordis  pulsus,  animali  mortuo,  brevi  tempore  adhuc  perstabant,  sed 
magis  magisque  inaequales  et  debiles  sensim  extinguebantur. 

In  mesenterio  protracto,  quamdiu  cor  pulsabat,  ne  majorum  quidem 
vasorum  motus  perturbatus  erat,  sed  bene  profecit.  Cordis  vero  pulsibus 
sensim  infractis,  turbae  insignes  etiam  ad  majores  propagabantur  arterias,  in 

quibus  undarum  prius  continuarum  pulsus  animadvertebant.  Pulsus,  primo 
aequales,  mox  irregulares  et  inaequales  fiunt,  dum  in  vasis  minoribus  nulla  adhuc 
emergunt  damna.  In  venis  pulsus  non  sentiuntur  j sed  motus  turbae  nullo 
obediunt  typo.  Tandem  turbae,  a majoribus  vasis  profectae,  etiam  minima  ad- 
tingunt. 

254.  Pulsationes  maxime  inaequales  in  oscillationes  transeunt.  Oscillatio 

eo  est  insignis,  ut  circuli  directiones  promiscue  invertantur.  Primo  in  magno  am- 
bitu simul  invertuntur,  quo  mirum  in  ranis  exbibeturphaenomenum,  quod  arterio- 
sorum et  venosorum  truncorum  et  ramorum ; directione  relativa  inversa,  motu^. 
arteriosus  in  venosum,  venosus  in  arteriosum  etc.  mutatus  esse  videatur.  Mo- 
tus vero  inversus  non  perstat,  sed  saepius  revertitur,  ut  unda  e ramis 
in  truncos  redeat,  e quibus  modo  recesserit. 

Sed  etiam  oscillatio  primo  alacris  sensim  exhauritur,  dum  in  arc- 
tiora semper  recluditur  spatia  et  motus  circumvolventis  exuit  rapiditatem.  Oscil- 
latio in  vasis  minimis  pariter  ac  in  vasis  maximis  peragitur,  sed  motus  in  illis 
multo  longius  faciem  regularem  prae  se  fert,  quam  in  his. 

2 55.  Tandem  arteriae  et  vasa  minima  a globulis,  praecipue  in  animali  gene- 

rosiore, maxima  exparte  evacuantur.  Hi  in  venis  coacervantur.  Sed  globtdi 
singuli  motum  proprium  nondum  exuunt,  sed  quasi  circa  se  ipsos  adhuc  cir- 
cumvolvuntur, donec  decompositione  imminente,  colorem  spurciorem  induant, 
ad  margines  in  serum  diffluant,  et  in  agmina  dispersa  collecti,  motum  tan- 
dem cum  fabrica  peculiari  perdant. 

256*  Nec  distingui  potest,  utrum  globulorum  motus,  an  fabrica  prius  deleatur  j 

sed  globuli  pari  gradu,  quo  individualitatem  suam  perdunt,  etiam  motu  viden- 
tur privari.  Motus  perstat,  quam  diu  genuini  sunt  globuli.  Motus  vero  genui- 
nus cum  lapsu  globulorum  in  canalibus,  dum  ponderis  legibus  obediunt, 

confundendus  non  est.  Hic  lapsus  sanguinis  mechanicus  praecipue  in 
rasis  meseraicis  post  mortem  fere  semper  animadvertitur. 

257.  13.  Singulares  et  miras  systematis  sanguinei  metamorphoses  in  piscibus, 
qui  aqua  emersi,  cito  pereunt,  post  mortem  observavi.  Piscium  morientium 
pinnam  caudae  sub  microscopio  collocavi. 

Quamdiu  cordis  motus  viguit,  in  pinna  caudae  circulationis  turbas  non 
vidi 5 quo  vero  infracto,  turbae  insurgunt,  quae  in  majoribus  vasis  incipientes, 
cito  ad  minora  propagantur.  Horum  aliquot,  ad  marginem  pinnae  extremum 
dissita,  momento  citius  dilabuntur,  et  in  parenchyma  pallidum  disper- 
guntur. Tum  subito,  motus  irregularitate  etiam  in  vasis  majoribus  increscente, 
mirum  paratur  spectaculum. 

258.  Vasa  pinnae  cuncta  quasi  ictu  dilabuntur  et  sanguinem  ubique  spar- 
gunt; sanguis  vero,  in  parenchymate  extravasatus , non  quiescit  et  diffluit; 
sed,  en,  nova  parat  phaenomena.  Nam  globuli,  e canalibus  pristinis  chaotice 
aberrati,  nunc  motu  obscuro  in  agmina  sensim  coeunt,  et  interstitia  exhibent ; 
cx  interstitiis  cito  rivuli  oriuntur,  qui,  inter  se  inosculantes,  rete  parant 
mirum.  Rivuli  ramorum  majorum  et  minorum  formas  induunt,  quorum  alii 
arteriarum,  alii  venarum  mentiuntur  directiones,  et  motu  gaudent  sat  exculto. 
Sed  hic  pseudocirculus  scopo  certo  eget,  et  inter  se  ipsos  promiscue  glo- 
buli circumducuntur.  Rivulorum  rete  canalium  pristinorum  lumina  non  quae- 
rit, nec  implet;  sed,  quum  pristina  vasa  majora  ad  latera  radiorum  essent 
dissita,  rivuli  magis  versus  medium  spatium  colliguntur. 

Motus  vero  et  rivuli  per  longum  tendoris  spatium  integri  non  manent; 
sed  vix  exculti,  hinc  illinc  jam  iterum  dilabuntur,  dum  novi  aliis  locis  ad- 
huc parantur.  Sed  cuncti  denique  dilabuntur,  dum  oscillatio,  in  minores 
restricta  ambitus,  sensim  extinguitur.  Cum  motu  globuli  ipsi  avolant,  ita, 
ut  vix  maculae  pallidae  retis  pristini  reliquiae  sint.  Si  piscibus,  in  quibus 

has  metamorphoses  observari,  cor  evellitur,  seu  pinna  resecatur,  eadem  con- 
tingunt phaenomena. 

Hoc  experimentum  mecum  perpendens,  in  animalibus  inferioribus, 
quibus  cordis  et  vasorum  majorum  functio  imperfecta  esset,  aut  deesset,  cir- 
culationem humorum  et  materiae  vicissitudinem  eodem  modo  perfici,  ac  in 
piscibus,  in  quibus  humorum  motus  a corde  non  amplius  coerceretur  et  in  sy- 
stema conjungeretur)  nec  minus  processum  hunc  sanguinis  vitae  innatae  esse 
argumentum,  credidi. 

26l.  C.  Motum  sanguinis  in  ranis  asphycticis  observavi. 

Ranae,  quae  per  longum  tempus  in  vitro,  aqua  et  aere  impuris  im- 
buto, reclusae  erant,  asphyxiam  inde  contraxerunt.  In  quam  adductae,  non- 
nullae, acu  punctae,  leviter  reagerunt,  ita,  ut  musculorum  vibratio  orta  sit) 
in  aliis  vero  reactionis  ne  vestigium  quidem  observavi.  In  ranis  prioribus  san- 
guinis circulus  sat  alacris  adhuc  perficiebatur,  licet  motus  normali  lentior  et 
inaequalis,  vasaque  relaxata  essent.  Fulsus  singulos  et  irregulares,  motum- 
que saepe  inversum  in  venis  et  vasis  minoribus  percepi.  Ranas,  tali  modo 
affectas,  vitae  iterum  servare,  mihi  contigit. 

262«  Nec  minus  in  ranis  alteris,  quae  irritabilitate  musculorum  non  amplius 

gaudebant,  motum  sanguinis  asphyxiae  gravissimae  superstitem  vidi,  licet  ma- 
xime irregularem  et  inaequalem)  imo  ranam  unam  post  aliquot  horas  ad  vitam 
reduxi.  Ali  vero  resecui  pedes,  ut  nervum  irritem  ischiadicum.  Hic  reactio- 
nis non  dedit  notas,  etsi  motus  oscillatorius  in  membrana  natatoria  adhuc 
restaret,  qui  sensim  solummodo  extinguebatur.  Ideo  sanguinis  motus,  si  ner- 
vorum actio  sublata  est,  inde  non  penitus  tollitur. 

263«  D.  Si  animal  ex  morbo  quodam  mortem  subierat,  sanguinis  conditionem 

in  illis  partibus,  quae  morbi  sedes  erant,  et  illis,  quae  morbo  haud  affectae 
erant , multo  post  mortem  differre  observavi. 

9 * 

264.  a.  Partes,  quae  morbi  erant  sedes,  sanguine  oscillante  scatent,  et 
motus  irregularis  lente  solummodo  extinguitur.  Si  pars  suppurar  erit,  motus  sup- 
puratorius, animali  mortuo,  non  intercipitur,  sed  post  longum  temporis  spatium 
sensim  exspirat.  Quo  fit , ut  in  parte  aegrotante  per  breve  tempus  ante  ctpost  mor- 
tem circulationis  seu  motus  cujuslibet  discrimen  non  cognoscatur.  Tantum 
abest,  ut  in  parte  affecta  a morte  mutatio  insignis  oriatur,  ut  metamorpho- 
ses , morte  imminente  magis  magisque  excultae,  post  mortem  vigeant,  nec 
prius,  quam  fabricae  destructione  incipiente,  sensim  extinguantur. 

265.  b.  Ex  illis  vero  partibus,  quae  ab  affectione  topica  incolumes  fuerant, 
sanguis  fere  penitus  recedit  et  canales  relinquit,  ita,  ut  in  membrana  natatoria 
saepius  ne  vestigium  quidem  sanguinis  animadverterem,  si  animal  ex  affectione 
viscerum  erat  mortuum.  Sanguis  ubique  ad  partes,  prae  ceteris  laesas,  col- 
lectus est.  Motus  humorum  igitur  in  partibus,  in  quibus  morbus  haerebat,  post 
mortem  adhuc  pollet,  quum  in  reliquis,  animali  adhuc  vivente,  jam  expirasset. 


De  sanguine. 

266.  Sanguinis  indolem  in  statu  sano  et  morboso  fusius  illustrare  cona- 
tus, omnia,  quae  in  diversissimis  occuiy  erunt  experimentis,  phaenomena  in 
tractatu  singulari  nunc  complector. 

a.  Sanguinis  sani  indoles. 

267.  Sanguinem  maxima  ex  parte  c globulis  compositum  esse,  constatj  ncc, 
dum  eum,  intra  canales  decurrentem,  contemplamur,  aliud  quid,  quam  globu- 
los oculis  conspicere  possumus.  Sed  inter  judices  adhuc  his  est,  annon  in- 
ter globulos  serum  tenerrimum,  pellucidum  et  invisibile  effusum  sit  5 cui  quae- 
stioni dijudicandae  non  par  sum.  Globuli  in  canalibus  majoribus,  atque 
unda  pleniore  affluente,  conferti  sunt } in  vasis  vero  minoribus  intervallis  minime 


constantibus,  quae  sero  quodam  pcllucidissimo  expleri  videntur,  inter  se 
sejunguntur. 

268.  Sanguinis  globuli  in  diversis  animalibus  diversa  gaudent  forma  et  mag- 
nitudine. Maximi  in  tritonibus,  in  muribus  vero  inter  animalia,  quorum  san- 
guinem purscrutatus  sum,  minimi  sunt.  In  tritonibus  et  animalibus  cunctis, 
quae  frigido  gaudent  sanguine,  discis  similes,  ovales  et  ad  duas  superficies  valde 
compressi  sunt,  ita,  ut  vario  situ  diversissimos  exhibeant  diametros  et  diver- 
sissimas mentiantur  formas.  In  animalibus,  calido  praeditis  sanguine,  globuli 
sphaericae  formae  plus,  minus  accedunt. 

269.  Globuli  in  eodem  animali  omnes  eadem  gaudent  forma  et  magnitudine  } 
et  tantummodo,  quia  sub  diametris  diversissimis  occurrunt,  diversissimas 
saepe  mentiuntur  formas» 

270.  De  globrdorum  nucleis  multa  disseruerunt;  sed  nucleorum  in  globu- 
lis, quamdiu  intra  canales  circulabant,  ne  vestigium  quidem  unquam  indagavi, 
etsi  maxima  cum  assiduitate  et  attentione  et  diversissimis  sub  conditionibus 
eos  quaesiverim. 

271.  Globulorum  color  intra  vasa  valde  differt  : 

a)  pro  celeritate  motus,  qua  decurrunt}  nam  eo  tinctiores  esse  viden- 
tur, quo  lentius  decurrunt}  (ideo  in  venis  sanguis  rubriorem  induit  colorem.) 

b)  Color  a globulorum  accumulatione  pendet}  nam  quo  magis  sunt  ac- 
cummulati,  eo  tinctiores  esse  videntur. 

c)  Differt  pro  lucis,  in  qua  conspiciuntur,  conditione» 

d)  Differt  pro  situ  globulorum}  nam  si  oculo  superficiem  largam  ova- 
lem praebent,  pallidiores  esse  videntur,  quam  in  sitibus  reliquis. 

In  genere  globuli  pellucidi  et  subflavi  sunt» 

272.  Globuli  sanguinis  motu  innato  gaudent,  qui  non  aliter,  ac  globulis  ip- 
sis dissolutis,  deperditur.  Non  dici  potest,  utrum  globuli  ex  defectu  motus 

cxtinguantur,  an  ex  dccompositione  globulorum  motus  intercipiatur.  Sed  con- 
stat, globulos  sanguinis,  motu  vigente,  individualitate  mira  gaudere,  quam 
eodem  gradu,  quo  motus  deficit,  perdunt. 

273.  Sanguinis  globuli,  aeri  expositi,  proprias  subeunt  metamorphoses. 
E vena  missi,  motum  qucndam  verticillantem  per  breve  tempus  adhuc  servant, 
donec  quiescant.  Tunc  omnes  globulos  eadem  gaudere  forma,  bene  patet. 
Sed,  brevi  tempore  elapso,  aliquantulum  tumere  et  volumine  augeri  videntur, 
simul  margines  circumscriptos  deponunt,  et  levi  halore  cinguntur. 

274.  Et  adparet  nucleus,  qui  ex  hoc  tempore  nunquam  me  fugit,  licet  prius 
nunquam  eum  observaverim.  Globulorum  nucleus  magis  magisque,  si  semel 
adparuit,  evolvitur. 

275.  Tunc  globulorum  illi,  qui  sparsim  jacent,  serum  ad  margines  contra- 
hunt, quo  quasi  annulo  cincti,  margines  circumscriptos  et  certos  deponunt. 
Exsiccantur  denique,  et  circa  nucleum  corrugantur. 

276.  Globulorum,  in  agmina  collectorum,  margines,  dum  serum  exsudant, 
magis  magisque  dehiscunt,  inter  se  confluunt,  et  sero  exhalato  cinguntur. 
Globulorum  coalitorum  nuclei  oculum  fugiunt  ; sed  prope  agmina  6aepissime 
nucleos  viduos  vidi.  Semper  sphaericae  formae,  globulis  minores  et  summe 
pellucidi  erant.  Sed  nec  dum  ex  involucris  prosilirent,  nec  involucra  ipsa  un- 
quam mihi  distinguere  licuit.  Fieri  potuit,  ut  involucra  sero  consumta,  et 
nuclei  restantes  potissimum  crassamenti  substratum  essent ; sed  quum  facta 
sola  refero,  opiniones  non  defendo.  Globulorum  agmina,  ab  acre  denique 
exsiccata,  corrugatam,  rubram  et  inaequalem  massam  exhibent. 

077.  Globuli,  aqua  mixti,  metamorphoses  insignes  patiuntur;  nam  tument 

et  colorem  pallidiorem  induunt.  Sphaericae  accedunt  formae;  sed  diversa,  tumen- 
tes, gaudent  magnitudine.  Modo  minores  sunt,  modo  majores;  interdum 
bini  aut  terni  connascuntur;  alii  vesiculis  sphaericis  simillimi  sunt  (hac 

forsan  ex  globulorum  nucleis  tumentibus  formantur.)  Globuli  in  aqua  partim 
dissolvi  videntur,  partim  inter  se  ipsos  confluunt.  Patet  vero,  de  globulorum 
natura,  si  cum  aqua  diluuntur,  judicium  ferri  non  posse. 

278.  c)  Sanguinis  metamorphoses  intra  canales. 

Sanguinem  circulantem  multiplices  indolis  metamorphoses,  quae  ma- 
ximi sunt  momenti,  in  morbis  subire,  constat 5 sed  difficillimae  sunt  cognitu 
et  descriptu,  ita,  ut  pauca  solummodo  de  illis  tradere  possim.  Metamorpho- 
ses cunctae  dupplice  genere  sunt:  a)  metamorphoses,  quae  motus  concomi- 
tantur  variationes,  b)  metamorphoses  indolis,  quin  motus  conditio  attribuat. 

27 g.  Sanguinis  globuli  non  aliter,  ac  motu  perstante,  individualitate  gau- 

dent, quam  simul  cum  motu  infracto  deperdunt.  Dum  motus  lentescit,  primo 
volumine  augeri  et  rubriorem  colorem  induere  videntur.  Tum  inter  se  sen- 
sim agglutinantur j motu  cohibito,  massam  rubram,  aequalem,  sat  circumscrip- 
tam, in  qua  globulorum  singulorum  ne  vestigium  quidem  restat,  exhibent. 
Motu  denuo  restituto,  subito  ex  massa  informi  globuli  iterum  emergunt,  et 
cito  pristinam  individualitatem,  formamque  circumscriptam  recuperant.  Glo- 
bulorum igitur  individualitas  penitus  a motu  pendet,  quum  motu  deficiente, 
inter  se  agglutinent,  motu  vero  iterum  restituto,  subito  pristinum  recuperent 
characterem.  Motus  vero  metamorphoses  saepissime  cum  illis,  quae  ex  indo- 
lis proprius  mutatione  emergunt,  miscentur. 

280.  Globulorum  metamorphoses,  quoad  indolem  propriam,  circa  coloris 
et  voluminis  mutationem,  marginum  dehiscendam,  agglutinationem  et  dissolutio- 
nem potissimum  versantur 5 sed  tot  intercedunt  phaenomena,  unicuique  fere 
experimento  peculiaria,  quot  vix  distinguere,  minime  vero  explicare  possim. 

281.  Forsan  etiam  sanguis  in  transitu  ex  arteriis  in  venas  simili  modo,  ac 
inflammatione  inchoante,  attamen  certe  non  eodem  modo  mutatur.  Glo- 
buli, qui  in  arteriis  decurrunt,  laete,  licet  pallide,  tincti,  turgentes  et  minori 

seri  copia  cincti  sunt.  Marginibus  maxime  circumscriptis  quidem  gaudent, 
sed  facillime  inter  se  conglutinari  posse  videntur.  Globuli  vero  sanguinis,  qui 
in  venis  sunt,  minus  laete,  sed  intensius  tincti,  potius  tumentes  (nam  etiam 
voluminis  incrementum  ceperunt)  et  majori  seri  pellucidi  copia  cincti  sunt. 
Marginibus  minus  circumscriptis  gaudent,  attamen  minus  inter  se  agglutinari 
amant.  Hae  metamorphoses,  quas  sanguis,  ut  ex  arterioso  in  venosum  ver- 
tatur, subit,  partim  a processu  peculiari,  qui  in  vasis  minimis  perficitur,  in- 
duci, partim  a motu  sanguinis  lentiore,  quo  sanguinis  globulos  valde  mutari, 
jam  memoravi,  dependere  videntur.  Ceterum  notatu  dignum  est,  quod  glo- 
buli sanguinis  in  primis  inflammationis  stadiis,  in  quibus  sanguinis  motus  ac- 
celeratus est,  etiam  in  venis  characterem  venosum  in  arteriosum  mutant. 
Nam  inflammatione  ingruente,  sanguinis  globuli  etiam  in  venis  serum  cin- 
gens consummunt,  turgescunt,  et  agglutinantur.  Ergo  sanguis  venosus,  qui 
in  cyclo  inflammationis  versatur,  indoli  accedit,  quam  statu  normali  in  arte- 
riis servabat.  In  ulterioribus  vero  inflammationis  stadiis,  et  motu  sanguinis 
retardato , arteriosa  sanguinis  indoles  iterum  mutatur,  et  magis  magisque  ab  hac 
recedit. 

282.  Sanguinis  morbosi,  e vena  missi,  modum  coagulationis  valde  mutatum 

vidi.  Globulimodo  cito  inmassam  rubram  abierunt,  modo  magnam  deposuerunt 
seri  copiam,  in  qua  fere  diffluebant.  Pariter  coloris  indole  differebant. 


De  vasorum  parietibus . 

283.  Quum  de  vasorum  minorum  parietibus,  quos  adesse  adhuc  certant,  tam 

varia,  imo  opposita  protulerim  f phaenomena,  quae  observavi,  breviter  per- 
lustrabo. 


a)  Vasorum  parietes  in  statu  sano. 

284*  Statu  sano  in  cunctis  organis  et  animalibus,  in  quibuscunque  san- 

guinis circulum  observavi,  omnes  sanguinis  rivuli  minimi  pariter,  ac  maximi 
certis  gaudent  canalibus,  qui,  licet  sub  diversis  conditionibus  plus,  minus  san- 
guinis recipiant,  aut  penitus  evacuentur,  nunquam  aberrantur.  Globuli  ex 
canale  quidem  deflecti  possunt,  minime  vero  forte,  sed  ut  novum  parent  cana- 
lem, qui  pristino  quoad  tramitem  certum  similis  est. 

2S5»  Sed  nunquam  canalium  minorum,  qui  tam  strenue  a globulis  in  statu 

sano  servantur,  parietes  proprios  vidi,  si  inter  parietem  membrana  propria, 
in  utraque  superficie  libera  intelligitur.  Sed  mirum  est,  omnium  vasorum,  mi- 
nimorum pariter  ac  maximorum  superficiem  internam  bene  esse  circumscrip- 
tam, externam  vero  nullorum.  In  vasis  minimis  marginis  parietum  externi  ne 
vestigium  quidem  adest j ia  majoribus  vero  membranarum  vasorum  propria- 
rum superficies  externa  tam  arcte  cum  parenchymate  vicino  conjuncta  et  ad- 
nata  est,  ut  confluant. 

b)  Vasorum  parietes  in  statu  morbosa. 

286.  Omnium  vasorum  parietes  ab  unda  plenius  irruente  extensos,  et  cunc- 
tos circa  undam  tensas  vidi.  Tunc  dilatabantur.  Minora  vasa  a majoribus  eo 
solummodo  differebant,  ut  minora  minus  constringendo  erant  paria,  quam 
majora,  arteriae  vero  magis,  quam  venae.  Vasa  minora  facilius  dilatantur. 
Vasa  eo  facilius  resolvuntur,  ita  ut  sanguis  evacuetur,  quo  sunt  minora,  et 
quo  inferiore  evolutionis  gradu  animal  gaudet. 

287.  Alia  phaenomena  non  vidi}  et  breviter  solummodo , quod  credo,  ad- 
dam, Vasorum  parietes  parenchymati  maxime  affines  esse  mihi  videntur, 
ita , ut  in  vasis  minoribus  parenchyma  parietum  vices  gerat.  In  parenchy- 
mate ipso  canales  sunt  excavati , qui  hac  ex  causa  cum  parenchymate  ipso, 
nec  prius,  mutantur.  Sensim  vero,  cum  sanguinis  rivuli  non  amplius  paren- 
chymatis partes  constituentes  sint,  sed  ad  systema  commune  coeant,  tunc  ex 

parenchymate  membrana  propria  canali  adnascitur,  quae,  licet  magis  magis- 
qne  augeatur  et  condensetur,  tamen  in  strato  ultimo  externo  semper  cum  pa- 
renchymate ipso  confluit. 

In  morbis  rasa  cum  parenchymate  mutantur. 


Sectio  II.  Experimenta^  in  diversis  animalibus 
et  organis  in  stituta. 

1.  Observationes  in  mesenterio  ranae, 

288.  Quas  vasorum  mesenterii  tradam  metamorphoses , jam  veteres  physiologi , 

interquos  Hallerus  et  Spallanzanius  eminent,  bene  noverunt j sed  quum  circula- 
tionis causa  investigandae  experimenta  instituissent,  phaenomena  inflammatoria, 
quae  potissimum  illustrare  conor,  licet  ea  viderint,  neglexerunt, 

28Q*  Viscera,  ex  abdomine  ranarum  aperto  protracta,  magno  semper  affli- 

guntur damno,  quo  normalis  vasorum  conditio  cito  mutatur  et  ad  mortem 
usque  deducitur.  Nec  ne  sub  faustissimis  quidem  auspiciis  ob  applicationis 
vim  circulum  sanguinis  incolumem  contemplari  licet.  Ideo,  ut  circulationis 
inde  cognoscantur  conditiones  normales,  mesenterium  minime  quadrat. 

2Q0,  Duo  adsunt  in  mesenterio  vasorum  genera : vasa  meseraica  magna, 

quae  sanguinem  ad  tubum  intestinalem  devehunt,  et  vasa  mesenterii  propria, 
in  superficie  distributa,  quae  valde  exigua  sunt. 

2Qi.  Ex  applicationis  vi  sanguinis  motus  ubique  augetur,  et  plenior  per 

omnia  vasa  devehitur  unda.  Celeritas  increscit,  ita,  ut  in  vasis  meseraicis 
singuli  globuli  oculis  fere  dispareant,  et  strias  mentiantur.  Vasorum  parietes 
circa  undam  plenam  tenduntur  5 arteriae  inter  venas  tensione  eminent.  Nec 
non  vasa  mesenterii  propria  capillaria  undam  pleniorem  et  rapidiorem  vehunt, 

et  parietibus  gaudent  pro  conditione  sua  tensis.  Sed  in  ulteriores  mox  abri- 
piuntur metamorphoses. 

2Q2.  Vasorum  capillarium  motus  perturbatur,  et  canales  undam,  parcius 

affluentem,  non  amplius  arcte  cingunt 5 sed  dilatati  manent.  Tum  sanguis  ^in- 
aequaliter distribuitur,  et  motus  ipse,  huc  usque  rapidus,  sed  aequalis,  tan- 
dem perturbatur  j quo  fit,  ut  pars  canalium  modo  a sanguine  evacuetur, 
modo  impleatur,  modo  sparsae  in  illis  contingant  stases,  quae  depositae  sae- 
pius iterum  abripiuntur,  usque  donec  post  aliquot  tempus  fere  omnia  mesen- 
terii vasa  inania  sint,  et  oculo  dispareant. 

293.  Vasa  majora  turbas  tam  praecoces  non  patiuntur^  sed  undae  flumen 

plenum  et  continuum  lentius  imminuitur,  et  rapiditate  quidem  aequali,  sed 
parcius  fluit,  parietesque  extensos  non  arcte  explet.  Simul  sanguinis 
ipsius  indoles  mutari  videtur,  quum  globuli  volumine  aucti,  rubriores,  et  mi- 
nus circumscripti  sint,  et  inter  se  sparsim  conglutinantes,  grumos  forment, 
qui  per  canales  trajiciuntur. 

Undae  parcitas  et  vasorum  parietum  collapsus  sensim  increscunt,  et  ac- 
cidit, ut  sanguinis  undae,  quae  medium  tenent  lumen,  celerius  detrudantur, 
quam  laterales.  Demum  quo  parcior  fit,  eo  magis  in  medio  unda  rapida 
colligitur,  ita,  ut  postremo  a lateribus  fere  penitus  recedere  videatur.  Si  sub 
hoc  statu  parietes  flaccidi  distorquentur  seu  contunduntur,  aneurysmata  facil- 
lime efformantur. 

2q5>  Attamen  animal,  hoc  morbo  vexatum,  per  diem  vitam  conservare 

potest,  quin  undae  parcitas  et  rapiditas,  vasorumque  callapsus  corrigantur. 

2q5.  Tandem  vero  mortis  prodromi  imminent.  Pulsus  in  arteriis  percipiun- 

tur, primo  aequales,  tunc  inaequales 5 quorum  in  venis  ne  vestigium  quidem 
observatur,  sed  decursus  sanguinis  inaequalis,  emergens,  nullo  gaudet  typo. 

2Q7*  Motus,  semper  praeceps,  ex  pulsatorio  in  oscillatorium  denique  trans- 

it. Oscillatio  eo  incipit,  ut  sanguis  in  ramis  majoribus  sponte  subito  mutet 
directionem,  ct  versus  truncos  scu  fontes  ascendat 5 hoc  in  venis  prius  et 
frequentius  observatur.  Directionis  inversiones  spontaneae  magis  magisque 
augentur,  sed  simul  in  minora  semper  restringuntur  spatia,  ita,  ut  oscillatio, 
multos  una  directione  prius  percurrens  canales,  nunc  dividatur,  et  in  arc- 
tioribus semper  spatiis  oscillct. 

2pg#  Animal  moritur.  Motus  vero  cum  morte  minime  subito  mutatur,  sed  sen- 

sim solummodo  ad  finem  perducitur,  directionis  spontaneae  facultatem  per- 
dit et  secundum  ponderis  et  gravitatis  leges  hinc  atque  illinc  labitur. 

2QQ.  Globulorum  vero  singulorum  motus  nondum  est  extinctus;  sed  tandem 

deletur,  quando  e sanguine  dissoluto  magna  seri  spurci  copia  exsudat,  et  glo- 
buli ipsi,  in  agmina  dispersa  collecti,  coagula,  spurce  brunneo  colore  tincta, 
exhibent.  Yasa  mesenterii  propria  jam  e longo  tempore  penitus  esse  vacua, 
memoravi. 

300.  Dum  hic  processus  in  mesenterio  peragebatur,  ad  statum  vasorum  in 
membrana  natatoria  saepius  respexi.  Sanguinis  motus  in  initio  acceleratus 
erat,  et  circa  undam  plenam  vasa  modice  tensa  erant.  Post  aliquot  tempus 
undae  flumen  imminuebatur,  ct  vasa  dilatata  manebant:  motus  vero  rapidus 
perstabat.  Inter  ultimas  denique  vasorum  mcseraicorum  metamorphoses  san- 
guinis unda  parcissima  magnum  vasorum  numerum  jam  evacuaverat  5 per  reli- 
qua vero  rapide  trajiciebatur.  Post  mortem  fere  cuncta  membranae  vasa  va- 
cua erant.  Affectio  igitur,  ex  pathemate  viscerum  profecta,  per  totum  corpus 
expansa  fuisse  videtur. 

301.  Hallerus  de  extravasatis,  quae,  intra  mesenterii  laminas  contingentia, 
circa  vasa  majora  colligerentur  ct  motu  oscillatorio  gauderent,  multa  disse- 
ruit. Extravasata  quidem,  circa  vasa  majora  versantia  et  oscillantia,  saepius 

vidi ; intra  laminas  vero  mesenterii  globulos  effusos  esse,  non  inveni 3 sed  eos  ex 
vase  quodam,  forte  laeso,  in  superficiem  membranae  collectos  vidi,  in  qua 
secundum  leges  physicas  ad  puncta  eminentia,  (quae  sunt  vasa  majora)  adhae- 
rebant, et  minimo  motu  in  oscillationes  incertas  abientes,  observatoribus  fa- 
cile imponebant. 

2.  Observationes  in  pulmonibus  tritonum  et  ranarum. 

302.  Pulmones  tritonum,  qui  illis  ranarum  multo  praeferendi  sunt,  e thorace  _ 
protracti  et  aeri  expositi,  similes  mox  contrahunt  affectiones,  quas  mesente- 
rium passum  est 3 et  tantummodo  differunt,  quantum  pro  fabricae  individua- 
litate  necesse  est. 

303.  Pulmones  reti  capillari  extensissimo  sunt  instructi,  per  quod  sanguis 
pro  extensione  nimia  celerrime  trajicitur.  Motus,  majore  affluente  sanguinis 
unda,  ita  augetur,  ut  globuli  mirum  in  modum  per  omnes  depluant  retis  am- 
bages. Nec  motus  lentescit}  ast  vasorum  parietes,  tensionem  modicam  sensim 
perdentes,  dilatantur.  Unda  parcior  fit. 

30.^  Tunc  in  singulis  locis  ulteriores  turbae  emergunt,  quae  non  ubique 

locorum  simul  evolvuntur,  sed  e singulis  profectae  locis,  ex  his  sensim  exten- 
duntur. In  his  locis  sanguinis  distributio,  huc  usque  aequalis,  perturbatur: 
hanc  motus  ipsius  inaequalitas  sequitur,  quo  fit,  ut  sparsim  stases  contingant, 
alii  vero  canales  a sanguine  evacuentur,  qui  altera  vice  iterum  implentur. 
Nec  non  stases  formatae  saepissime  a sanguine  redeunte  iterum  abripiuntur. 

305.  Morte  tandem  imminente,  motus  irregularitas  maxime  augetur,  et  unda 
exigua,  pulsibus  interruptis  adducta,  sine  lege  per  canales  trajicitur,  et  hinc, 
illinc  stases  dispersas  relinquit.  Motus  vero,  quamdiu  perstat , rapidus  manet. 

306,  Animali  mortuo,  unda  exigua  penitus  extinguitur,  et  sanguis  in  vasis 
majoribus  colligitur , in  quibus  oscillationes  lentiores  per  longum  tempus 

adhuc  protrahuntur.  Vasorum  vero  minorum  pars  maxima  vacua,  pars  alia 
stasibus  paucis,  dispersis  et  pallidis' obruta  est. 

307»  Dura  haec  in  pulmonibus  obsolvuntur  phaenomena,  mesenterium,  cjuod 

plus  minus  simul  affectum  est,  easdem  metamorphoses  patitur,  ac  supra  cxp.o- 
sui.  Nec  minus  in  membrana  natatoria  easdem  observavi  sanguinis  et  vaso- 
rum conditiones,  ac  in  experimento  priori.  Universus  igitur  affectus  esse 
videbatur  organismus. 

308.  Insigne  c$t  phacnomcnum,  sanguinis  motum  in  pulmonibus,  qui  reti 

capillari  extensissimo  gaudent,  ad  mortem  usque  rapidum  fuisse,  quum  in  or- 
ganis secretoriis  cunctis  facillime  retardetur  et  stagnet.  Porro  turbae  a sin- 
gulis locis  profectae  sunt.  Tandem  memoratu  dignum  est,  organa,  quae  mor- 
bum passa  erant,  sanguine,  inaequaliter  distributo  et  fere  dissoluto,  infarcta  esse, 
dum  organa  reliqua  (exempli  gratia,  membrana  natatoria,  fere  omni  sangui- 
nis vestigio  privata  sint. 

3.  Observationes  in  hepate  ranae. 

30Q.  Saepius  margines  ranae  hepatis  pellucidos  inveni } sed  quo  minus  vasa 

in  parte,  sub  microscopio  applicanda,  damni  aliquid  jam  ceperint),  impedire 
non  potui. 

Sanguinis  per  canales  labyrinthicos  motus  acceleratus  est,  et  hi  plena 
infarciuntur  unda}  attamen  motus  rapiditas  ab  illa,  quae  in  aliis  organis  evol- 
vitur v,  g.  in  membrana  natatoria,  mesenterio,  pulmonibus  etc.  procul  adhuc 
abest. 

310.  Tum  ductus  biliferos  quaesivi,  quos  licet  summa  indagaverim  opera, 
conspicere  nunquam  mihi  contigit.  Ex  affectione  orta  evacuati  et  secretio 
nova  cohibita  esse  videtur. 

311,  Motus  acceleratus  non  longe  alitur,  sed  in  singulis  locis  hinc,  illinc 
mox  retardatur  et  perturbatur,  ita,  ut  canales  capillares,  in  quibus  turbae 

coeperunt,  inaequaliter  ab  unda  sanguinis,  haud  imminuta,  infarciantur.  Hae 
turbae  in  stases  abeunt.  Stases  a locis  circumscriptis  profectae,  in  plures  sem- 
per  expanduntur  canales , et  ad  vasa  majora  etiam  progrediuntur.  Sanguinis 
stagnantis  pars  canales  ita  extendit,  ut  singulae  stases,  confluentes,  insulas 
exhibeant.  Pars  vero  sanguinis  minima,  canalibus  dissolutis,  dispergitur.  At 
quo  major  praegressa  fuerit  affectio,  eo  pluribus  locis  et  latiore  circuitu  vaso- 
rum fabrica  deleta  et  sanguis  in  parenchyma  dispersus  est.  Arteriae  et  venae 
majoreg  sanguine  stagnante  pariter  infarctae  sunt. 

312.  Vasorum  hepatis  metamorphoses  eo  sunt  insignes,  ut  motus  sangui- 

nis rapiditatem  eximiam  nunquam  adtingat,  sed  cito  retardetur  et  in  stases 
abeat,  a quibus  ipsae  arteriae  corripiantur.  Tum  etiam  vasorum  fabrica  in 
hepate  nonnisi  a morbo  et  sparsis  solummodo  locis  dissolvitur.  In  genere 
metamorphosium  turbae  in  hepate,  uti  in  quovis  organo,  non  in  toto  organo 
simul,  sed  sparsis  punctis  ortum  ducunt,  a quibus  expanduntur. 

4.  Observationes  in  mesenterio  cuniculorum,  murum 
domesticorum  et  ratorum. 

313*  Animalium  ligatorum  aperui  abdomen,  et  tubi  intestinalis  partem  cum 

mesenterio  adhaerente  protraxi.  Non  omnes  bestiae  pariter  quadrant,  sed 
cunctis  cuniculi  juniores  sunt  praeferendi,  qui  minore  sebi  quantitate  adhuc 
gaudent. 

314.  Intestina,  inimico  aeri  exposita,  insignes  cito  contrahunt  affectiones, 

quae  uno  tramite  ad  mortem  usque  devehuntur.  Nec  ne  sub  faustissimis  qui- 
dem applicationis  auspiciis , normalis  vasorum  status  retineri  potest,  sed 
semper  majores  seu  minores  metamorphoses  mox  insurgunt, 

315*  Metamorphoses  super  omnia,  quae  protacta  sunt,  visceris  vasa  expandun- 

tur. Sunt:  vasa  mesenterii  propria,  sat  conferta,  vasa  meseraica,  quae  sebo 
sunt  cincta,  nec  pelluciditate  sufficiente  gaudent,  et  vasa  tubi  intestinalis  ip- 

sius,  qui  lucis  radiis  non  est  pervius,  quin  dissecctur,  (quod  animali  vivo  fieri 
non  potest.) 

3l6.  San  guinis  motus  in  vasis  mesenterii  minimis  aeque  ac  maximis  celer- 

rimus est,  ita,  ut  oculos  fere  fugiat,  et  globuli  ne  in  minimis  quidem  vasis 
ob  rapiditatem  nimiam  et  minutiem  distingui  possint.  Per  omnes  canales 
unda  defluit  plena,  circa  quam  parietes  expansi  tenduntur.  Hinc,  illinc  vas 
lacteum  vacuum  conspicitur,  nec  unquam,  etsi  animalia  diverso  post  pastum 
tempore' aperuerim,  cliyli  in  illis  propagationem  animadverti.  Nam  si  in  ini- 
tio vestigia  chyli  exigua  adsunt,  cito  penitus  disparent,  dum  pristinus  devehitur, 
nec  novus  chylus  adducitur. 

517.  Vasa  meseraica  ex  affectione  valde  tument,  et  arteriae  a sanguinis  im- 

pellentis impetu  loeomotionem  eximiam  patiuntur,  quam  in  venis  nunquam 
observavi.  Pariter  etiam  vasa,  quae  ad  tubi  intestinalis  superficiem  distributa 
sunt,  valde  turgent,  et  funium  ad  instar  tenduntur.  Parenchyma  interjacens 
colorem  rubescentem  induit  (verosimiliter  ex  sanguinis  congestione.) 

S 1 8 - Sanguis  per  aliquot  tempus  unda  plena  et  continua  per  canales  me- 

senterii tensos  trajicitur,  quin  aliae  metamorphoses  intrent.  Tunc  in  sanguine  de- 
currente grumulos  quosdam  conspexi,  primum  levissimos,  qui  ex  arteriis  pro- 
fecti, per  canales  capillares  in  venas  revehebantur.  Grumorum  copia  sensim 
augetur,  facilius  distinguntur,  et  ad  eum  gradum  denique  excoluntur,  ut  grumi 
inter  se  et  undam  praecedentem  liberum  comittant  spatium,  grumique  tan- 
quam  glomeres,  colore  intensiore  et  volumine  insignes,  exhibeant.  Grumos 
tales  per  canales  tortuosos,  volumine  suo  multo  minores,  longo  tramite  et 
summa  cum  celeritate  pertrudi , pulchrum  praebet  spectaculum.  In  vasis  mi- 
noribus grumos  divisos  vidi. 

319«  Dein  undarum  turbae,  quae  a grumorum  frequentia  et  indole  profec- 

tae sunt,  in  graviores  abeunt  distributionis  inaequalitates  j nec  non  motus  ipse 

turbatur ; quo  fit,  ut  canales  alii  sanguine  evacuentur,  in  aliis  vero  stases 
dispersae  contingant.  Mirum  est  phaenomenum,  quascunque  metamorphoses 
in  circumscriptis  et  singulis  incipere  locis,  ita,  ut  in  arteriolae  provincia 
grumi  sint  frequentissimi,  tunc  distributio  sanguinis  et  motus  ipse  fiant  in- 
aequales, imo  stases  dispersae  contingant,  dum  arteriolae  proximae  provincia  in 
primis  adhuc  versetur  metamorphosium  stadiis  5 nec  rarum  est,  motum  in  vasis, 
evacuatis  seu  stasibus  obrutis,  per  aliquot  tempus  iterum  restitui. 

22o  Dum  haec  phaenomena  in  vasis  mesenterii  peraguntur,  vasa  meserai- 

ca  et  tubi  intestinalis  pristinum  habitum  et  turgorem  et  arteriae  locomotionem 
adhuc  servant  y color  vero  laete  ruber  in  coerulescentem  sensim  transit  et 
turgor  avolat.  Ad  tubi  intestinalis  superficiem  serum  quoddam  pellucidum 
exsudat,  quod,  in  guttas  collectum,  stillat. 

321.  Temporis  intervallo  consumto,  metamorphosium  turbae,  in  vasis  mev 
senterii  sparsim  ortae,  magis  magisque  divulgantur,  et  totam  mesenterii  su- 
perficiem, aeri  expositam,  variis  gradibus  tandem  occupant.  Postremo  om- 
nes canales  minores,  ncc  non  majores  sanguine  evacuantur  et  stases  pallidae 
dispersae  conspiciuntur.  Sed  ad  finem  usque  motus  rapidissimus  manet.  Quae 
metamorphoses  dum  in  parte,  acri  exposita,  perficiuntur,  partes  mesenterii, 
nondum  protractae,  in  primis  affectionis  stadiis  adhuc  versantur;  ad  aerem 
vero  repetitae,  cito  ad  eundem  metamorphosium  gradum  pervehuntur.  Tandem 
per  omnia  vasa  affectionis  vehementia  expanditur,  et  vasorum  raeserafeorum 
quoque  intercipitur  impetus;  haec  collabuntur,  et  livescunt. 

322.  Animal  moritur.  In  animali  mortuo  fere  omnia  mesenterii  vasa  prop- 
ria vacua  sunt.  Tum  etiam  tubum  intestinalem  ipsam  perscrutatus,  nec  in  floc- 
cis, nec  in  strato  vasculoso  canales  minores  sanguine  infarctos,  sed  stases 
sparsas  et  in  majora  vasa  potissimum  collectas  esse  inveni.  ISfcc  non  vasa 

mcscraica  magna  sanguine  dissoluto  impleta  erant.  Ilcpar  et  lien  ad  super- 
ficiem et  disccta  rubedinem  insignem  prae  se  ferebant,  et  midtum  sanguinis 
stillabant.  Pariter  cuncta  intestina  sanguine  rubro  infarcta  esse  videbantur. 

323.  Credo,  in  initio  vasa  mesenterii  propria  inflammatione  correpta  fuisse. 
Mesentcritis  vero  non  perstabat,  sed  enteritide,  simul  insurgente,  et  magis 
magisque  evoluta,  mesentcritis  obscurari  videbatur.  Nam  fit,  ut  vasa  mesen- 
terii sensim  evacuentur,  dum  inflammationis  stadia  ultima  in  tubo  intestinali 
ipso  adducuntur.  Attamen  mirum  est  phaenomenum , e vasis  capillaribus  tu- 
bi intestinalis  ipsius  sanguinem  post  mortem  recessisse,  cuncta  vero  intesti- 
na, hepar,  lien  , pulmones  et  ipsum  cerebrcm  rubedine  insigni  imbuta  esse. 
Equidem  credo,  processum  inflammatorium  ob  praecipitem  et  summam  mor- 
bi vehementiam  nimis  extensum  fuisse,  quam  ut  in  locis  certis  figeretur. 

324.  Hoc  experimentum  vario  modo  modificatum  vidi.  Si  mures  rati,  sum- 
mam, quum  ligarentur,  agitationem  passi,  subito  experimento  tradebantur, 
metamorphosium , inde  emergentium,  indoles  et  decursus  valde  pessumdaban- 
tur.  Nam  motxis  sanguinis  in  vasis  mesenterii  propriis  citissime  perturbatur 
et  tollebatur;  tubus  vero  intestinalis  squalidum  induebat  colorem,  et  vasa 
cuncta  majora  potius  tumebant,  quam  turgebant.  Sensim  colorem  accipie- 
bant coerulescentem  lividum,  tunc  maeulao  hinc,  illinc  in  superficie  tubi  in- 
surgebant, quae  gangraenam  indicabant.  Mors  cito  scenam  clausit,  quum  ani- 
mal in  experimento  priori  per  aliquot  horas  vixisset. 

Ideo  omnia  animalia,  prae  ceteris  vero  rati,  si  ligata  sunt,  per  ali- 
quot tempus  quieti  committi  debent, priusquam  experimento  traduntur,  ne  ex  agi- 
tatione nimia  praegressa  mors  praeceps  et  gangraena  tubi  intestinalis  acciatur. 

»25  Etiam  alio  modo  tubi  intestinalis  gangraenam  ortam  vidi,  quum  ra- 

tus, per  longius  temporis  intervallum  in  vitrum  reclusus  ct  exhaustus,  aere 
in  abdomen  inflato,  periisset. 

326.  Loca  gangraenosa  perscrutatus,  ea  liquore  muciformi  degenerato 
atque  brunneo  esse  obtecta,  inveni)  quo  absterso,  ut  floccorum  subjacen- 
tium pateret  fabrica,  floccos  dissolutos,  et  ita  cum  materia  degenerata  conflu- 
entes vidi,  ut  distingui  non  possent.  Pariter  etiam  stratum  subjacens  vascu- 
losum a gangraena  tactum  erat,  et  fabricae  laesae  vestigia  ad  superficiem  us- 
que tubi  externam  conspicienda  erant.  Nec  in  locis,  a gangraena  non  in- 
vasis, (quum  sparsa  petiit  loca)  flocci  integrierant,  sed  facillime  abstergeban- 
tur et  promiscue  in  materiam  indefinitam  mutabantur. 

327.  In  experimentis,  in  quibus  Gangraena  tubi  intestinalis  inveniebatur, 
intestina  cuncta  colore  coccineo  inflammatorio  imbuta  non  erant,  sed  in- 
flammatio summa  in  locis  magis  circumscriptis  haerebat. 

328.  Quum  in  aliis  experimentis  Enteritidem  longe  protrahi,  mihi  suc- 
cessisset, in  mesenterio  animalis  viventis  similia  phaenomena  observavi, 
quae  jam  exposui.  Verum  post  mortem  tubum  intestinalem  perscrutatus,  san- 
guinem e vasis  minimis  non  ubique  recessisse,  inveni)  sed  hinc,  illinc  floc- 
cos et  stratum  vasculosum  pulcherrime  sanguine  stagnante  injecta  vidi.  Pa- 
riter etiam  circa  loca  vulnerata  stases  uberiores  in  minimis  vasis  aderant.  De 
floccorum  et  strati  vasculosi  fabrica,  quam  tali  modo  injectionibus,  a natura 
ipsa  impetratis,  cognovi,  nunc,  quasi  loco,  illi  disquirendae  haud  apto, 
non  amplius  disseram. 

32Q.  In  hoc  experimento,  uti  in  priore,  in  quo  affectio  topica  clarior  in 

locis  magis  circumscriptis  haerebat,  in  organis  vicinis  inflammationis  vestigia 
eo  minora  erant,  quo  magis  affectio  in  loca  circumscripta  erat  restricta.  Pa- 
riter observatur  , degenerationes  inflammatorias  topicas  eo  intensiores  esse, 
quo  in  loca  minora  affectio  restricta  esset.  Inflammatio  vero,  quae 

late  est  expansa,  eum  nunquam  adtingit  gradum,  ac  ea,  quae  minori  gau- 
det ambitu.  Ideo  inflammatio  in  experimento  primo  rapidissima  et  extensis- 

sima  in  inferioribus  adhuc  versabatur  stadiis,  quum  animal  moriretur.  Sed  Gan- 
graena in  singidis  locis  inducebatur,  quum  in  tubo  intestinali  solo  affectio 
saeviret. 

330.  Etiam  ulcerum,  in  tubo  intestinali  formatorum,  institui  disquisitio- 
nes, quas  vero,  quum  de  illorum  natura  adhuc  non  sim  certus,  taceo. 

331.  Nova  institui  pericula,  ut  mesenterii  inflammationem,  quae  ab  insur- 
gente tubi  intestinalis  ipsius  affectione  potiore  abscondi  et  abripi  solet,  ad  fi- 
nem usque  contemplarer.  Ideo  per  parvam  abdominis  incisuram  aquam  el 
aerem  ventri  immisi,  et  post  aliquot  tempus  mesenterium  protractum  exami- 
navi. Sed  non  pari  semper  gavisus  sum  eventu  $ nam  plerumque,  licet  ma- 
jor inflammatio  mesenterium  invasisset,  ab  enteritide,  visceribus  protractis  in- 
surgente, mesenteridis  insultus  interrumpebatur,  et  ad  tubum  intestinalem  ip- 
sum inflammatio  iterum  convertebatur.  Duo  solummodo  experimenta  mihi 
fauste  contingebant,  quae  narrabo. 

332.  In  mesenterio  protracto  inflammationis  vigentis  signa  jam  aderant.  Va- 
sa turgebant,  et  larga  sanguinis  unda  immensa  cum  celeritate  per  canales 
minimos  et  maximos  trajiciebatur,  ita,  ut  globuli  visum  fere  fugerent.  Gru- 
mos frequentissimos  per  canales  protrusos  vidi.  Insigne  vero  erat  phacno- 
menum,  vasorum  capillari  um  numerum,  qui  valde  exiguus  esse  solet,  nunc 
mirum,  quantum  adauctum  esse.  Sebum,  quod  ad  vasorum  maximorum  la- 
tera dispositum  est,  reti  vasorum  capillarium  maxime  intricato  gaudet,  quod, 
quum  sebum  ipsum  ex  morbo  manifeste  consumitur  et  avolat,  eo  magis  ex- 
plicatur. 

533.  Vasorum  novorum  formationem  observavi.  Ex  vase  quodam  globu- 

lus emittebatur,  qui  in  parenchymate  proserpebat,  dum  usque  brevi  tempo- 
re ad  vas  alterum  appellans,  recipiebatur.  Primos  mox  alii  globuli  eodem 
tramite  sequuntur,  et  vas  novum  formatum  est.  Vasa  igitur  a tergo  for- 

mantur,  et  magna  vasorum  capillarium  copia,  rete  intricatum  formantium,  ci- 
tissime tali  modo  oritur. 

334.  Sed  etiam  aliam  depositionem  miram  ex  vasis  contingentem  vidi)  nam 

globuli  non  singuli,  sed  impetu  magno  et  agmine  conferto  in  parenchyma 
prorumpebant,  quod  inundabant.  Agmine  deposito,  effusionis  fons  iterum 
claudebatur. 

535.  Globuli  evacuati  non  quiescunt,  sed  motum  diffuse  osc illatorium  ser- 

vant) 'tunc  alii  colliguntur  et  in  rivulos  abeunt,  qui  inter  se  inosculant,  et  re- 
ti vasorum  vicino  adnascunturj  alii  vero  sensim  cum  parenchymate  confluunt 
et  maculas  formant. 

336.  Depositiones  ad  superficiem,  quam  etiam  reliqua  vasorum  subtilissi- 

morum retia  occupant,  fieri  patet.  Bene  est  cavendum,  ne  fallaris,  nec  glo- 
bulos, forte  alicubi  effusos  et  organismo  alienos,  qui  in  superficie  versantur, 
illos  habeas  intra  corpus  depositos.  Ideo  superficies  ab  omni  particula  ex- 
terna semper  bene  depuranda  et  denuo  abstergenda  est,  si  corporis  alieni 
suspicio  adest.  Corpora  externa  etiam  motu  vago,  physicis  obediente  legi- 
bus-, insignia  sunt. 

357.  Depositiones,  dum  formantur,  raro  conspiciuntur,  in  minimo  enim 

spatio  et  citissime  peraguntur)  depositiones  vero  formatae  facillime  occur- 
runt , quum  frequentissime  accidunt.  Lentius  seu  citius  effundi  possunt.  Ef- 
fusorum vero  copia  et  rapiditas  ad  mirum  gradum  usque  pervehi  posse  videtur. 

333,  De  natura  effusorum  disquisitiones  ulteriores  instituere  non  potui. 

Quaeritur,  an  globuli  sanguinei  meri  effundantur,  an  humor  alius  simul 
cum  illis  evacuetur,  et  cet.  Ceterum  verisimile  est,  globulos  sanguinis  qui- 
dem evacuari,  sed  a morbo  jam  mutatos  esse,  et  effusos  metamorphoses  prop- 
rias subire. 


33Q.  A depositis  et  fortasse  etiam  ex  indole  propria,  morbo  mutata,  me- 

senterii membrana,  alias  pellucidissima,  nunc  opacatur,  opalescit  et  ma- 
culis obsita  est. 

340.  Dum  haec  phaenomena  in  mesenterio  absolvuntur  , ctia^n  vasorum  meserai- 

corum  et  tubi  intestinalis  affectio  increscit,  a qua  mesenteritis  valde  turbari  incipit. 

Tunc  sanguis  in  mesenterii  vasis  hinc,  illinc  inaequaliter  distribuitur, 
et  motus  in  singulis  arteriarum  provinciis  perturbatur,  a quibus  in  majorem 
proficiscuntur  turbae  ambitum.  Retia  vero  illa  et  vasa  cuncta  ab  enteritide 
potiore  tam  facile  non  evacuantur,  quam  in  reliquis  experimentis 5 sed  morti 
supersunt.  Pars  vasorum  quidem  post  mortem  erat  vacua,  altera  vero  sangui- 
ne scatebat,  qui  aut  stagnabat,  aut  adhuc  oscillabat.  Oscillationes  praecipue 
in  retibus  illis  miris,  superficiem  occupantibus,  vivaciter  per  longum  tempus 
perdurabant.  Insigne  est,  omnem  motum,  nec  non  oscillationes  rapido  quo- 
dam modo  ad  finem  usque  peragi. 

342.  Ideo  mesenteritide  praegressa,  in  qua  exsudationem  et  retium  vascu- 
losorum formationem  observavi,  sanguis  ex  partibus,  ad  mortem  usque  inflam- 
matis, non  recedebat,  sed  vasa  implebat,  et  sanguinis  motus  in  vasis  morti 
erat  superstes. 

343.  5.  Observationes  in  hepate  cuniculorum. 

Hepatis  cuniculorum  protracti  margines  pellucidos  saepe  inveni ) sed 
quum  ob  applicationis  vim  insignes  circulationis  metamorphoses  jam  ingruis- 
sent, circulationis  fragmenta  solummodo  vidi.  Canaliculorum,  'acinulos  am- 
bientium confertos,  plurimi  sanguine  stagnante  seu  oseillante  jam  infarcta 
erant 5 in  reliquis  vero  et  in  vasis  majoribus  motus  irregularis  regnabat,  eo 
insignis,  ut  lente  perageretur,  omnes  vero  canales  plena  infarcirentur  unda. 
Vasa  minima  ab  unda  largissima  semistagnante  ita  extendebantur,  ut  fere  con- 
fluere vidercntnr,  et  uti  insulae  parenchyma  implerent. 

Tandem  etiam  sanguis , qui  adhuc  movetur,  stagnare  coepit. 

344.  Ductus  biliferi  nunquam  ne  vestigium  quidem  observavi. 

345.  Animali  mortuo,  vasorum  capillarium  alia  sanguine  stagnante  erant 
extensa,  alia  acinulorum  substantiam  ita  implebant,  ut  quasi  insulas  forma- 
rent 5 alia  resoluta  esse  videbantur,  quum  nec  certis  finibus,  nec  colore  lae- 
to gauderent,  sed  maculis  potius  similia  essent*  Haec  vastorum  minimorum 
resolutio  a morbo  solo  pendet)  nam  eo  frequentior  est  et  latius  regnat, 
quo  morbus  praegressus  erat  gravior.  Morbo  vero  nullo  exantlato,  ne  mini- 
mum quidem  vas  resolutum  vidf.  Yasa  majora,  venae  et  arteriae,  sanguine 
stagnante  erant  infarcta  5 arteriae  in  nullo  organo  nec  animali  sanguine  post 
mortem  infarciuntur,  quam  in  organis  secretoriis  et  in  animalibus  inferiori- 
bus v.  gr.  cobitide. 

346.  Si  margines  hepatis,  animali  vivente,  non  erant  laesi,  omnia  vasa  ae- 
quabiliter sanguine  stagnante  erant  impleta,  qui  canales  in  insularum  formas 
saepius  extendebat. 

347.  6.  Observationes  in  liene  murum. 

Lienis  margines  in  mure  pellucidos  inveni,  quos  vero, animali  vivente, 
perscrutari  nullo  modo  potui.  Sed  in  liene,  cito  post  mortem  e corpore  evul- 
so , sanguinis  oscillationes  adhuc  superstites  vidi.  Yasa  majora,  venae  et 
arteriae , sanguine  stagnante  erant  infarcta , vasa  vero  capillaria  omnia  ex  lo- 
co, quo  ad  vasa  majora  sunt  annexa,  resoluta  erant,  ut  vix  vestigia  retis 
ampli,  quod  formabant,  relinquerent.  Parenchyma  maculis  minoribus  et  ma- 
joribus, a sanguine  disperso  ortis,  scatet.  Hae  maculae  eo  dilfusiores,  livi- 
diores et  cum  parenchymate,  omni  turgore  privato  et  squalido,  confluentes 
sunt,  quo  gravior  lienis  affectio  praegressa  est.  Leviore  affectione  exantla- 
ta, copia  sanguinis,  qui  in  parenchymate  effusu?  fcX,  increvit,  et  rubo- 

re  intenso  erat  insignis.  Affectione  nulla  consumta,  vasa  capillaria  quidem 
dilapsa  sunt,  sed  in  parenchymate  turgente  maculas  et  insulas  minores  atque 
laete  tinctas  exhibent.  Ideo  lienis  post  mortem  conditio  ab  illa  hepatis  sa- 
ni, cujus  vasa  non  dissolvuntur,  bene  differt.  Sed  vasa  hepatis,  quod  in- 
flammatione correptum  est,  in  eandem  conditionem  tandem  abripiuntur,  ac 
vasa  lienis. 


7.  Observationes  in  pulmone  cuniculi. 

In  margine  pulmonis  cuniculi  mortui  vesiculas  notas  ab  omni  san- 
guinis vestigio  penitus  vacuas  inveni  (quod  pulmones  prius  a morbo  liberos 
fuisse,  signum  esse  mihi  videtur).  In  aliis  vero  locis  vesiculas  extinctas 
et  in  massam  cohaerentem  mutatas  vidi,  quae  vasis  majoribus,  sanguine  sca- 
tentibus instructa  erat,  at  vasis  minoribus  non  gaudcbatjnam  in  maculas,  cum  pa- 
renchymate inaequali  confluentes,  abierant. 


8.  De  depositio  ne,  secretione,  excreti  one, 
exsudatione , absor  ptione  et  de  vasis  lym- 
ph  atic  i s. 

34Q.  Saepius  in  experimentis  enarrandis  de  depositionis  et  absorptionis 

phaenomenis  locutus  sum  $ sed  ca  propter  reliquarum  metamorphosium  con- 
cursum pro  dignitate  sua  non  satis  illustravi.  Itaque  omnia,  quaecunquc  cir- 
ca depositionem  et  absorptionem,  materiae  vicissitudinem  absolventes,  inve- 
ni, singulatim  collegi  et  in  organismum  quendam  conjunxi.  Processum  de- 
positionis et  absorptionis,  qualem  tradam,  non  totum  vidi ",  sed  sub  diversis 
conditionibus  singula  momenta  observavi,  quae  in  totum  conjunxi.  Ergo  factis 
nil  addidi,  nec  demsij  sed  quot  mihi  praestiterunt,  certo  ordine  disposui. 

g5Q^  Materiae  vicissitudo  et  metamorphosis  in  quolibet  organo  et  sub 

qualibet  vitae  conditione  peraguntur. 

352.  Inveni,  tria  adjuvare,  ut  materiae  vicissitudo  et  metamorphosis  ab- 

solvantur, nempe:  a)  sanguinem,  b)  parenchyma,  in  quo  sanguis  decurrit, 

et  c)  tandem  nervi.  Sanguis  et  parenchyma  aequalem  actionis  partem  sibi 
vindicant,  et  processus,  quos  movent  et  patiuntur,  vidi:  ast  quomodo  nervi 
agant,  nec  vidi,  nec  novi,  nec  explicare  tentabo. 

352.  Systemate  sanguineo  et  parenchymate  juvantibus,  materia  organica 
miras  et  immensas  formae  metamorphoses,  certo  typo  evolvendas,,  subit. 
Hunc  typum,  qui  constantxssimus  est,  sub  tribus  momentis  designavi.  1.  Pri- 
mum momentum  momentum  depositionis  est.  2.  Alterum  commutationis  mo- 
mentum salutavi.  3.  Momentum  tertium  absorptionis  appellari  potest.  Terna 
ejusdem  processus  membra  sunt,  nec  disjungi  possunt.  Singula  nunc  perscutor. 

353.  i.  Primum  depositionis  momentum  est.  A sanguine  potissimum  perfi- 
citur; sed,  licet  sub  oculis  peragatur,  depositio  spectari  nequit.  Depositionis 
processus  in  statu  normali  oculum  fugit,  quoniam  clandestine  et  insensibili- 
tcr  fit : quam  ob  rem,  ut  melius  cognosceretur,  momenta  sequentia  conscripsi» 

354.  a.  Inter  sanguinem  et  parenchyma  commercium  quoddam  adesse  , et 
materias  quasdam  e sanguine  in  parenchymate  deponi,  licet  depositionis  pro*- 
cessus  in  statu  sano  non  eonspieiatur , constat,  nec  ullus  dubitat.  In  inflam- 
matione depositio,  quae  e vasis  contigit,  oculis  quoque  spectari  potest.  Sed 
quaeritur,  quonam  modo  depositionis  processus  in  statu  sano  peragatur. 

355.  b.  In  statu  inflammatorio  globulos  ipsos  in  parenchyma  effusos  vidi. 
In  statu  vero  sano  globulos  sanguinis  e canalibus  suis  nunquam  aberrare  et 
in  parenchymate  quodam  modo  retineri,  observavi:  aut  si  singulus  forte  in- 
terdum evadat,  id  raro  fieri',  constat.  Globuli  sanguinis  cuncti  ex  arteriis 
uno  tramite  ad  venas  trajiciuntur.  Ast  commercium  inter  sanguinem  et  paren- 
chyma adsit,  necesse  est. 

356v  c.  Commercium  clandestinum  inter  sanguinem,  qui  in  vasis  decurrit, 

et  parenchyma  cingens,  adesse  posse,  ex  affinitate  et  conditione  vasorum  mi- 
nimorum et  parenchymatis  facile  iutelligitur.  Sanguis  membrana  subtilissima 

a parenchymate  quidem  sejungitur 5 membrana  autem  ipsa  cum  parenchymate 
ita  cohaeret,  ut  illius  pars  esse  videatur,  et  commercium,  quod  inter  paren- 
chyma et  sanguinem  locum  tenet,  ne  minime  quidem  impedire  possit. 

357.  d.  Quoniam  itaque  commercium  clandestinum  inter  parenchyma  et 

sanguinem  adesse  potest,  videamus,  quonam  modo  hacc  clandestina  materiae 
vicissitudo  peragatur.  Ad  metamorphoses  miras,  quas  sanguinis  globuli  prae- 
cipue in  transitu  ex  arteriis  in  venas  patiuntur,  animum  intendi,  et  metamor- 
phosim  sanguinis  arteriosi  in  venosum  intime  cum  depositionis  processu  co- 
haerere, aestimavi.  Globuli  sanguinis,  qui  in  arteriis  decurrunt,  turgidi,  laeti 
coloris,  et  certis  marginibus  instructi  sunt:  sed  saepius  inter  se  quasi  con- 
glutinantur, fortasse,  quia  sero  fere  nullo  cincti  sunt.  Ast  hi  globuli  arte- 
riosi, quum  in  vasa  capillaria  effunduntur,  in  quibus  lentius  decurrunt  et  diu- 
tius commorantur,  turgorem  sensim  perdunt  et  ita  tument,  ut  volumine  aucti 
esse  videantur.  Tum  serum  quoddam  exhalare  videntur,  quo  cinguntur,  et 
in  quod  margines  globulorum  venosorum  aliquantulum  dehiscunt.  Globuli 
venosi  ob  hujus  seri  intercedentis  copiam  non  facile  amplius  inter  se  conglu- 
tinantur. Eadem  materia,  quam  seri  nomine  ornare  potes,  dum  ex  globulis 
arteriosis  deponitur,  etiam  in  parenchyma  diffluere  videtur,  et  tali  modo  depo- 
sitionem, quae  e sanguine  in  parenchyma  contingit,  absolvit.  Igitur  depositio 
in  statu  sano  a sanguine,  qui  ex  arteriis  in  venas  transgrediens,  materiam  ali- 
quam emittit,  perficitur,  et  sanguinis  globuli  eodem  processu  ex  arteriosis  in 
venosos  mutantur,  ac  materiam  quandam  in  parenchymate  deponunt 5 seu 
vice  versa,  globuli  sanguinis  materiam  in  parenchymate  deponunt,  dum  in 
venas  trajiciuntur. 

3 58.  e,  Materiam,  quae  deposita  est,  exactius  examinare  non  potui,  sed  il- 

lam variam  esse,  patet.  Nam  in  hepate  bilis,  in  rene  urinarum,  in  aliis 
organis  et  in  morbis  aliarum  materiarum  rudimenta  deponuntur.  Quaeritur, 

quid  in  harum  differentiarum  causa  sit?  Duo  potissimum  in  causa  esse  credo,, 
nempe:  a)  motus  sanguinis  lentorem  seu  celeritatem  relativam 5 et  b)  sangui- 
nis indolem  propriam.  Ambo  in  diversis  organis  et  diversis  vitae  conditioni- 
bus summe  variant. 

35Q.  2.  Secundum  materiae  vicissitudinis  et  metamorphosis  momentum  com- 

mutationis est.  In  hoc  materia  deposita  ita  in  parenchymate  commutatur,  ut 
secreti  cujusdam  formam  et  indolem  peculiarem  induat.  Haec  metamorphosis 
seu  commutatio  seu  formatio  materiae  novae,  quae  in  parenchymate  contingit, 
oculis  minus  abscondita  est,  quam  illius  depositio.  Formatio  enim  sanguinis, 
puris  et  lymphae,  quae  in  parenchymate  nascuntur,  perspicua  est.  Eodem 
modo,  ac  sanguis,  pus  et  lympha,  quorum  formationem  vidi,  in  parenchy- 
mate procreabantur,  etiam  bilem  et  quodvis  secretum,  cujus  generationem 
non  observavi,  in  parenchymate  oriri  credo.  Formationis  processus  in  paren- 
chymate motibus  indicatur,  qui  in  initio  obscurissimi  sunt,  sicuti  materia, 
quae  movetur,  adhuc  indefinita  est.  Sed  materia  et  illius  motus  magis  ma- 
gisque demum  excoluntur. 

560.  Quaeritur,  cur  modo  sanguis,  modo  pus,  modo  bilis,  modo  aliud  quid- 

quam in  parenchymate  procreetur?  Duo  in  causa  esse  credo,  nempe  : a)  indolem 
materiae,  quae  e sanguine  in  parenchymate  deposita  est;  b)  indolem  parenchy- 
matis ipsius,  in  quo  materiae  commutatio  fit.  Ambo  in  diversis  organis  et 
diversis  vitae  conditionibus  valde  variant. 

36l.  3.  Tertium  materiae  vicissitudinis  et  metamorphosis  momentum  collec- 

tionis et  absorptionis  salutavi.  In  hoc  momento  materia,  quae  e sanguine 
deposita  et  in  parenchymate  commutata  et  formata  est,  colligitur  et  devehi- 
tur. Nova  materia  primum  in  interstitia  coit;  interstitia  autem  mox  in  rivulos 
elongantur.  Rivuli  in  systema  quoddam  colliguntur  et  devehuntur.  Rivuli  san- 
guinis ad  vasa  formata  tendunt,  rivuli  puris  inter  se  ipsos  inseruntur,  et  fo- 

ris  denique  excernuntur.  Rivuli  vero  bilis  ductibus  propriis  a parenchymate 
muniuntur,  et  tali  modo  quaevis  materia,  in  parenchymate  secreta  seu  for- 
mata, ad  certa  loca  colligitur.  Ex  his  locis  aut  in  organismum  iterum  reduci- 
tur, aut  foris  excernitur. 


362-  Hoc  typ°  materiae  organicae  vicissitudo  et  metamorphosis  in  quocun- 
que organo  et  sub  quacunque  vitae  conditione  transigitur.  Superest,  ut  cau- 
sas exactius  develem,  quae  materiae  organicae  metamorphoses  tam  multifarias 
reddant. 

363-  1*  Primo  materiae  metamorphosim  pro  statu  partium  sano  et  morboso 
maxime  differre,  observavi*  In  statu  sano  momenta  depositionis,  commuta- 
tionis et  absorptionis  aequabiliter  et  continue  peraguntur^  in  statu  vero  mor- 
boso inaequaliter  et  irregulariter  perficiuntur.  In  statu  normali  intime  inter 
se  cohaerent,  et  terna  eodem  aequali  gaudent  typoj  ast  in  statu  morboso  nec 
depositio  commutationi,  nee  commutatio  absorptioni  certa  lege  amplius  ad- 
nexa estj  sed  disjunctae,  quasi  proprio  Marte,  singulae  evolvuntur. 

364.  2.  In  statu  sano  et  morboso  discrimina  multifaria,  quibus  materiae 

metamorphoses  ubicunque  gaudent,  denuo  dantur.  Haec  a mutationibus, 
aquae  sanguinis  circulus,  b)  sanguinis  copia,  c)  sanguinis  indoles,  d)  paren- 
chymatis indoles  et  c)  parenchymatis  copia  in  variis  vitae  conditionibus  et 
organis  subeunt,  pendent. 

Hos  varietatum  innumerabilium,  quas  materiae  organicae  metamorpho- 
ses patiuntur,  fontes  novi,  eosque  sufficere,  nec  alios  dari,  credo. 

356.  A.  Materiae  metamorphosim,  quae  in  statu  sano  in  organis  secretoriis, 

proprie  sic  dictis,  contingit,  nunc  singulatim  tracto. 

56T.  Organa  secretoria  inter  cetera  organa  a)  motus  sanguinis  lentore,  b)  in- 


Q3 

dole  sanguinis  propria,  d)  copia  sanguinis  insigni,  e)  indole  parenchymatis 
propria  eminent. 

353.  1.  Motum  sanguinis  in  cunctis  organis  secretoriis  lentiorem  esse, 

quam  in  reliquis  organis,  ex  eo  patet,  quod  in  cunctis  organis  secretoriis  va- 
sorum capillarium  rete  extensissimum  et  copia  eximia,  vasorum  vero  majorum 
numeras  et  ambitus  prioribus  multo  inferior  sit.  Sanguinis  globuli,  quum  e 
vasis  majoribus  egressi,  in  spatia  vasta,  quae  vasa  minora  illis  praebent,  ef- 
fundantur, celeritate  motus  valde  perdant,  necesse  est.  Ceterum  motum  m 
hepate  lentissimum  esse,  oculis  vidi  3 nec  a morbo  quidem  accelerabatur,  sed 
cito  ad  retardationem  et  stasim  tendebat. 

3(jp#  Attamen  circuli  sanguinis  rapiditas  in  quolibet  organo  secretorio  certe 

non  eadem  est,  sed  valde  variat.  In  hepate  motus  sanguinis  lentus  est;  in 
renibus  rapidior,  in  pulmonibus  vero  rapidissimus  esse  videtur.  Circulus  len- 
tior depositiones  frequentes,  continuas  , aequabiles  et  sat  evolutas  fovet.  Ta- 
les in  hepate  contingunt,  et  circa  vulnerum  margines  sanguinis  formationem 
praeparant.  Circulo  sanguinis  rapidiore,  depositio  inaequalis  et  rudis  induci- 
tur. Tali  modo  deposita,  plerumque  in  materias  excernendas  mutantur,  et 
foris  deferuntur. 

370*  2.  Sanguinis  indoles  in  organis  secretoriis  singulis  peculiaris  esse  so- 

let. Sanguis,  qui  in  hepate  circulat,  valde  ab  illo  differt f qui  per  renes  tra- 
j icitur 3 et  alius  indolis  in  pulmonibus  est. 

371.  3.  Copia  sanguinis  in  cunctis  organis  secretoriis  sat  magna  est. 

372.  4.  Parenchymatis  indoles  et  copia  variat;  pulmones  fere  nullo,  renes 
exiguo,  hepar  multo  parenchymate  intertextum  est. 

373.  Cuncta  haec  momenta  conspirant,  ut  materia  organica  modo  peculiari 
mutetur.  Eodem  gradu,  ac  una  vel  altera  conditionum,  quas  retuli,  modifi- 
catur, etiam  noya  metamorphosis  species  accitur.  Singula  organa  secretoria  nunc 


perlustranda  essent,  ut  demonstraretur,  quonam  modo  peculiari  cuncta 
momenta,  quae  seretiones  modificare  possunt,  in  singulis  organis  conspirarent, 
ut  secretum  peculiare  procrearent.  Sed  hae  disquisitiones  trans  lines  experi- 
mentorum, quae  institui,  sitae  sunt. 

374.  B.  De  materiae  organicae  metamorphosi  in  organis  reliquis. 

Materiae  metamorphoses,  quae  in  organis  reliquis  perficiuntur,  ab  illis, 

quae  in  organis  secretoriis  locum  tenent,  essentialiter  non  differunt;  sed  sub  iis- 
dem conditionibus  ab  his  recedunt,  ac  haec  inter  se  ipsas  recedebant.  Quare 
materiae  metamorphosis  in  cunctis  organis  secretionis  nomine  mere  ornari 
potest.  Conditiones,  quae  materiae  metamorphoses  modificant,  sunt:  a) 

sanguinis  motus,  qui  in  reliquis  organis  sat  rapide  perficitur,  b)  sanguinis 
copia,  quae  haud  larga  est,  c)  sanguinis  indoles,  quae  nil  singulare  prae  se 
fert,  d)  parenchymatis  copia,  quae  sat  larga  est.  Materia,  quae  sub  his  con- 
ditionibus in  his  organis  paratur,  lymphae  nomine  salutatur. 

375.  Lymphae  rudimenta  e sanguine  in  transitu  ex  arteriis  in  venas  depo- 
nuntur. Illius  commutationem,  quam  in  parenchymate  subit,  in  membrana 
natatoria  ranae  vidi;  sed  difficilis  observatu  est,  quoniam  motu  sanguinis 
morbose  accelerato,  et  parenchymate  ipso  mutato,  extemplo  interrumpitur. 
In  parenchymate  aliquot  rivulos  vagos  et  evanidos  in  interstitiis  vasorum , 
more  rivulorum  puris,  decurrentes  vidi.  Fluidum  indefinitum  vehebant,  quod 
in  vasa  formata  immittebant.  Hos  rivulos  lymphaticos,  et  materiam  lympham 
fuisse  credo. 

3^6.  In  animalibus  generosioribus  lympham  eodem  modo  formari,  ac  in  rana, 

verisimillimum  est.  Verum  in  sanguinis  canales  lympha  non  statim  iterum  re- 
ducitur et  diffluit;  sed  in  rivulos  proprios  coit,  et  rivuli  in  systema  commune 
demum  colliguntur.  Hoc  systema  vasorum  lymphaticorum  appellatur. 

377.  Formatione  n lymphae  et  vasorum  lymphaticorum  nil  r.ovi  esse  credo, 


quod  animalibus  generosioribus  adcrescatj  sed  illam  rudimentum  circulationis 
in  animalibus  inferioribus  exhibere,  puto»  Ex  lympha,  quae  in  animalibus  in- 
ferioribus sparsim  in  parenchymate  oritur,  et  hinc  atque  illinc  vergit,  in 
animalibus  perfectioribus  sanguis  , et  ex  lymphae  motu  incerto  sanguinis  cir- 
culus certus  ortum  ducere  videtur.  Attamen  pristina  humorum  seu  lymphae 
vicissitudo  in  interstitiis,  quae  inter  vasa  jacent,  adhuc  servatur.  Haec  lym- 
pha, in  interstitiis  vasorum  formata,  cum  sanguine,  qui  haud  altum  evolutio- 
nis gradum  adhuc  tetigit , facile  miscetur  et  confluit 5 ast  in  animalibus  genero- 
sioribus, quae  systemate  sanguineo  sat  exculto  gaudent,  lympha,  in  parenchy- 
mate nata,  cum  sanguine  non  amplius  confunditur,  sed  in  systema  proprium 
colligitur.  Hoc  vasorum  lymphaticorum  systema  vasis , sanguinem  gerenti- 
bus, affine  et  ductibus  secretoriis  analogum  est. 

378.  Itaque  ope  systematis  lymphatici  in  cunctis  organis  praeter  organa  se- 

cretoria in  statu  sano  materiae  metamorphosis  et  vicissitudo  peraguntur.  Sed 
fieri  potest,  ut  in  tali  organo  ex  quacunque  causa  sanguinis  circulus  lentior 
evadat  et  sanguinis  parenchymatisque  indoles  mutetur.  Tum  etiam  metamor- 
phoses, quas  materia  organica  subit,  modificentur,  et  statui  vasorum  et  pa- 
renchymatis adaptentur,  oportet.  Hoc  modo  in  quolibet  organo  diversissimae 
materiae  metamorphoses  induci,  nec  non  illis  analogae  fieri  possunt,  quae 
in  organis  mere  secretoriis  producuntur.  Igitur  materiae  metamorphoses,  quae 
in  organis  secretoriis  ductibus  propriis  indicantur,  et  in  organis  reliquis  va- 
sis lymphaticis  demonstrantur,  certe  eadem  evolutionis  lege  gaudent,  quia 
inter  se  transeunt,  nec  non  iisdem  conditionibus  omnes  modificantur,  quum 
omnes,  mutatis  sanguinis  copia,  circulo  et  indole,  et  parenchymatis  copia  et 
indole,  simul  mutantur. 

C.  De  materiae  metamorphosi  in  organis,  morbo  tactis. 

3^9«  Mirum  phaenomenum  est,  materiae  vicissitudinem  et  metamorpbosim, 


quales  exposui,  statim,  morbo  imminente  et  motu  sanguinis  accelerato,  tolli. 
Substituitur  autem  alius  materiae  vicissitudinis  modus,  qui  eo  est  insignis, 
ut  momenta  depositionis,  commutationis  et  absorptionis,  quae  in  statu  sano 
aequaliter  perficiuntur,  nunc  irrcgularitcr  et  inaequaliter  absolvantur,  ct  quasi 
inter  se  disjungantur.  Ceterum  metamorphoses  pro  conditione  relativa,  in 
qua  sanguinis  circulus  et  sanguinis  parenchymatis  que  indoles  et  copia  ver- 
santur, eodem  modo  modificantur,  ac  in  statu  sano.  Et  quum  in  morbis 
sanguinis  circulus,  et  sanguinis  parenchymatisque  indoles  et  copia  quam  di- 
versissime modificari  possunt,  etiam  metamorphosium  variarum  quantitas,  quae 
in  organis,  morbo  affectis,  parantur,  immensa  est* 

380.  Potissima  metamorphosium,  quas  vidi,  differentia  in  statu  morboso  a 

motus  lentore  et  rapiditate  relativa  inducebatur.  Motu  sanguinis  impedito, 
in  parenchymate  secretionem  sat  perfectam  evolutam  vidi.  Tali  modo,  in- 
flammatione morbosa  regnante,  a qua  vasa,  vulneri  proxima,  deleta  et  insulae 
sanguinis  dispersae  paratae  sunt,  rivuli  puris  nascuntur.  Quod  circa  vulnus 
in  parenchymate,  morbose  affecto,  pus,  nec  aliud  pseudoplasma  progignatur, 
ex  sanguinis  et  parenchymatis  indole  pendere  videtur.  Si  parenchymatis  et 
sanguinis  indoles  peculiari  modo  a morbo  mutaretur,  etiam  alia  diversis- 
sima pseudoplasmata  gigni  posse,  credo,  quae  indoli  sanguinis  et  parenchy- 
matis specificae  corresponderent-  Talia  in  inflammationibus  specificis  fieri 
videntur y nam  ab  indole  sanguinis,  ex  quo  rudimenta  secretomm  deponun- 
tur, et  ab  indole  parenchymatis,  in  quo  formantur,  secretorum  virtus  pendet. 

38 r..  Longe  alium  materiae  metamorphoses  characterem  induunt,  si  motus 

sanguinis-  ex  morbo  acceleratus,  et  parenchyma  simul  mutatum  est  (ambo 
enim  simul  semper  intrant.) 

382-  Depositio  cx  sanguine  quasi  pulsibus  interruptis  et  inaequalibus  perfi- 

citur. Globulos  ipsos  * a morbo  plus,  minus  mutatos,  c vasis  capillaribus 

prorumpentes  vidi  ) hoc  in  mesenteride  contingit)  nec  non  inflammatio  sanans 
tali  effusione  globulorum  paratur.  Hae  effusiones  saepius  critici  aliquid  habent. 

383.  Ast  non  semper  globuli  integri  e vasis  deponuntur,  sed  interdum  eti- 

am materiae,  quae  a globulis  in  vasis  capillaribus  majori  copia  et  mutata  in- 
dole eliminantur,  exsudari  videntur.  Hae  materiae  exactius  conspici  non  pos- 
sunt, quia  nimis  pellucidae  sunt  et  in  parenchymate  statim  difluunt. 

384»  Materiae  effusae  varios  processus  in  parenchymate  denuo  subire  viden- 

tur) sed  hi  inconstantes  sunt,  nec  typo  certo  gaudent, 

385.  Pariter  etiam  absorptio  larga  et  irregularis , quae  sub  motu  sanguinis, 
a morbo  accelerato,  contingit,  depositionis  characteri  minime  respondet,  sed 
proprio  dimicat  Marte,  Vasorum  lymphaticorum  functio  sublata  est,  et  san- 
guis ipse  nunc  absorptionis  processum  absolvit,  dum  parenchymatis  particulas 
depascitur,  et  secum  abripit.  Sic  pigmenti,  membranam  natatoriam  ranae  ob- 
tegentis, particulas  a sanguine  abreptas  vidi,  et  sebum,  vasa  majora  cingens, 
in  mesenteritide  consumebatur. 

386.  Propter  hanc  depositionis  et  absorptionis  relationem  vagam  et  inae- 
qualem organa  facillime  et  citissime  fere  penitus  mutari  posse,  quum  aliud 
deponatur,  atque  aliud  resorbeatur,  patet. 

387.  Omnes  materiae  organicae  vicissitudinis  et  metamorphosium  modos, 

quicunque  in  experimentis  mihi  occurrerint,  nunc  collegi  et  tradidi;  sed 
tantum  abest,  ut  illos  exhausisse  credam,  ut  potius  indicaverim,  natu- 
ram secundum  typum  simplicissimum  millenis  modis  conditioni  suae  organo- 
rum functionem  adaptare,  et  pro  hac  modificare. 

Q.  Inflammationis  theoria. 

588.  Omnibus  metamorphosibus,  quae  in  systemate  sanguineo  mihi  occur- 

rerunt, perlustratis,  interrogor,  quid  illarum  intra  inflammationis  fines  acci- 
piendum sit?  Sed  jam  in  exordio  tractatus  mei  de  inflammatione,  omnes 

systematis  sanguinei  metamorphoses  a levissimis  ad  gravissimas  usque  inter 
se  transire,  nec  naturam  illarum  fines  posuisse,  memoravi.  Ideo,  quoniam 
natura  fines  non  posuit,  fines,  quos  nosmet  metamus,  solummodo  theoriae 
et  descriptioni  inservire  possunt.  Ast  si  inflammationis  theoriam  conscribere 
deberem,  sequenti  modo  eam  ex  illis,  quae  vidi,  colligerem. 

3 8Q*  Primum  inflammationis  nomen  ipsum  statuerem  et  confirmarem  ; nam 

inter  primas  theoriae  regulas  haberem:  uni  nomini  unam  esse  notionem.  In- 
flammationis vero  nomen  fere  cuilibet  aliter  audit,  et  quod  huic  in  sensu 
stricto,  ali  in  sensu  extenso  valet.  Equidem  nomen  inflammationis  generi- 
cum  esse,  volui. 

3Q0.  Sub  inflammationis  nomine,  quod  genericum  est,  omnes  systematis 

sanguinei  metamorphoses , quae  non  modo  mechanico  inductae  sunt,  certo  or- 
dine distribuo.  Metamorphosiura  singularum  copia,  quae  sub  inflammationis 
genere  versantur,  immensa  est.  Eae  quam  plurimos  animantium  morbos  con- 
comitantur;  ideo  etiam  inflammationis  genus  extensissimum  est. 

391.  Disseruerunt  de  inflammatione,  quam  alii  in  turgore,  alii  in  tumore, 

alii  in  tensione,  alii  in  relaxatione  vasorum,  alii  in  acceleratione,  alii  in  re- 
tardatione, alii  in  stasi  plenaria  circuli  sanguinis,  alii  in  aliis  quaerebant. 
Attamen  nil  horum  inflammatio  est,  licet  cuncta  in  inflammatione  sint.  In 
alio  morbo,  qui  multo  minus  extensus  est,  ut  in  Pneumonitide,  nemo  op- 
pressionem pectoris  seu  febrem  concomitantem  Pneumonitidem  ipsam  esse, 
asseruit;  sed  illius  signa  aut  symptomata  esse , consentiit.  Eodem  modo  etiam 
inflammationis  processus  copia  phaenomenorum  seu  symptomatum,  juxta  se 
et  post  se  positorum,  immensa  gaudet,  et  prae  ceteris  morbis  eminet. 

392*  Phaenomenorum,  quae  ad  inflammationem  pertinent,  duos  ordines, 

qui  charactere  valde  inter  se  differunt,  observavi.  Inflammationum  ordo  prior 
metamorphoses  systematis  sanguinei,  quae  post  actionem  influxus  cu^us- 


dam  evolvuntur,  continet)  Iiae  inflammationes  morbosae  dicuntur.  Altera  in- 
flammationum ordo  inflammationem  sanantem  continet)  haec  a natura  ipsa  , ut 
fabricam  partis  alicujus  laesam  sanet,  inducitur. 

I.  De  inflammatione  morbosa. 

393.  Metamorphoses  systematis  sanguinei,  quae  nomine  inflammationis  mor- 

bosae salutantur  et  ex  actione  influxus  cujusdam  morbifici  in  systema  san- 
guineum producuntur,  immensae  quidem  junt)  ast  secundum  leges  certas  evol- 
vuntur, quae  theoriae  conscribendae  momenta  exhibere  possunt. 

Omnes  metamorphoses,  quaecunque  in  inflammatione  morbosa  con- 
tingunt, tribus  stadiis  conficiuntur,  quorum  primum  invasionis,  alterum  coc- 
tionis et  tertium  sanationis  seu  solutionis  stadium  appellavi.  Stadia  singula 
proprio  phaenomenorum,  certa  lege  evolvendorum,  cyclo  gaudent)  sed  terna 
unius  processus  sunt  membra. 

1.  Stadium  invasionis  phaenomena  continet,  quae  ex  actione  influxus 

3Q5» 

J cujusdam  morbifici  in  systemate  sanguineo  oriuntur.  Influxuum,  qui  has  lae- 
siones producunt,  numerus  ingens  est,  et  modi,  quibus  agunt,  immensi  sunt. 
Sed  metamorphoses  systematis  sanguinei  solas  specto,  nec  de  modo  et  ra- 
tione, quibus  influxus  agant,  amplius  curo. 


396.  Metamorphoses  in  systemate  sanguineo , parenchymate  et  nervis  sem- 

per  simul  insurgere  videntur.  In  systemate  sanguineo  circulus,  copia  et  in- 
doles sanguinis,  vasorumque  parietes  mutantur)  parenchymatis  vero  indoles 
modificatur.  Metamorphoses,  quas  haec  organa,  inflammatione  insurgente,  pa- 
tiuntur, vidi)  nervorum  autem  metamorphoses  non  vidi,  nec  novi.  Singula 
systematis  sanguinei  organa,  quibus  etiam  parenchyma,  quod  sanguinem  pro- 
xime cingit,  adnumero,  certo  typo  mutantur. 

3Q7.  Sanguinis  circulus  primum  acceleratur,  tum  retardatur,  dein  pertur- 

batur, postremo  sistitur.  Sanguinis  unda  primum  plena  est;  affectione  vero 

aucta,  minor  minorque  fit,  dum  usque  expiret.  Sanguinis  indoles  in  initio 
parum  mutatur,  sed  in  stadiis  ulterioribus  diversissimo  modo  pessumdari  po- 
test, donec  dissolvatur.  Parietes  vasorum  primum  tenduntur,  tum  relaxan- 
tur, dein  flaccidi  fiunt,  postremo  fere  difluunt.  Parenchymatis  sicuti  sangui- 
nis indoles  in  initio  parum  patitur,  sed  ad  destructionem  usque  mutari  potest. 

398.  Haec  itaque  metamorphosium  momenta  systematis  sanguinei  organa 
singula  in  inflammatione  morbosa  percurrere  possunt.  Tvpus  simplicissimus 
est  5 attamen  immensae  inflammationum  varietates  dantur,  quae  in  singula  in- 
flammatione a tribus  pendere  videntur:  a)  ab  ambitu,  quem  affectio  occupat ; 
b)  a stadio,  in  quo  metamorphoses  versantur;  c)  a conditione  relativa,  qua 
metamorphoses  singulorum  systematis  sanguinei  organorum  inter  se  gaudent. 

399.  A.  Ambitus,  in  quem  metamorphoses  inflammatoriae  a loco,  primum 
tacto,  expanduntur,  valde  variat.  Affectio  aut  in  loco  circumscripto,  quem 
inflammatio  primum  tetigit,  solo  haeret,  nec  amplius  ab  illo  expanditur;  haec 
inflammationis  species  nomine  topicae  mere  ornari  potest. 

400.  Si  vero  inflammationis  metamorphoses  in  ambitum  latiorem  expandun- 
tur, inflammatio  plus,  minus  expansa  audit.  Systematis  sanguinei  metamor- 
phoses in  inflammatione  hac  charactere  peculiari  gaudent. 

401.  Fit,  ut  ab  actione  influxus  morbifici  totum  systema  sanguineum  demum 
afficiatur,  et  metamorphoses  patiatur,  quae  febriles  dicuntur. 

402.  Metamorphoses  inflammationis  topicae,  plus  minus  expansae,  et  feb- 
riles, singulae  charactere  peculiari  gaudent;  sed  cunctae  tali  modo  inter  se 
affines  sunt,  ut  unum  tanquam  alterius  sit  substratum,  e quo  sequens  insurgat. 

403.  B.  Stadium,  in  quo  metamorphoses  inflammatoriae  versantur,  bene 
considerandum  est.  Nam  inflammatio,  sicuti  in  quolibet  expansionis  gradu, 
etiam  in  quocunquc  evolutionis  stadio  retineri  potest.  Stadia  sunt:  a)  Stadium 

tensionis  3 b)  stadium  incrementi  3 c)  stadium  perturbationis  3 d)  stadium  sta- 
seos.  Metamorphoses , quas  systema  sanguineum  in  diverso  inflammationis 
ambitu  patitur,  secundum  stadia  memorata  in  $$  15Q  — 1 67  breviter  dispo- 
nere tentavi. 

404.  C.  Largissimus  varietatum  fons  in  conditione,  quam  singula  systema- 
tis sanguinei  organa  in  quocunque  metamorphosium  stadio  et  ambitu  inter  se 
servant,  adhuc  quaerendus  est.  Nam  diversa  systematis  sanguinei  organa  non 
uno  eodemque  gradu  cunctae  semper  evolvuntur.  Gonstantissimae  sanguinis 
circuli  metamorphoses  sunt,  secundum  quas  etiam  stadia  potissimum  distin- 
guuntur et  designantur.  Unacum  sanguinis  circulo  semper  etiam  undae  et  san- 
guinis distributionis  conditiones  mutantur.  Metamorphoses  parietum  vasorum 
jam  inconstantiores  sunt.  Indoles  vero  sanguinis  atque  parenchymatis  diver- 
sissimo modo  modificatur,  et  maxime  varios  pro  influxu,  qui  egit,  induit 
characteres.  Sed  in  experimentis  meis  inflammationum  varietates,  quae  a 
modificata  et  peculiari  sanguinis  atque  parenchymatis  indole  emergebant,  vix 
cognovi,  minime  vero  distinxi.  Attamen  in  indole  peculiari  sanguinis  et  pa- 
renchymatis inflammationum  specificarum,  proprie  sic  dictarum,  discrimina 
posita  esse  mihi  videntur. 

405.  Causas  explicavi,  quae  inflammationum  et  febris  metamorphoses 
tam  multifarias  reddant.  Nunc  singulatim,  quantum  pro  experimentis  insti- 
tutis valeo,  demonstrare  tentabo,  quomodo  systematis  sanguinei  metamorpho- 
ses in  inflammatione  topica,  in  illa,  quae  plus,  minus  expansa  est,  et  in  feb- 
re secundum  leges,  quas  tradidi,  modificentur. 

406.  1.  Inflammatio  morbosa  topica. 

Inflammatio  morbosa  topica  in  loco,  ab  influxu  morbifico  tacto,- solo 
haeret,  nec  illum  excedit.  In  inflammatione  morbosa  topica  primum  motus 
sanguinis  acceleratur,  sed  mox  retardatur  et  ad  stasim  vergit.  Unda  sanguinis 

semper  plena  et  distributio  sat  aequabilis  est.  Stases , quae  demum  oriuntur, 
circumscriptae  et  sat  rubrae,  vasorumque  parietes  parum  mutati  sunt.  San- 
guinis globuli  propter  motum  deficientem  inter  se  coalescunt;  indoles  autem 
illorum  et  parenchymatis,  quod  turget,  propria  parum  mutatur.  Inflammatio 
morbosa  topica  haud  longe  perstat  et  facile  iterum  resolvitur. 

2.  Inflammatio  plus,  minus  expansa. 

407.  Inflammatio  mere  topica  rarissima  est;  sed  affectio  plerumque  in  eve- 
lo  plus,  minus  largo  circa  locum,  primum  affectum,  spargitur.  Si  haec  affec- 
tio exigua  est,  metamorphosium  decursus,  qualem  exposui,  parum  inde  mo- 
dificatur; ast  inflammationis  turbis  magis  magisque  expansis,  systematis  san- 
guinei metamorphoses  alium  induunt  characterem,  ab  illo,  quem  in  inflam- 
matione topica  servabant,  eo  magis  recedentem,  quo  amplius  expanduntur. 
Blotus  sanguinis  acceleratus  serius  seriusque  demum  retardatur.  Retardatus 
vero,  mox  perturbatur  ct  ad  stasim  vergit.  Stases  eo  dispersiores  et  minus  cir- 
cumscriptae sunt,  quo  tardius  intrant.  Undae  flumen  plenum  jam  in  secun- 
do inflammationis  stadio  imminuitur,  ct  motu  praecipite  perstante,  in  ul- 
terioribus stadiis  magis  magisque  attenuatur.  Vasorum  parietes  tenorem  per- 
dunt. Indoles  autem  propria  sanguinis  et  parenchymatis  diversissimis  modis, 
quos  adesse,  quidem  scio,  sed  ipsos  minime  novi,  mutari  potest. 

408.  Lex  est,  metamorphoses,  sicuti  pro  stadiis  progredientibus  evolvan- 
tur, cunctae  ex  eodem  puncto,  quod  primo  laesum  est,  proficisci.  Dum  me- 
tamorphoses ulteriores  evolvuntur,  priores  versus  pcriplieriam  protruduntur  et 
expanduntur.  Tali  modo  fit,  ut  in  cycli  inflammatorii  peripheria  semper  pri- 
mae et  levissimae  dissitae  sint  metamorphoses,  augeantur  autem  versus  mor- 
bifocum.  Itaque  in  cyclo  inflammatorio  exculto  omnes  systematis  sanguinei 
metamorphoses,  quas  inflammatio  percurrebat,  simul  conspiciendae  sunt;  et 

quum  ultimae  ex  morbi  foco  insurgant,  primae  in  peripli eria  adhuc  versan- 
tur. Metamorphoses  tanquam  stratum  ad  stratum  juxta  se  positae  sunt. 

4^9*  Sed  singularum  metamorphosium  strata  expansionis  relativae  ambitu  in 

diversis  morbis  valde  inter  se  differunt.  Fit,  ut  metamorphoses  levissimae  pri- 
migeniae valde  expansae  sint,  quum  ulteriores  in  parvum  restrictae  sint  cyc- 
lum. Sed  alia  vice  metamorphoses,  quae  focum  morbi  tenent,  gravissimae  et 
valde  extensae  sunt,  quas  leviores  turbae  parvo  solummodo  cyclo  circumsident. 

* 3.  Febris. 

410.  Si  turbae  inflammationis  periphericae  super  totum  systema  sanguine- 
um denique  expanduntur,  febriles  audiunt.  Ergo  febris  inflammationi  valde 
affinis  est.  Febrem  inflammationi  affinem  esse,  jam  Philipsius,  nisus  in  dis- 
quisitiones microscopicas,  contendit,  et  nuperrime  cl.  Gruithuisenius  summo 
cum  ardore  defendit.  Febris  cum  inflammatione  affinitas  et  differentiae  ex- 
actius illustrare  tentabo;  sed  notandum  est,  me,  de  febre  disserentem,  nil 
aliud,  quam  systematis  sanguinei  statum  in  illa  respicere. 

411.  Inflammatio  morbosa  et  febris  communes  agnoscunt  fontes,  et  com- 
munem metamorphosium  evovendarum  typum  5 sed  metamorphosium  charactere 
bene  inter  se  differunt. 

4 12.  Metamorphoses  febriles  tanquam  continuationem  inflammatoriarum  sis- 
tunt. Febris  et  inflammatio  ex  eodem  foco  proficiscuntur.  Quamdiu  meta- 
morphoses solummodo  partem  systematis  sanguinei  invaserant,  inflammatori- 
ae erant 5 sed  febriles  audiunt,  dura  super  totum  expanduntur  organismum. 
Secundum  hanc  ambitus  et  loci  differentiam  etiam  metamorphoses  ipsae  mo- 
dificantur. 

413.  Febre  inchoante  sanguinis  circulus  in  toto  systemate  sanguineo  modi- 
ce acceleratur,  sanguinis  plena  affluit  unda,  vasorum  parietes  tenduntur,  san- 

guinis  globuli  arteriosum  induunt  characterem,  et  parenchyma  turget.  Febris 
in  hoc  stadio  primo  retineri  potest.  Si  autem  ulterius  proficiscitur,  circulus 
sanguinis  non  solummodo  non  retardatur,  sed  imo  praecipitatur  et  ad  linem 
usque  haud  imminuitur.  Unda  vero  sanguinis  plena  mox  attenuatur,  minor 
minorque  fit,  donec  fere  expiret.  Parietes  vasorum  demum  flaccidi  fiunt.  San- 
guinis vero  et  parenchymatis  indoles  diversissimo  modo  ad  destructionem  us- 
que mutatur.  Morte  tandem  imminente,  sanguinis  circulus  aliquantulum  re- 
tardatur, et  valde  perturbatur^  unda  sanguinis  expiratj  vasorum  parietes  te- 
nuiores dilabuntur,  et  sanguis  atque  parenchyma  destruuntur. 

414.  Metamorphoses  in  itineris,  quod  perficiunt,  quolibet  gradu  retineri 
possunt.  Nec  systematis  sanguinei  organa,  dum  stadia  transigunt,  cuncta  ea- 
dem conditione  progrediuntur } verum  modo  sanguinis  circuli  acceleratio, 
modo  vasorum  parietum  tensio,  modo  sanguinis  undae  plenitudo  magis  prae 
ceteris  excolitur.  Maxime  vero  sanguinis  et  parenchymatis  indoles  in  diver- 
sis febribus  variantur.  Metamorphosium  stadia  modo  citius,  modo  tardius 
inducuntur  et  se  insequuntur. 

415.  Miram  et  singularem  febris  et  inflammatio  inter  se  servant  relationem. 
Unius  processus  sunt  membra ) inflammatio  enim  quasi  continuatio  et  basis 
febris  est.  Quando  febris  adest,  inflammatio  aut  simul  adesse  aut  sal- 
tem adfuisse  debet.  Febris  enim  ex  eodem  foco  profecta  est,  ac  inflammatioj 
haec  vero  focum  adhuc  occupat,  dum  febris  in  peripheria  regnat.  Igitur 
simul  febris  et  inflammatio  adsunt,  sed  variis  conditionibus  inter  se  gaudent. 

416.  Inflammationis  focus,  circa  quem  febris  expansa  est,  ambitu  minimus 
seu  maximus  esse,  et  inflammatio  ipsa,  quae  in  foco  morbi  sedet,  aut  in  pri- 
mis metamorphosium  stadiis  aut  in  ultimis  versari  potest.  Si  inflammatio  mi- 
nima et  levissima  est,  saepius  fit,  ut  fere  lateat.  Sed  inflammatio  etiam  gra- 
vissima et  longissime  profecta  esse  potest,  quin  magna  stipetur  febre. 

417*  In  animalibus  inferioribus , inflammatione  regnante,  febris  non  facile 

movetur 3 febris  vero*  levissima  illis  jam  lethalis  esse  solet.  In  animalibus  au- 
tem generosioribus,  in  primis  in  homine,  febris  exiguis  ex  causis  saepius  exci- 
tatur, et  ad  magnum  gradum  usque  evolvitur,  quin  necet. 

418.  Inter  symptomata  febris  et  inflammationis  frigus  et  calor  numerantur. 

Calor  certus  unumquemque  vitae  processum  concomitatur.  Frigus  autem, 
quod  metamorphoses  febriles  praecedit,  ex  functionum  quiete  seu  intervallo 
oriri  videtur.  Hoc  intervallum  in  partibus,  quibus  febris  seu  inflammatio  im- 
minet, tempore,  quo  functiones  normales  sublatae,  morbosae  vero  nondum 
evolutae  sunt,  adducitur. 

Calor  vero  morbosus,  functionibus  morbose  tandem  ubicunque  mutatis, 
revertitur.  Potissimum  a sanguinis  circulo,  et  sanguinis  parenchymatis  que  in- 
dole dependere  videtur. 

4ig.  Tandem  metamorphoses  inflammatoriae  et  febriles  ad  certum  terminum 

usque,  quem  pro  influxus  singuli  conditione  non  excedunt,  evolutae  sunt. 
Tum  morbi  acme  adesse  dicitur.  In  morbi  acme  novae  metamorphoses  non 
amplius  adducuntur  3 sed  illarum,  quae  adsunt,  oscillationes  quaedam  oriuntur, 
quae  quasi  a duabus  potentiis,  contra  se  dimicantibus,  evolvuntur.  Hae  po- 
tentiae actio  morbi  et  reactio  organismi  sunt,  quarum  rationem  et  modos 
non  amplius  investigo 3 sed  phaenomena  specto,  quae,  ex  illorum  conflictu 
emergentia,  stadium  secundum  seu  coctionis  implent. 

2.  Stadium  coctionis. 

420.  In  metamorphosium  oscillationibus,  quae  ex  actione  influxus  morbifici 
et  ex  actione  organismi  oriuntur,  tria  momenta  notavi,  quorum  primum  confu- 
sionis, alterum  coctionis,  et  tertium  criseos  momentum  appellavi. 

421.  Momentum  confusionis  in  acmen  morbi  incidit.  Inducitur,  dum  na- 
tura ad  id  vires  suas  impend.it,  ut  metamorphoses  morbosas,  tam  vaste  expan- 

sas,  iterum  restringat  et  componat ; ast  metamorphoses  Tigentes  pro  conditio- 
ne sua  tam  levi  opera  non  corriguntur;  sed  persistunt,  et  modo  aliquantu- 
lum restrictae,  mox  iterum  protruduntur.  Hoc  aequale  inter  morbum  et  natu- 
ram certamen  confusionis  nomine  libito  ornavi.  Confusio  intensitate  et  dura- 
mine immense  variat. 

422.  Tandem  vero  certantium  vires  relaxantur,  et  tria  fieri  possunt,  a)  Or- 
ganismi vires  relaxantur  et  infringuntur,  quin  morbus  superetur.  Aut  subito 
aut  sensim  intercipi  possunt;  in  utroque  casu  mors  sequitur;  morte  vero  sen- 
sim imminente,  et  organismi  viribus  clam  expirantibus , confusionis  turbae  si- 
mul relaxantur,  atque  quies  intrat,  quia  morbus  solus  demum  regnat,  b)  Na- 
tura metamorphosibus  morbosis  sensim  adsuescit,  et  tali  modo,  dum  reactio 
desinit,  confusionis  turbae  solvuntur.  c)  Organismus  viribus  ita  pollet,  ut 
morbum  debellet  et  vincat.  Tum  coctionis  molimina  prospera  intrant,  quae 
sub  momento  secundo  complexus  sum. 

423.  Sub  momento  coctionis  metamorphoses  morbosae  re  vera  restringuntur 
et  certo  typo  componuntur.  Illae,  quae  ultimum  ortae  erant,  primum  corri- 
guntur, et  tali  modo  a peripheria  versus  morbi  focum  restringuntur.  Si  in- 
flammatio a febre  stipata  erat,  primum  febris  avolat,  tum  inflammationis  me- 
tamorphoses sensim  reducuntur. 

424-  His  coctionis  motibus , qui  etiam  critici  ajppellari  possunt,  metamorpho- 

ses morbosae  versus  loca  certa  ex  omni  parte  restringuntur.  Si  tandem  affec- 
tio in  locis  certis  circumscriptis  solis  haeret,  tum  morbum  judicatum  et  criseos 
momentum  inductum  esse,  contendi  potest. 

425.  Fieri  solet,  ut  metamorphoses  in  illum  locum  restringantur,  ex  quo  profectae 

sint.  Sed  observatur,  morbi  focum  in  intervallo,  quod  inter  confusionis  turbas  et 
coctionis  molimina  est,  mutari,  motusque  criticos  alias  vergere  posse.  Saepius  vero 
adhuc  evenit,  ut  plures  morbi  solvendi  foci  formentur,  in  quos  metamorphoses 

restringantur  atque  judicentur.  Hoc  in  primis  inflammatione  intensiore  et  febre 
majore  praegressa  et  in  animalibus  generosioribus  contingit. 

426.  In  locis  circumscriptis  crisis  vario  modo  perficitur.  Aut,  loci  fabrica 
laesa,  vulnus  quoddam  adest.  Aut  fabrica  loci  non  laesa,  in  illo  vel  inflam- 
matio sanans  deponitur,  vel  crisis  per  functionem  partis  mutatam  absolvitur. 

427.  In  eodem  morbo  saepius  plures  morbi  foci  inveniuntur,  in  quorum  uno  vaso- 
rum fabrica  laesa  est , in  alio  inflammatio  sanans  deponitur , et  in  alio  partis  functio 
modificatur.  Crises  compositae  et  per  functiones  partium  mutatas  absolutae,  post 
affectiones  graviores  exantlatas  et  in  animalibus  generosioribus  frequentiores 
sunt.  In  animalibus  inferioribus  crisis  in  loco,  primum  tacto,  et  per  vulnus 
factum  alsolvi  solet. 

428.  3.  Stadium  sanationis. 

Crisi  peracta,  stadium  sanationis '"inducitur,  'quae  modo  simplicifsimo 
transigitur.  Si  vulnus  adest,  laesio  uti  vulnus  cum  fabrica  partis  laesa  sana- 
tur. Si  solummodo  inflammatio  sanans  superest,  levi  opera  a tergo  difsipatur. 
Si  autem  partium  functio  mutata  est,  haec  sensim  iterum  ad  statum  norma- 
lem restituitur. 

II.  De  inflammatione  sanante. 

42Q.  Superest  quaestio  de  inflammatione  sanante,  quae  toto  coelo  a mor- 

bosa differt.  Inflammatio  sanans  nequaquam  a morbo  quodam,  sed  re  vera 
a natura  ipsa  medicat  rice  inducitur^  nec  ipsa  damnum  infligit,  sed  damna 
inflicta  corrigit,  et  ideo  critica  est. 

430,  Inflammatio  sanans  minime  stadiis  pluribus  et  metamorphosium  serie 

complicata  conficitur,  sed  simplici  modo  inducitur  et  iterum  solvitur.  Unica  so- 
lummodo inflammationis  sanantis  species  datur,  quae,  si  fabrica  partis  cujus- 
dam  laesa  est,  a natura  inducitur.  In  eodem  partium  cyclo  inflammatio  mor- 
bosa seu  morbus  alius  et  inflammatio  sanans  existere  non  possunt. 

431»  Inflammatio  sanans  formatur,  dum  sanguis,  e canalibus  formatis  in 

canales  vicinos  irruens,  columellas,  ct  in  parenchyma  prosiliens,  insulas  san- 
guinis stagnantis  parat,  ct  dum  simul  parenchyma  turgorem  laetum  acquirit.  Ex 
sanguine  deposito,  adjuvante  parenchymate,  materia  plastica  et  vasa  nova, 
si  illis  opus  est,  procreantur. 

432.  Columellae  demum  a sanguine,  qui  aucto  impetu  a tergo  in  illas  im- 
pellitur, solvuntur  et  in  circulum  generalem  reducuntur.  Insulae  vero  et 
quae  residua  sunt,  clandestine  absorbentur. 

433.  Inflammatio  sanans  morbosae  eo  alfinis  est,  ut  hanc  saepius  insequa- 
tur, et  scenam,  quae  ab  inflammatione  morbosa  aperta  sit,  claudat.  Maxime 
inflammationi  morbosae  topicae  accedit,  quae  stasium  charactere  illi  similis 
est}  sed  originis  typo  ab  illa  bene  distinguitur.  Attamen  accipi  potest,  in- 
flammationem morbosam  topicam  in  sanantem  converti,  quae  demum  a tergo 
solvatur.  Differentias  alias  jam  in  §§  g6  et  sequ.  tradidi,  in  quibus  inflam- 
mationem suppuratoriam  cum  sanante  comparavi.  Inflammatio  vero  suppu- 
tratoria  ad  morbosas  pertinet. 


Illustratio  iconum. 


/\.Iiqua  momenta,  memoratu  digna,  iconibus  illustandra  suscepi,  quas  ipse 
exacte  delineavi  et  in  lapidem  transtuli.  Icones  vitiosae  et  mancae  sunt; 
ideo  naturam  ipsi  intueamini  et  observetis,  oportet.  Attamen,  licet  icones 
duces  non  sint,  pro  signis  efse  pofsunt,  quae  a nimiis  phantasiae  erroribus  ca- 
veant. In  delineando  naturam  strenue,  quantum  potui,  secutus  sum,  et  prae- 
ferendum efse  censui,  icones  imperfectas  efse,  et  mancam  naturae  imaginem 
exhibere,  quam  illas  elaboratas  et  perfectas  tradere,  dum  ars  id,  quod  natura 
non  dederit,  apposuerit.  Objicient,  lineas,  quas,  ut  formam  objectorum  cir- 
cumscriberem, traxi,  nimis  vagas,  imo  diffluentes  efse,  quod  concedo.  Sed 
quum  naturae  certitudinem  imitare  non  pofsem,  lineis,  arte  elaboratis,  et  mar- 
ginibus circumcisis,  quibus  non  gaudet,  naturam  mentiri  nolui.  Tali  modo 
spectatores  facillime  in  errores  induci,  credidi,  quippe  qui  additum  a tra- 
dito non  amplius  distinguere  pofsent.  Objectorum  diametrum  octaginties  usque 
ad  centies  et  decies  auxi. 


Tabula  I. 

1.  Pars,  quae  ad  marginem  pinnae  caudae  cobitidis  fofsilis  extremum  sita 

est.  Vasa  majora,  arteriae  (a)  et  venae  (b)  ad  radiorum  latera,  qui  ex  ofsi- 
culis  parvulis  constructi,  pinnam  a trunco  versus  marginem  terminalem  percur- 
runt, sunt  disposita.  Venae  et  arteriae  habitu  parum  inter  se  differunt,  ita,, 


ut,  motus  directione  excepta,  vix  distingui  pofsint;  attamen  arteriae  inter  ve- 
nas motus  velocitate,  et  venae  inter  arterias  numero  et  ambitu  aliquantulum 
eminere  solent.  Arteriarum  rami,  ad  marginem  terminalem  usque  progrefsi, 
partim  subito  in  venas  revertuntur,  partim  in  rete  capillare  abeunt,  quod  exi- 
guum est.  Omnia  vasa  directionem  rectam  amant  et  parum  flectuntur;  flexa 
vero,  sinubus  gaudent  obtusis,  nec  non  rami  a truncis  sub  angulis  minime  acu- 
tis emittuntur.  Sanguinis  per  vasa  motus  sat  lentus  est,  quem  in  nulla  anima- 
lium clafse  lentiorem  inveni.  Parenchyma,  quod  praecipue  in  junioribus  pifei- 
culis  sat  pellucidum  est,  pigmenti  nigri  maculis  scatet,  quas,  aspectum  turbantes, 
in  figura  amisi. 

2*  Venae  membranae  natatoriae  ranae  pars,  in  qua  secundum  teli  appositi 

directionem  sanguis  decurrit. 

5.  Vena  eadem  in  medio  recisa.  Quum  sanguis  ubique  versus  vulneris 

ostium  affluit,  fit,  ut  trunci,  qui  cordi  est  propior  (a),  superioris  unda  inver- 
tatur et  sanguis,  qua  data  porta,  prorumpat.  E trunci  parte  inferiore  (b) 
et  ex  ramis  cunctis  sanguis,  ut  prosiliat,  directionem  solitam  invertat, 
opus  non  est.  Simul  vasorum  parietes  ad  ostia  vulneris  retrahuntur  et  ali- 
quantulum contrahuntur. 

4.  Haemorrhoea  composita  est$  nam  eodem  gradu,  ac  globuli  sensim  in 
ramos  anastomoticos  (c)  derivantur,  a vulneris  ostio  arcentur.  Anastomosis  in 
venis  his  facillime  impetratur;  qua  facta,  pars  trunci  (d),  quae  inter  vulneris 
ostium  et  ramum  proximum  anastomoticum  jacet,  a [sanguine  circulante  evacuatur; 
attamem  a sanguine  stagnante  adhuc  occupatur,  qui  loco  thrombi  interni  est. 
Thrombus  externus  floccosus  adest.  Mirum  est,  etiam  aliorum  directionem  ramo- 
rum, ac  eorum,  qui  vulneri  proximi  sunt,  facillime  inverti,  uti  tela  apposita  edocent. 

5.  Pars  arteriae  mesaraicae  ranae. 

fi.  Arteriae  ejusdem,  in  medio  recisae,  binae  subito  retrahuntur  trunci  par- 

tes, et  sangiiis,  ubique  affluens,  e trunci  parte  inferiore  (quae  a corde  est 

remotior)  (b)  directione  normali  contraria,  et  e ramis  cunctis  directione  in- 
versa vulnus  petit,  atque  foris  praecipitatur.  (Directionem  tela  apposita  demon- 
strant). Simul  vasorum  parietes  infundibuli  ad  instar  contrahuntur. 

Fig.  7.  Ilaemorrhoea,  anastomosi  impetrata,  silet.  Nam  dum  undae  impetus  in 

ramis,  in  quibus  est  inversa,  sensim  infrangitur,  ab  unda  alia  potiori  sensim 
retruditur,  et  demum  invertitur;  potior  vero,  hanc  inversam  secuta,  a vulnere 
derivatur.  Truncorum  pars  (b),  quae  inter  vulneris  ostium  et  ramum  anastomo- 
ticum (c)  jacet,  a sanguine  circulante  liberata,  vacua  seu  fluido  quodam 
pellucido  impleta  est.  Ad  angulum,  in  quem  globuli,  lumen  trunci  resecti 
apertum  spernentes,  in  ramum  anastomoticum  deflectuntur,  vortex  ille  mirus 
oritur,  quem  globuli  singuli  evadentes,  cito  iterum  petunt.  Thrombus  internus 
levifsimus  marginibus  gaudet  floccosis,  circa  quos  granula,  nucleis  globulorum 
sanguinis  haud  difsimilia,  sparsa  sunt. 


Tabula  II. 

Membranae  natatoriae  ranae  pars,  quae  inter  binos  digitos  expansa  est. 
Arteriae  (a)  et  venae  (b)  habitu  valde  inter  se  differunt,  ita,  ut  jam  primo 
intuitu  facile  distinguantur.  Arteriae  motus  rapiditate  insigni,  parietum  virtute 
et  colore  pallidiore;  venae  vero  ambitu,  numero  et  ramis  et  flexuris  frequen- 
tioribus  excellunt.  Ad  arteriae  magnae  angulum,  qui  est  primus,  locomotio- 
nem  vidi  contingentem.  Arteriae  subito  in  ramos  dilabuntur  capillares,  qui  in 
rete  quoddam  contexuntur,  e quo  venae  clam  emergunt.  Vasa  minora  ranae 
magis  flectuntur,  quam  illa  cobitides;  attamen  minora  magis  sub  angulis  rectis 
inter  se  inseruntur,  quam  majora.  Vasa  cuncta  in  tribus  sunt  disposita  stra- 
tis, quorum  medium  a vasis  majoribus,  externa  vero  a minoribus  occupantur. 
Parenchyma  pigmenti  nigri  maculis,  quae  formam  stellularum  induere  solent  , 
obsitum  est;  quas  vero  in  loco  parvo  solummodo  depinxi,  ne  aspectum  turbent} 

stellulas  quasdam  adposui,  quanim  apices  praemorsi  et  a sanguine,  celeriter 
decurrente,  absorpti  sunt. 

Fig.  Q.  Venae  meseraicae  ranae  pars,  quae  acu  puncta  est.  Sanguis  ex  utra- 

que parte  motu  adaucto,  versus  vulnus  cito  conversus,  evacuatur. 

Fig.  10.  Sed  undae,  quae  inversa  est,  (b)  impetus  sensim  imminuitur;  tum  modo, 

quo  una  recedit,  altera  protruditur;  quo  fit,  ut  ambae  a vulneris  arceantur  ostio. 

Fig.  li.  Unda  infracta  tandem  oscillat  et  ab  altera  in  circulum  normalem  iterum 

abripitur.  Haeinorrhoea  composita,  tlirombi  restantj  thrombus  internus  cir- 
cumscriptis gaudet  marginibus,  a quibus  canalis  lumen  valde  coarctatur,  ita, 
ut  globuli  id,  quod  spatio  careant,  velocitate  restituere  debeant,  qua  per  locum 
coarctatum  trajiciuntur.  Thrombus  externus  marginibus  gaudet  floccosis, 

Fig.  12.  Pars  pulmonis  marginalis  cuniculi,  qui  inflammatione,  ex  visceribus 

protractis  orta,  periit.  Pulmonis  pars  una  cellulis  propriis  gaudet,  quae  pel- 
lucidifsimae  sunt  et  omni  vasorum  vestigio  carent.  Pars  vero  pulmonis  altera, 
cellulis  privata,  in  mafsam  compactam  conversa  est,  in  qua  vasorum  majorum, 
venarum  (b)  et  arteriarum  {a),  reliquiae  conspiciuntur.  Vasa  vero  minima 
plus,  minus  sunt  extincta,  et  sanguis  in  parenchyma  maculosum  dispersus  est. 
Venarum  et  arteriarum  distributio  certo  gaudere  Videtur  typo : quippe  quae 
alternatim  sunt  dispositae,  ita,  ut  venae  arterias  ramis  quasi  includere  et  cir- 
cumscribere videantur,  nec  quoad  distributionis  habitum  ab  hepatis  fabrica 
multum  distent. 


T cl  b u l a III. 

Fig.  13.  Pars  mesenterii  ranae.  Duo  adsunt  in  mesenterio  vasorum  genera:  vasa 

magna,  venae  (b)  et  arteriae  (a)  meseraicae,  quae  sanguinem  ad  tubum  inte- 
stinalem ducunt.  Arteriae  venis  ambitu  et  numero  aliquantulum  infei'iores  efse 

solent,  ast  praevalent  arteriae  motus  rapiditate.  Genus  vasorum  alterum  mem- 
branae ipsius  est;  vasa  haec,  quae  inter  capillaria  sunt  referenda,  parca  sunt, 
et  tramite  longo  saepiusque  tortuoso,  parum  inter  se  inosculantes , per  mem- 
branam pellucidifsimam  proserpunt.  Sed  quum  magna  opus  est  vi,  ut  mesen- 
terium protrahatur,  vasorum  capillarium  conditio  adeo  est  turbata,  ut  faustifsimis 
solummodo  sub  ominibus  et  per  bx-evifsimum  tempus  normaliter  conspiciatur. 

14.  Pars  marginis  hepatis  ranae.  Arteriarum  (a)  et  venarum  (b)  distribuen- 
darum typum  certum  non  observo:  habitu,  numero  et  motus  celeritate  sat 
convenire  videntur.  Arteriae  sensim  in  surculos  minimos  dilabuntur,  qui,  aci- 
nulos  ambientes,  rete  arctum  et  vastum  formant.  E rivulis,  qui  acinulos  am- 
beunt,  (quos  Gruithuisenius  optime  delineavit),  venae  eodem  colliguntur  modo, 
ac  arteriae  dividebantur.  Acinuli  ipsi  quasi  e floccis  conglomeratis  compositi 
efse  videntur.  Ast  nunquam  ductuum  biliferorum  ne  vestigium  quidem  vidi  5 
hi  a motu,  ex  applicationis  vi  accelerato  et  perturbato , evacuati  sunt  et  ocu- 
lum fugiunt.  Attamen  ductuum  biliferorum  fabricam  in  figura  (B)  talem  de- 
pinxi, qualem  efse,  credidi. 

Fig.  B.  Ductus  biliferi  (c),  fontibus  clandestinis  et  incertis  ex  acinu- 
lorum  parenchymate  orti,  sensim  in  rivulos  colligi  videntur,  qui  increscentes 
a parenchymate  vicino  parietibus  cinguntur  et  ad  venarum  latera  decurrunt. 

15.  Eadem  hepatis  ranae  pars,  quae  per  longius  temporis  spatium  aeri 
inimico  exposita,  animali  moribundo,  metamorphoses  insignes  subit.  Nam 
affectione  increscente,  motus  sanguinis,  qui  primum  acceleratus  est,  in  vasis  ca- 
pillaribus mox  retardatur,  atque  horum  rete  unda  sanguinis  plena  infarcitur.  Tum 
metamorphoses  a minoribus  etiam  ad  majora  vasa  proficiscuntur.  Motus  retar- 
datus tandem  perturbatur,  et  hinc,  illinc  ita  lentescit,  ut  fere  stagnet,  dum  in 
aliis  locis  sanguis  inaequaliter  adhuc  propellatur.  In  tali  perturbationis  momento 
vasa  depinxi.  Pars  vasorum  sanguine  stagnante  impleta  est  (k),  qui  partim 

etiam  majora  vasa  infarcit,  venas  et  arterias  (d.  c.  f.  e.).  Nec  rarum  est,  ex  sanguine, 
e vasis  dilatatis  exsudato,  insulas  formari  (g).  In  paite  alia  vasorum  (i)  motus 
perturbatus  et  irregularis  adhuc  perstat,  qui  in  oscillatorium  transiens,  morti 
saepius  superest.  Pars  alia  vasorum  minimorum  resoluta  et  dilapsa  (h),  sangui- 
nem in  parenchyma,  inde  maculosum,  sparsit.  Omnes,  quas  memoravi,  me- 
tamorphoses promiscue  juxta  se  positae  sunt,  sed  singulae  quasi  foco  proprio 
gaudent.  Attamen  pro  affectionis  gradu  hae  vel  illae  magis  excultae  sunt.  Tali 
modo  affectione  leviore  praegrefsa,  stases  et  insulae  parantur;  aff  ctio  ie  vere 
graviore  exantlata,  resolutio  vasorum  plenaria  latius  regnat. 

l(j.  Pars  marginalis  hepatis  cuniculi  sub  magnitudine  naturali. 

17.  Pars  eadem  sub  mircroscopio  conspecta. 

Fig.  17.  Normalem  circulationis  statum  in  hepate  cuniculi  nunquam  ob- 
servavi, sed  seinper  inflammatione  dira  jam  perturbatus  erat.  Attamen  de  va- 
sorum in  hepate  fabrica  dubium  esse  nequit.  Arteriarum  (a)  et  venarum  (b) 
fere  idem  est  habitus  et  numerus , nec  non  eadem  sanguinis  movendi  celeritas. 
Ambarum  distributio  certo  semper  gaudet  typo;  nam  arteriae  a venis  quasi  cin- 
guntur. Arteria,  in  circulum  a venis  paratum  progressa,  subito  in  surculos  mul- 
tos dilabitur,  qui  penicilli  salutantur.  Hi  surculi  in  rete  capillare  effunduntur 
amplissimum,  cujus  rivuli  singuli  corpuscula  sphaerica , acinulos  dicta,  cingunt. 
Sanguinis  motum,  qui  per  tot  ambages  et  per  spatium  vastissimum  circumduci- 
tur, sat  lentum  esse,  patet.  E reti  vasto  rivuli  ad  loca  certa  iterum  colligun- 
tur, in  quibus  subito  ad  surculos  increscunt  et  in  venam  inosculant.  Venarum 
et  arteriarum  penicilli  parum  inter  se  differunt.  Ductuum  biliferorum  nunquam 
ne  vestigium  quidem  observavi. 

Attamen  in  figura  18  ductus  biliferos,  quales  dispositos  esse  credidi,  de- 
pinxi. Ex  acinulorum  parenchymate  ore  non  conspiciendo  nec  certo  illos  hau- 
sisse, puto.  Secretio  bilis  et  bilis  in  rivulos  collectio  eodem  processu  perficiun- 

tur,  qui  evolutioni  sanguinis  seu  puris  analogus  esse  videtur.  Bilem,  uti  sangui- 
nem seu  pus  seu  animalium  infimorum  humores,  clandestine  e parenchymate 
oriri,  tum  sensim  in  interstitia  et  rivulos  formari,  et  tandem  rivulos  a paren- 
chymate cum  vasis  muniri  et  in  systema  colligi,  nullus  dubito.  Bilis  vero  se- 
cretio , uti  omnis  secretio  et  formatio  clandestina  motu  sanguinis,  morbose  mu- 
tato et  accelerato,  interrumpitur. 

In  fig.  ig.  statum  vasorum  post  mortem  in  hepate  demonstrare  volui. 
Vasa  minima  et  majora,  venae  et  arteriae  (a  et  b),  affectione  leviore  praegres- 
sa, pariter  sanguine  stagnante  sunt  obrutae,  qui  in  insulas  saepe  confluit.  Insu- 
lae, inflammatione  aucta , frequentiores  fiunt.  Inflammatione  vero  majore  elap- 
sa, vasa  sparsim  resoluta  et  sanguinem  in  parenchyma  maculosum,  quod  aci- 
nulis  non  amplius  gaudebat,  diffusum  vidi.  Phaenomenum  insigne  esse,  con- 
stat, quod  ubique  recurrit,  omnes  affectiones  a foco  uno  seu  pluribus,  primum 
maxime  circumscriptis,  ortem  ducere,  e quibus  expandantur. 


Tabula  IK 

Pars  mesenterii  cuniculi,  quae  in  angulo  inter  duos  vasorum  meseraico- 
rum  fasciculos,  sebo  munitos,  sita  est. 

Mesenterii  membrana  vasis  non  abundat.  Vasa  maxime  tortuosa  sunt, 
nec  retia  exhibent ; sed  arteriae  et  venae,  per  longissimas  ambages  saepe  devec- 
tae, quin  in  rete  capillare  dilabantur,  inter  se  conjungi  solent.  Motus  sangui- 
nis per  vasa  celerrimus  est,  ita,  ut  globuli  singuli  oculum  fere  fugiant.  Arteriae 
a venis  nec  numero,  nec  habitu,  nec  motus  celeritate  multum  differunt.  Vasa 
minora,  uti  fieri  solet,  magis  ad  superficiem  'disposita  sunt,  quam  majora 
Ductus  chyliferos  (c)  semper  vacuos  inveni.  Membrana  ipsa  pellucidissiina  est. 

21.  Pars  sacci  pulmonalis  trlloni?.  Saccus  a vena  (b)  et  arteria  (a)  magna, 
quae  ad  sacci  finem  coecum  se  tangunt,  longitudinaliter  percurritur.  Ambae 
alternantes  rectis  angulis  ramos  emittunt,  quorum  venosi  arteriosos , seu  vice  ver- 
sa, quasi  includunt  seu  in  medio  excipiunt.  Globuli,  in  rainos  progressi,  subito 
ubique  sparguntur;  nam  omnes  rami  cribri  ad  instar  perforati,  globulis  iter  con- 
cedunt , qui  celeritate  haud  parva  in  vastum  rete  capillare  depluunt.  Ex  hoc  col- 
lecti, ubique  in  venas,  quae  arteriarum  ad  instar  perforatae  sunt,  iterum  con- 
fluunt. Globulorum  per  rete  vastum  motus  praeceps  rite  pluvio  aureo  com- 
paratur. 

22.  Tres  flocci  branchiarum  tritonum  juniorum.  Arteriae  (a),  venae  (b). 

23.  Pars  marginalis  lienis  muris  domestici.  Lienis  marginem,  animali  vivente, 
contemplari,  mihi  non  contigit,  sed  ultimas  solummodo  sanguinis  in  vasis  os- 
cillationes vidi.  Venae  et  arteriae  alternatim  in  liene  distributae  esse,  nec  ha- 
bitu nec  numero  inter  se  differre  videntur.  Ramosae  sunt,  et  ambae  loco,  quo 
in  ramis  minores  dividuntur,  subito  dilabuntur,  et  quasi  extinguuntur,  ita,  ut  vaso- 
rum minimorum  pauca  restent  vestigia.  Sanguis  in  parenchymate  dispersus,  ma- 
culas exhibet  inaequales , quae  insulas  majores  et  minores  formant.  In  genere 
maculae  eo  dispersiores , lividiores  et  cum  parenchymate  squalido  magis  confluentes 
sunt,  quo  intensior  affectio  praegressa  fuerit.  Affectione  leviore  elapsa , insulae  rub- 
r ae  et  sat  vastae  formari  solent. 

24.  Vasa  lienis,  quales  in  statu  normali  distributa  esse  videntur,  depinxi. 
Arteria  (a)  venae  (b).  Lienem  in  statu  normali,  quoad  sanguinis  distributionem 
hepati  analogam  esse,  patet.  Maxime  'vero  notatu  dignum  est,  vasa  minora 
facillime  posse  extingui,  ac  si  in  infimis  formationis  gradibus  adhuc  versarentur; 
nam  vasa  piscium  tali  modo  extincta  vidi.  Hoc  eo  minus  accidere  solet, 
quo  generosius  animal  et  organum  est;  nec  in  hepate  unquam  contingit,  in  quo 
vasorum  rete  mirum  solummodo  a morbo  et  in  locis  circumscriptis  deleri  potest. 
Iis  assentio,  qui  lienem  hepar  imperfectum  esse,  contendunt. 

Tabula  V. 

In  Iiac  tabula  stadia  metamcrphosium , quae  in  systemate  sanguineo  con- 
tingunt et  ex  influxus  cujusdam  actione  oriuntur,  illustrata  esse,  volui. 

Fig*  25.  Pars  membranae  natatoriae  ranae  in  statu  circulationis  normali. 


Affectione  vasorum  intrante,  metamorphoses  circulationis  pro  loci  ambi- 
tu, quem  occupant,  summe  differunt.  Longe  aliae  in  affectione  quadam  sunt,  quae 
in  locum  circumscriptum  restricta  est,  et  in  affectione,  quae  a puncto  certo  or- 
ta, magis  magisque  expanditur.  Illas  nomine  inflammationi?  topicae,  has  inflam- 
mationis plus,  minus  expansae  ornavi. 


Fig.  26.  Stadium  metamorphosium  primum  est  stadium  tensionis , quod  omni  in- 

flammationi insurgenti  commune  est.  (Vid.  §.  lCo-) 

^S*  27.  Stadium  incrementi,  a)  in  affectione  topica.  Vid.  §.  161. 

Stadium  incrementi,  b)  in  affectione  plus,  minus  expansa.  Vid.  $.  162. 
Stadium  perturbationis,  a)  in  affectione  topica.  Vid.  §.  164. 

Stadium  perturbationis,  b}  in  affectione  plus,  minus  expansa.  Vid.  $.  l64. 
Stadium  staseos,  a)  in  affectione  topica.  Vid.  §.  165. 

Stadium  staseos,  b)  in  affectione  plus,  minus  expansa.  Vid.  $.  166. 


Fig.  28. 
Fig.  29. 
Fig.  30. 
Fig.  31. 
Fig.  32. 


Tabula  VI. 

Figurae  33  49  varia  evolutionis  puris  et  sanguinis  momenta  demon- 

strant et  comparationis  gratia  juxta  se  sunt  positae. 

Puris  formatio. 

Fig.  33.  Flocci,  qui  partim  ex  sanguine  disperso,  partim  e parenchymate  ipso  nas- 
cuntur et  colliguntur , et  rudimenta  puris  formandi  sunt.  Regnat  inter  illos  par- 

ticularum  vicissitudo  quaedam.  Flocci  plus,  minus  pallide  et  sublivide  rubri, 
plus  minus  parvi,  conferti , et  cum  parenchymate  confluentes  sunt. 

Fig.  34.  Flocci  in  suppuratione  malae  indolis  lividi , minimi,  confertissimi  atque  in 

parenchymate  fere  diffluentes  sunt.  Flocci  particulae  vicissitudine  miserrima  gaudent. 

F*g-  35.  Flocci,  sine  lege  migrantes,  in  interstitium  denique  colliguntur.  Inter- 

stitia pallida,  parva satque  conferta  sunt,  et  marginibus  haud  circumscriptis  gaudent, 
ut  saepius  inter  se  confluant.  Corpuscula  vaga,  quae  in  interstitiis  sensim  emer- 
gunt, motui  incerto,  quem  absolvunt,  analoga  sunt. 

Fig.  36.  Interstitia  in  rivulos  elongantur,  qui  inter  se  inosculantes , rete  suppura- 

torium parant.  Rivulorum  margines  haud  certi  sunt,  et  saepius  fit,  ut  inter  se 
confluant.  Granulorum  motus  oscillatorio  accedit;  attamen  in  variis  retis  parti- 
bus, hinc  illinc  vergens,  promiscue  circumvolvitur.  Interstitiorum  et  rivulorum 
evolutio  in  eodem  reti  inaequalis  est. 

Sanguinis  formatio. 

Fig  37.  Flocci,  qui  partiin  ex  insulis  sanguinis  vicinis,  partim  e floccis,  qui  e 

stadiis  prioribus  residui  sunt,  partim  e parenchymate  ipso  ortum  ducunt,  sangui- 
nis nascentis  rudimenta  sunt.  Flocci  plus,  minus  intense  sed  laete  rubri,  sat 
magni,  non  conferti,  nec  cum  parenchymate  confluentes  sunt. 

Fig-  38.  Flocci  in  interstitium  colliguntur.  Interstitium  subrotundum,  sat  mag- 

num atque  solitare  est,  et  marginibus  sat  circumscriptis  gaudet. 

Fig.  3Q.  Interstitium  sensim  in  rivulum  elongatur. 

Fig  40.  Rivulus  formatus  solitaris  est,  cornubus  gaudet,  quae  versus  stratum 

vulneris  internum  inclinant,  et  marginibus  sat  circumscriptis  instructus  est.  Mo- 
tus granulorum  in  rivulo  mere  oscillatorius  est.  Interstitium  (b)  novum  paratur. 

Fig.  41.  Floccus  puris,  cum  particulis,  quae  illi  adhaerent. 

Fig.  42.  Duo  interstitia  puris  cum  corpusculis , quae  in  illis  conspiciuntur.  Haec 

corpuscula  una  cum  motu  modo  emergunt,  modo  difluunt,  ita,  ut  corpusculo- 
rum evolutio  penitus  a motus  conditione  dependere  videatur. 

Fig.  43.  Rivuli  puris  anostomotici  cum  granulis  parum  circumscriptis,  quae  in  illis 

versantur. 

Fig.  44.  Floccus  sanguinis  singulus. 

Fig.  45.  Interstitium  cum  corpusculis,  in  illo  emergentibus.  Haec  uti  intersti- 

tium ipsum  magis  circumscripta,  quam  illa  puris  sunt. 

Fig.  46.  Rivuli  sanguinis  pars  curn  granulis.  Granula  individualitate  haud  exi- 

gua gaudent;  attamen,  motu  intermittente  et  inaequaliter  adhuc  distributo,  hinc 
inde  margines  circumscriptos  deponere  videntur. 

Fig.  47*  Granulum  sanguinis,  quod  in  rivulis  conspicitur.  Subrotundum  est,  et 

nucleo  penitus  caret.  Granulum,  dum  nascitur,  jam  sphaericam  quaerit  for- 
mam, quam  magis  magisque  evolvit,  dum  motu  liberius  increscente,  a paren- 
chymate cingente  solvitur.  Granulum  evolutum  halore  proprio  quasi  athmos- 
phaerico,  quo  individualitatem  indicat,  denique  munitur. 

Fig.  48.  Granulum  puris  sphaericum,  quod  circa  evolutionis  gradum  sanguine 

multo  inferius  est. 

Fig.  4Q.  Globuli  sanguinei  ranae,  variis  diametris  conspecti,  quales  in  statu  cor- 

poris sano  intra  vasa  occurrunt.  Globulus,  a fronte,  a latere,  et  superne  conspicitur. 

Fig.  50.  Globulus,  qui,  e vena  missus  et  aeri  expositus,  volumine  increscit. 

Fig.  5t.  In  globulo,  diutius  sub  acre  versante,  nucleus  detegitur. 

Fig.  52.  Nucleus  magis  magisque  evolvitur,  licet  globuli  margines  diffluant. 

Fig.  53.  Dum  globulus  exsiccatur,  nucleus  restat,  circa  quem  integumentum  quasi 

corrugatur. 

t'1o‘  54.  Nucleus  viduus,  qualis  saepissime  occurrit. 

Fig  55.  Globulorum,  qui  inter  se  confluunt  seu  coagulant,  agmen. 

Fig.  56.  Globulus,  qui  intra  corpus  voluminis  et  coloris  incrementum  cepit  et 

margines  certos  deposuit. 


Fig.  57.  Plures  globuli,  qui  in  grumum  connascuntur. 


Fig.  58.  Globulorum,  qui  intra  canales  decompositi  sunt,  agmen,  sero  spurco  cinctum. 


Fig.  59. 


Fig.  6o. 
Fig.  6l. 


Haec  fig\ira  formationem  vasorum  a tergo  illustrat.  Globulus  (c)  ex  vase 
(a)  prosilit,  per  parenchyma  serpit,  et  in  vas  (b)  alium  iterum  inosculat.  Glo- 
bulum primum  mox  alii  sequuntur. 

Arteriae  (a)  et  Venae  (b)  anastomosis  simplex,  sicuti  in  mesenterio  cu- 
niculi invenitur. 

Vasorum  minimorum  rete  accessorium,  quod  in  Mes enteritide  ad  arte- 
riam et  venam  a tergo  apponebatur. 


Tabula  VII. 


Fig.  62.  Pars  membranae  natatoriae  ranae,  in  quam  incisura  simplex  facta  est;  hae- 

morrhoea  placata  est.  Arteriae  (A)  truncus  superior  (a) , qui  inter  vulnus 
et  ramum  anastomoticum  situs  est,  et  truncus  inferior  (b)  sanguine  totus  eva- 
cuatus e&t  nec  illius  vestigium  amplius  animadvertitur.  Venae  (B)  trunci 
(c.  d),  qui  inter  vulnus  et  ramum  anastomoticum  jacent,  sanguine  stag- 
nante sunt  infarctae : sanguis  vero  circulans  per  ramos  anastomoticos  fontes  ascendit, 
et  (uti  telorum  appositorum  directio  demonstrat)  vias  apertas  quaerit.  Maxima 
exparte  per  venam  (c)  derivatur.  Vasa  capillaria  resecta,  sanguine  privantur  et  vix 
destingui  possuntj  vasa  vicina  circulo  normali  gaudent. 

Fig.  63.  Pars  eadem.  Vsilnus  in  stadio  sanationis  versatur.  Sanatio,  parenchy- 

mate fere  non  affecto,  cito  inducebatur.  Materia  plastica,  ad  vulneris  margines 

secreta,  hos  rotundat  et  inter  se  appropinquat.  Inflammatio  sanans  parata  est. 
Multa  vasa,  vulneri  vicina,  sanguine  a tergo  injiciebantur,  qui  stagnabat.  San- 
guis, in  vasis  non  laesis  stagnans,  columellas  (a)  exhibet;  Sed  prope  vulneris 
margines,  ubi  vasa  recisa  sunt,  in  parenchyma  ipsum  prorumpens,  insulas  (b) 
paravit.  Inter  columellas  et  insulas  parenchyma  turget  et  aliquantulum  opacatum 
est.  In  angulo  vulneris  inflammatio  semper  levissima  est;  et  in  hoc  Casu  fere 
jam  est  sublata.  Vasa  nova  in  hoc  angulo  formantur,  quorum  alia  (b)  a tergo  sunt 
missa ; alia  (c)  in  parenchymate  ex  floccis , interstitiis  et  rivulis  orta  sunt.  Ho- 
rum cornua  vasa  parata  tangebant,  et  tali  modo  in  circulum  generalem  recipie- 
bantur. Hoc  vulnus,  quod  levissimum  est,  strato  interno  (A)  parvo  gaudet, 
quod  ab  insulis  bene  circumscriptis  et  intense  rubris  terminatur.  Stratum  ex- 
ternum (B)  colummellis  instructum,  et  haud  extensum  est. 

Fig.  64.  Pars  membranae  natatoriae  ranae,  quae  acu  candente  usta  est.  Locus 

tactus  deletus  est;  sed  circulus  sanguinis,  deletione  vasorum  quorundam  inter- 
ruptus, in  vasis  vicinis  per  anastomosin  restitutus  est. 

Fig.  65.  Pars  eadem  in  stadio  suppurationis.  Laesionem  mox  confusionis  turbae  se- 

cutae sunt.  Inflammatio  morbosa,  a puncto  laeso  profecta,  in  ambitum  sat  lar- 
gum expansa  est.  Vasa,  quae  partem  deletam  (A)  proxime  cingunt,  extincta  sunt, 
et  stratum  internum  (B)  formant,  in  quo  motus  suppuratorius  evolvitur.  Jarn 
rivulorum  puris  rete  est  excultum.  A strato  externo  (C)  internum  circumdatur. 
In  illo  vasa  partim  evacuata,  partim  stasibus  diffluentibus  et  dispersis  impleta 
sunt;  inter  vasa  parenchyma  tumescit.  Turbae  reliquae,  in  confusionis  mo- 
mento inductae,  lato  cyclo  circa  stases  sparsae  sunt,  (a)  arteriam  evacuatam,  (b) 
venam  sanguine  stagnante  impletam  significat.) 

?jg.  66.  Pars  eadem  in  stadio  sanationis.  A rivulis  puris  parenchyma,  quod 

partem,  igni  deletam,  proxime  cingebat,  tandem  solvitur,  dum  in  pus.  con- 
verti videtur.  Parte  abstersa,  puris  rivuli  sensiin  extinguuntur ; turbae  vero 

16 

inflammationis  morbosae  placantur,  et  eodem  ordine,  ac  a vulnere  in  partes 
periphericas  expandebantur,  reducuntur.  Tum  ad  marginem  strati  interni  ma- 
teria plastica  secernitur  et  adponitur;  in  strato  externo  vero  inflammatio  sanans 
paratur.  Stases  pristinae  magis  circumscribuntur,  laetiorem  induunt  faciem, 
novaeque  illis  adduntur,  quae  a tergo  emittuntur.  Columellae  (d)  et  insulae 
(e)  sat  frequentes  in  hoc  vulnere  magis  sparsae,  irregulariores  et  pallidiores 
sunt,  quam  in  vulnere  leviori  inciso;  nec  strati  interni  et  externi  margines  tam 
facile  distinguntur.  Arteria  (a)  globulis  iterum  gaudet,  et  stases  quasdam  (c) 
percutiens  circuli  restituendi  conamen  edit.  Sed  vasa,  a stasiliberata,  (c)perlongum 
tempus  dilatationem  et  relaxationem  insignem  servant,  quam  lente  deponunt.  Vasa 
nova  nondum  sunt  formata , sed  in  loco  (f)  mox  illorum  rudimenta  apparebunt. 

Fig.  67.  Tabula  VIII. 

Pars  membranae  natatoriae  ranae,  cujus  superficies  acido  sulphurico 
leviter  deleta  est.  Versatur  in  stadio  confusionis.  Arteriae  (a)  et  venae  (b) 
unda  minima  et  rapida  est;  parietes  vero  illarum  dilatati  sunt.  Vasa  capillaria, 
quae  stratum  membranae  superius  occupabant,  ab  actione  acidi  extincta  sunt; 
inferiora  vero  a globulis  raris  rapide  adhuc  percurruntur.  Parenchyma  modice 
tumet,  et  maculis  variis  scatet. 

Fig.  68.  Pars  eadem  in  stadio  suppurationis.  Suppuratio,  affectione  leviore,  pa- 

rum est  exculta,  nec  ad  rivulorum  eximiorum  formationem  usque  progreditur. 
Floccorum  vicissitudo  regnat,  qui  sparsiin  etiam  in  interstitia  et  rivulos  evani- 
dos colliguntur.  Artexiae  (a)  pars,  quae  in  strato  suppurante  seu  interno  jacet, 
evacuata  est  usque  ad  ramuin  anastomoticum.  Venae  pars  (b) , in  strato 
interno  versans,  sanguinis  particulis,  quae  vicissitudinis  floccorum  sunt  par- 
ticipes, impleta  est.  Sanguis  per  ramum  anastomoticum  (c),  valde  dilatatum, 
motu  retardato  derivatur. 

Fjg,  5q.  Pars  membranae  natatoriae  ranae,  quae  Ammonia  liquida  caustica  tractata 

est.  Versatur  in  stadio  suppurationis»  Suppuratio  mala  est.  Stratum  internum 

Fig.  70 


vulneris  (B)  floccis  minimis,  confertissimis,  squalidis,  inter  parenchyma  tumens 
et  livescens  sitis,  scatet.  A strato  externo  (A)  non  bene  est  sejunctum.  Arteriae 
(a)  et  venae  (b)  motus  jam  irregularissimus  est.  Vasa  omnia  flaccidissima  sunt. 
Parenchyma  tumens,  turgore  privatum  et  maculosum,  sanguinisque  indoles  valde 
mutata  est.  Pars  (C)  necrotica  est.  , 

' Pars  pinnae  caudae  cobitidis  fossilis,  quae  acido  sulphurico  concentrato 
tacta  est.  Versatur  sub  moliminibus  ad  suppurationem  constituendam.  Paren- 
chyma, quod  vulnus  circumdat,  intense  laesum  est.  In  angulo  vulneris  inferiore 
motus  suppuratorius  in  parenchymate  insurgit}  in  angulo  vero  superiori  ma- 
culae diffusae  et  lividae  dispersae  sunt.  Hic  affectionis  status  in  cobitide  per- 
durare non  potest,  sed  aut  per  necrosin,  cui  magna  pars  parenchymatis,  intensius 
laesi,  traditur,  cito  judicari  debet,  aut  animal  moritur.  In  hoc  casu  necrosis  non 
formabatur,  sed  animal  mox  mortuum  est. 

Ulcusculi  in  membrana  natatoria  ranae  pars.  A muriate  oxydi  hydrargyri 
productum  est.  Stratum  ulcusculi  internum  (A)  reti  rivulorum  suppuratoriorum 
eximio  impletum  est.  Ulcusculum  superficiale  est,  nam  subjacet  vena  (c),  quae 
sanguine  stagnante  diffluente  obruta  est.  Stratum  internum  ab  externo  (B)  tanquam 
a vallo  cingitur.  Parenchyma,  tumidum  et  fere  penitus  opacatum,  stasibus  diffluen- 
tibus scatet.  Ulcus  ab  inflammatione  morbosa  lato  cyclo  circumsessa  est. 

Tabula  IX. 

?ig.  72.  Pars  pinnae  caudae  cobitidis  fossilis,  quae  Alcohole  tacta  est.  Pars  tacta 

(C)  in  necrosin  conversa  est  et  suppuratione  nunc  abstergitur.  Partinr  jam  ab- 
stersa est;  in  loco  vero,  nondum  soluto,  (B)  rete  rivulorum  puris  eximium  con- 
spicitur. Stratum  internum  et  externum  rite  distingui  non  possunt.  Columellae 
sanguinis  stagnantis  non  observantur,  quia  vasis  facillime  resolutis,  insulae  for- 
mantur, q;uae  in  stadio  suppurationis  in  parenchymate  adeo  diffluunt,  ut  maculae 
extensae  et/  irregulares  esse  videantur. 

